পালটে গেল স্বামীর নাম! রাখির বিয়ে নিয়ে শোরগোল\nHometop Newsপালটে গেল স্বামীর নাম! রাখির বিয়ে নিয়ে শোরগোল\nএনআরআই রিতেশের সঙ্গে রাখি সাওয়ান্তের বিয়ের খবর নিয়ে বেশ কিছুদিন ধরেই তোলপাড় হচ্ছে পেজ থ্রি-র পাতায়। বিয়ের বিষয় নিয়ে তোলপাড় করলেও, রাখি কার সঙ্গে গাঁটছড়া বেঁধেছেন, সেই ছবি কখনও প্রকাশ্যে আনেননি। নিজের বিয়ের সাজ বলে দাবি করা ছবি প্রকাশ্যে আনলেও, স্বামীকে নিয়ে তাঁর রাখঢাকের অন্ত নেই। এসবের মধ্যে ফের ভাইরাল হল রাখি সাওয়ান্তের স্বামীর নাম কী, তা নিয়ে বেশ কয়েকটি খবর।\nসম্প্রতি নিজের সোশ্যাল হ্যান্ডেলে একটি ছবি শেয়ার করেন রাখি। যেখানে দেখা যায়, গোলাপি বিকিনি পরে একটি পুলের পাশে বসে রয়েছেন রাখি। শুধু তাই নয়, তাঁর বিয়ের একটি জায়গায় দেখা যাচ্ছে, হিতেশের নাম করে আঁকা রয়েছে ট্যাটু। এরপরই বিষয়টি নিয়ে মুখ খোলেন রাখি।\nআরও পড়ুন : লকডাউন ভেঙে ক্যাটরিনার কাছে ছুটলেন বিকি! পুলিস ধরল অভিনেতাকে?\nস্বামীর নাম রিতেশ হলেও, তিনি কেন হিতেশের নাম করিয়ে ট্যাটু করিয়েছেন, তা নিয়ে প্রশ্ন করা হলে প্রথমে হেসেই উড়িয়ে দেন রাখি। তারপর তিনি জানান, ওটা হিতেশ নয়, রিতেশই। আর-এর বেশ কিছুটা অংশ তাঁর বিকিনির তলায় চাপা পড়ে গিয়েছে। তাই আর কে এইচ-এর মতো দেখতে লাগছে দূর থেকে। যদিও রাখি যে দাবিই করুন না কেন, তাঁর পিঠে যে রিতেশ নয়, হিতেশের নামই লেখা, তা দাবি করতে শুরু করেন অনেকেই।\nএদিকে মুম্বইয়ের একটি বিলাসবহুল হোটেলে গত বছর রিতেশের সঙ্গে সাতপাকে বাঁধা পড়েন বলে দাবি করেন রাখি সাওয়ান্ত। প্রথমে হিন্দু ও পরে খ্রিস্টান রীতিতে রাখি বিয়ে সারেন বলে দাবি করেন। এমনকী, বিয়ের বেশ কয়েকটি ছবি তাঁর প্রকাশ্যে এলেও, স্বামীকে নিয়ে ঢাক গুড়গুড় রয়েছে তাঁর প্রথম থেকেই।


BanglaNewsNetwork.net | দলের কর্তৃত্ব নিতেই প্রার্থী মেয়র আরিফ\nদলের কর্তৃত্ব নিতেই প্রার্থী মেয়র আরিফ\nবাংলা নিউজ নেটওয়ার্ক প্রকাশিত হয়েছে : ১৮ মার্চ ২০২২, ১২:৪২:২৪ অপরাহ্ন\nওয়েছ খছরু: এবার সিলেট বিএনপিতে কর্তৃত্ব চান মেয়র আরিফুল হক চৌধুরী। সাইড লাইনে রাখা হয়েছে তাকে। সিলেট বিএনপি’র বঞ্চিত অংশের নেতা তিনি। ঘরহারা নেতাদের নিজের কাছে দিয়েছেন ঠাঁই। এতে করে ব্যালেন্সও তৈরি হয়েছে সিলেট বিএনপিতে। সিলেটে দুই ভাগে বিভক্ত দল। পদবি পাওয়া নেতারা চেয়ারপারসনের উপদেষ্টা খন্দকার আব্দুল মুক্তাদিরের গ্রুপে। আর বঞ্চিতরা মেয়র আরিফুল হক চৌধুরীর গ্রুপে।\nগত ক’বছর ধরে এভাবেই টানাপড়েনে চলছে সিলেট বিএনপি। কিন্তু হঠাৎ নড়েচড়ে বসেন মেয়র আরিফুল হক চৌধুরী। এবার আর বঞ্চিত নয়, দলের কর্তৃত্ব নিতে নেমেছেন ল’ড়াইয়ে। সরাসরি ভোটযু’দ্ধ। ২১শে মা’র্চ হবে জে’লা বিএনপি’র কাউন্সিল। আর এতে সভাপতি পদে প্রার্থী হয়েছেন বঞ্চিত নেতাদের নেতা আরিফ নিজেই।\nএর আগে অবশ্য সিলেটের সিনিয়র নেতা আব্দুর রাজ্জাককে নিয়ে বাজি ধরতে চেয়েছিলেন। কিন্তু হিসাব মিলেনি। ফলে আব্দুর রাজ্জাককে বসিয়ে নিজেই ঘোষণা দিয়ে সভাপতি পদে মাঠে নামলেন। সতর্ক অন্যরা। বলতে গেলে তারাও কোম’র বেঁধে মাঠে রয়েছেন। ম্যাজিক ম্যান আরিফুল হক চৌধুরী। নিজের দল ক্ষমতায় নেই ১৪ বছর। ১২ বছর ক্ষমতা আওয়ামী লীগের হাতে। এরপরও ৯ বছর ধরে সিলেট নগরের কর্তৃত্ব তার হাতেই। রাজনীতিবিদরাই বলেন- আরিফ খাদের কিনার থেকে ক্ষমতার মসনদে বসা এক নেতা। রাজনীতি তার কাছে জুয়ার মতোই। হঠাৎই নামেন, জয় করে ফিরেন ঘরে।\nএমন কথা কেবল সিলেটের আরিফের বেলায়ই প্রযোজ্য। ওয়ান ইলেভেনে জীবন নিয়ে শ’ঙ্কা ছিল। বিএনপি’র জমানায় ছিলেন সিলেট-১ আসনের অন্যতম ক্ষমতাধর ব্যক্তি। সাবেক অর্থ ও পরিকল্পনামন্ত্রী এম সাইফুর রহমানের ঘনিষ্ঠজন হিসেবে কর্তৃত্ব খাটিয়েছিলেন। সে কারণে ওয়ান ইলেভেনে তার উপর দিয়ে গেছে সেই ধকল। ২০০৯ সালের শুরুতে আওয়ামী লীগ সরকার এলো ক্ষমতায়। হাওয়া ভবন ঘনিষ্ঠতার অ’ভিযোগ উঠে তার বি’রুদ্ধে। সাবেক অর্থমন্ত্রী কিবরিয়া হ’ত্যা মা’মলার আ’সামি হন। পরবর্তীতে সাবেক মন্ত্রী সুরঞ্জিত সেনগুপ্তের ওপর বো’মা হা’মলা মা’মলার আ’সামি হন তিনি। এসব মা’মলায় কারাবরণ করেছেন। অ’সুস্থতায় কাবু ছিলেন। চেয়ারে বসেই আ’দালতে যাওয়া-আসা করতেন।\nসিলেটে আরিফ যুগের অবসান- সেটি অনেকেই ধরে নিয়েছিলেন। সেই আরিফ হঠাৎ করেই ২০১৩ সালে হলেন মাঠে সরব। নামেন মেয়র পদে নির্বাচনে। অনেক জল্পনা, আলোচনা তাকে নিয়ে। হাওয়া কোনো ভাবেই তাকে সম’র্থন করছিলো না। প্রতিদ্বন্দ্বী ছিলেন জাঁদরেল রাজনীতিবিদ ও জনপ্রতিনিধি সাবেক মেয়র বদরউদ্দিন আহম’দ কা’ম’রান। তখন ভোটের মাঠে কা’ম’রানের জনপ্রিয়তা তুঙ্গে। আরিফ নিলেন চ্যালেঞ্জ। বিএনপি’র সম’র্থনও পান তিনি। নির্বাচনে নেমেই তিনি বাজিমাত করেন। কা’ম’রান পরাজিত হলেন তার কাছে। নগর ভবনের মসনদ পেলেন আরিফ। সিলেট বিএনপি’র দীর্ঘদিনের স্বপ্ন ছিল এটি। আরিফ তা পূরণ করলেন। মেয়র হয়েও ছিলেন কারাগারে। জামিন নিয়ে বেরিয়ে এসে মেয়রের চেয়ারে বসেন।\nসিলেটে উন্নয়নের নতুন ফর্মুলায় নিজেকে মেলে ধরলেন। এতে এলো সফলতা। ২০১৮ সালে একই ভাবে সিটি নির্বাচন। এবার নিজের দল বিএনপি তার পাশে। মা’র্কাও ধানের শীষ। প্রতিদ্বন্দ্বী কা’ম’রান। মা’র্কা নৌকা। প্রথম দফা ভোটের হিসেবেও প্যাঁচ। স্থগিত হওয়া কেন্দ্রগুলোতে হলো পুনঃভোট। এতে জয় আরিফের। এবার নগর মসনদে বসা আরিফ আরও শক্তিশালী। উন্নয়ন করাচ্ছেন এক হাতে। টাকাও মিলছে সরকার থেকে। কিন্তু এক যুগের বেশি সময় থেকে বিএনপিতে সাইড লাইনে আরিফ। এখন তিনি সিলেট বিএনপি’র অন্যতম শীর্ষ নেতাও। কেন্দ্রের সদস্য পদে আছেন। এই পদই তার একমাত্র ভরসা। কৃষকদলের রাজনীতিতে সক্রিয় ছিলেন। সেখান থেকে নিজেকে সরিয়ে নিয়েছেন। সিলেট বিএনপি’র নীতিনির্ধারক মহলে নেই তার অবস্থান। চেয়ারপারসনের উপদেষ্টা খন্দকার আব্দুল মুক্তাদিরই এখন সিলেট বিএনপিকে চালাচ্ছেন।\nতার হাতে রয়েছে মূল কর্তৃত্ব। ফলে বিএনপি’র অভ্যন্তরীণ বিষয়ে আরিফ কোণঠাসা। এরই মধ্যে ছাত্রদল, যুবদল, স্বেচ্ছাসেবক দল, বিএনপি’র কমিটি পুনর্গঠন হয়েছে। আরিফ নীরবই থেকেছেন। দল গোছাতে গেলে বিদ্রোহ থাকেই। ফলে যেসব কমিটি সিলেটে ঘোষিত হয়েছে; সেখান থেকে অনেক সিনিয়র ও যোগ্য নেতারা বাদ পড়েন। তারা বিদ্রোহী হয়েছিলেন। প্রকাশ্যে মাঠে নেমেছিলেন। এ নিয়ে বিএনপি’র অভ্যন্তরে নানা সংকট দেখা দেয়। এই অবস্থায় সিলেটে অবস্থান করা দলের কেন্দ্রীয় নেতাদের মধ্যে প্রয়াত এম এ হক, মেয়র আরিফুল হক চৌধুরী, আব্দুর রাজ্জাক, ডা. শাহরিয়ার হোসেন চৌধুরী একত্রে বসে এই সংকটের সমাধান বের করেন। বঞ্চিত, ক্ষুব্ধ নেতাদের ক্ষোভ প্রশমনে তারা অগ্রণী ভূমিকা পালন করেন।\nএতে করে মেয়র আরিফুল হক চৌধুরী হয়ে উঠেন ফ্যাক্টর। এম এ হকের মৃ’ত্যুর পর বঞ্চিত অংশের কর্তৃত্ব পুরোপুরি তার হাতেই চলে আসে। সামনে জে’লা বিএনপি’র সম্মেলন। জে’লার সভাপতি হচ্ছেন সিলেট বিএনপি’র অন্যতম অ’ভিভাবক। এই অ’ভিভাবক হতেই আরিফ এবার মাঠে নেমেছেন বলে জানিয়েছেন তার ঘনিষ্ঠ নেতারা। তারা বলেন সিলেট বিএনপিতে কর্তৃত্ব নিতেই আরিফুল হক চৌধুরী কাউন্সিলে প্রার্থী হয়েছেন। এতে পদে পদে আসছে বাধা। তাদের দাবি- সভাপতি প্রার্থী হওয়ার পর নানা ভাবে বিধিনিষেধ দিয়ে প্রার্থীদের চিন্তিত করে তোলা হচ্ছে। ২০১৬ সালের জে’লা কাউন্সিলে ভোট দিয়েছিলেন ইউনিটের ৫ পদের নেতারা। সর্বমোট ভোটার ছিলেন একশ’র নিচে। এবার এখন পর্যন্ত ভোটার ১৮১৮ জন।\nফলে বিশাল সংখ্যক ভোটারের কাছে ছুটতে হচ্ছে প্রার্থীদের। কেন্দ্রীয় নেতারা নির্বাচনে প্রার্থী হতে পারবেন না বলে অ’পপ্রচার করা হয়েছিলো। এসব মোকাবিলা করে প্রার্থী আরিফুল হক চৌধুরীকে চলতে হচ্ছে। তবে আরিফুল হক চৌধুরী জানিয়েছেন, যেভাবে কাউন্সিল হোক তিনি প্রার্থী। সিলেটে দলের ভেতরে সমতা, ভ্রাতৃত্ববোধ ফিরে আনতে প্রার্থী হয়েছেন। তবে ভোটার বেশি হওয়ায় প্রার্থীদের ক’ষ্ট হচ্ছে। এরপরও দলীয় সিদ্ধান্ত মেনে নিয়ে তারা ভোটারদের কাছে যাচ্ছেন। এদিকে গতকাল জে’লা বিএনপি’র সম্মেলন ও কাউন্সিলের প্রস্তুতি সভা হয়েছে। এ সভায় ভোটার নয়, প্রার্থী সংখ্যা কমিয়ে দেয়ার বিষয়টি আলোচনা হয়েছে। সভাপতি ও সাধারণ সম্পাদক পদে কেবল নির্বাচনের চিন্তাভাবনা করা হচ্ছে। এ ব্যাপারে কেন্দ্রীয় নেতাদের সঙ্গে আলোচনা চলছে বলে জানিয়েছেন নেতারা।\nজরুরি সভা: বিএনপি’র কেন্দ্রীয় ভাইস চেয়ারম্যান প্রফেসর ডা. এ জেড এম জাহিদ হোসেন বলেছেন, দলের সকল স্তরে কাউন্সিলের মাধ্যমে যোগ্য কর্মীবান্ধব সক্রিয় নেতারা নেতৃত্বে আসছেন। এতে দলের কার্যক্রম শক্তিশালী হয় এবং দলের ভেতরে গণতন্ত্রের বিকাশ ঘটে। বুধবার আসন্ন জে’লা কাউন্সিলকে সামনে রেখে সিলেট জে’লা বিএনপি’র জরুরি সভায় প্রধান অ’তিথির বক্তব্যে তিনি কথা বলেন। জে’লা বিএনপি’র আহ্বায়ক কা’ম’রুল হুদা জায়গীরদারের সভাপতিত্বে অনুষ্ঠিত সভায় আসন্ন কাউন্সিলকে সফল করতে বিস্তারিত আলোচনা করা হয়। কাউন্সিলকে অবাধ ও সুষ্ঠু করতে প্রয়োজনীয় দিকনির্দেশনা প্রদান করা হয়। সভায় জে’লা আহ্বায়ক কমিটির সদস্যবৃন্দ ও নির্বাচন কমিশনের সদস্যবৃন্দ উপস্থিত ছিলেন। সভায় বিশেষ অ’তিথির বক্তব্য রাখেন, বিএনপি’র কেন্দ্রীয় সিলেট বিভাগীয় সাংগঠনিক সম্পাদক ডা. সাখাওয়াত হাসান জীবন এবং কেন্দ্রীয় সিলেট বিভাগীয় সহ-সাংগঠনিক সম্পাদক সাবেক এমপি কলিম উদ্দিন মিলন।\nসভায় উপস্থিত ছিলেন বিএনপি’র কেন্দ্রীয় নির্বাহী কমিটির সদস্য ও জে’লা আহ্বায়ক কমিটির সদস্য আবুল কাহের চৌধুরী শামীম, জে’লা আহ্বায়ক কমিটির সদস্য আশিক উদ্দিন চৌধুরী, আলী আহম’দ, আব্দুল কাইয়ুম চৌধুরী, ফখরুল ইস’লাম ফারুক, মাহবুবুর রব চৌধুরী ফয়সল, মামুনুর রশীদ মামুন, ইশতিয়াক আহম’দ সিদ্দিকী’, এডভোকেট এম’রান আহম’দ চৌধুরী, এডভোকেট হাসান আহম’দ পাটোয়ারী রিপন, আব্দুল আহাদ খান জামাল। সভায় সম্মেলন ও কাউন্সিলের জন্য ৫টি উপ-কমিটি গঠন করা হয়।\nবাংলাদেশে স্বচ্ছ গণতন্ত্র প্রত্যাশা করে যুক্তরাজ্য


২০২১-এর নির্বাচনে তৃণমূল কংগ্রেস কতগুলি আসন পাবে, সংখ্যা স্পষ্ট করে দিলেন মুকুল রায় | Mukul Roy says TMC can get hardly 60 seats in 2021 Assembly Election - Bengali Oneindia\n২০১৯ লোকসভা নির্বাচনে তৃণমূল কংগ্রেস ২০ পার হবে না। লোকসভা ভোটের আগে প্রায় সমস্ত নির্বাচনী জনসভাতেও মুকুল রায় বলতেন সেই কথা। এবার নেতাজি ইন্ডোর স্টেডিয়ামে এনআরসি সচেতনতার মঞ্চ থেকে মুকুল বললেন ২০২১ বিধানসভা নির্বাচনে তৃণমূল কংগ্রেস ৬০ টি আসন পার হতে পারবে না। সাকুল্যে ৬০টি আসন পেতে পারে মমতা।\n২৯৪টি আসনের মধ্যে বড়জোর ৬০টি\nমুকল বলেন, ২০১৯-এ আমরা ২৩ থেকে ২৬টি আসন পাওয়ার টার্গেট করেছিলাম। কিন্তু আমরা ১৮ পর্যন্ত উঠতে পেরেছিলাম। ২ থেকে ১৮ প্রাপ্তিতে বাংলায় আমাদের শক্তি দেখাতে সমর্থ হয়েছিলাম। এবার বিধানসভা নির্বাচনেও বলছি, তৃণমূল কংগ্রেস ২৯৪টি আসনের মধ্যে ৬০টি আসন পাবে না।\n৩০ থেকে বেড়ে ৬০\nমুকুল রায় এর আগে বলেছিলেন, তৃণমূল কংগ্রেস প্রধান বিরোধী দলের মর্যাদাও পাবে না। অর্থাৎ ৩০টি আসনও পাবে না তৃণমূল। এখন তা বাডিয়ে ৬০ করেছেন। অর্থাৎ প্রধান বিরোধী দল হতে পারে তৃণমূল, এখন সেটা মেনে নিচ্ছেন মুকুল রায়।\nতৃণমূলের কামব্যাকের সম্ভাবনা নেই\nতবে কেন মুকুল রায় পিছু হটলেন আগের ধারণা থেকে? আসলে লোকসভায় তৃণমূল কংগ্রেস ধাক্কা খাওয়ার পর বিজেপিতে যোগদানের যে হিড়িক পড়েছিল, তাতে এখন ভাটা পড়েছে। যাঁরা তৃণমূলে ছেড়ে যোগ দিয়েছিলেন বিজেপিতে, তারা আবার কামব্যাক করেছেন পুরনো দলে। তার ফলেই কি তৃণমূলের প্রাপ্তি দ্বিগুণ হল মুকুল ভাষ্যে?\n৩৭০ ধারা নিয়ে রাজনীতি মমতার\nমুকুল রায় বলেন, ৩৭০ ধারা নিয়ে ভোটের রাজনীতি করছে মমতা। তাই ৩৭০ ধারা নিয়ে অবস্থান স্পষ্ট করেনি। তিনি অবস্থান স্পষ্ট করতে পারছেন না। মমতা বন্দ্যোপাধ্যায়ের রাজনীতির দিন শেষ হয়ে গিয়েছে। এবার বাংলা থেকে তাঁর বিদায়ের পালা।\n[অবশেষে বিজেপিতে তৃণমূলের সব্যসাচী]\nMukul Roy says his notion that TMC can get hardly 60 seats in 2021 Assembly Election,


প্রতিবেদকঃ DW তারিখঃ 2018-04-09 সময়ঃ 18:05:44 পাঠক সংখ্যাঃ 206\nতবুও আমার মন মানে না৷ আমি বারবার এই প্রশ্ন করতে থাকি৷ নানাভাবে ঘুরিয়ে ঘুরিয়ে একই প্রশ্ন৷ সঙ্গী লোকটা বার বার একই কথা বলে যাচ্ছেন৷ এ যেন ‘রান লোলা রান'!\nপ্রশ্নটা খুব সোজা৷ উত্তরটা আরো৷ তারপরও আমার মন থেকে একটা ‘কিন্তু' কিছুতেই যায় না৷\nপ্রথমে আসি, ‘ক্ষমতায়' যাওয়া প্রসঙ্গে৷ এই শব্দটির প্রতি আমার যথেষ্ট আপত্তি আছে৷ গণতন্ত্রের সংজ্ঞায় ক্ষমতার মালিক জনগণ৷ তাই যদি হয়, তাহলে যারা ক্ষমতায় যান, তারা কারা? এর উত্তরও সোজা৷ এরা জনগণের প্রতিনিধি৷ অর্থাৎ, ক্ষমতাধর জনগণ ভোট দিয়ে কাউকে বা কতগুলো লোককে সেবা দেয়ার দায়িত্বে পাঠান কতগুলো সরকারি অফিসে৷ তার মানে, এরা ক্ষমতায় নয়, দায়িত্ব পালনে যান৷ তাই এই প্রক্রিয়াকে দায়িত্ব পালনে যাওয়া বললে সুবিধা হয়৷\nপ্রায়ই সরকারি দলকে ‘শাসকগোষ্ঠী' বলে ডাকতে শোনা যায়৷ এই শাসকগোষ্ঠীর ধারণাটিও ভুল৷ কারো নিশ্চয়ই মাথা খারাপ না হলে নিজেকে শাসন করতে ভোট দিয়ে কাউকে পাঠাবেন না৷\nএসব শব্দ বদলাবার সময় এসেছে৷ ঠিক বদলানো বলা যাবে না, বলা ভালো যে, শুধরে ঠিক শব্দগুলো বলার সময় এসেছে৷ কারণ, এ সব শব্দ বহুল চর্চিত হবার এক ধরনের মনস্তাত্ত্বিক প্রভাব রয়েছে সাধারণের মাঝে৷\nএবার দ্বিতীয় প্রসঙ্গে আসি৷ সাধারণভাবে বিরোধী দলে কেউ যেতে চায় না, কারণ, বিরোধী দল মানে পরাজিত একটি দল, যার জনগণের কাছে গ্রহণযোগ্যতা জয়ী দলের চাইতে কম৷ এ পর্যন্ত ঠিকই আছে৷ কিন্তু এই দলটি বা দলগুলোও তো কিছু না কিছু ভোট পেয়েছে৷ অর্থাৎ, সমাজের একটি গোষ্ঠীর কাছে তার গ্রহণযোগ্যতা আছে৷ তারা তাদের প্রতিনিধি৷ তাই বিরোধী দলে থাকলেও সমাজের একটি অংশের কণ্ঠস্বর তারা৷ তাদের যদি পাত্তা না দেয়া হয়, তাহলে সমাজের একটি অংশের জনগণকে পাত্তা দেয়া হয় না৷ অর্থাৎ, একটি নির্দিষ্ট অংশের মানুষ নিজেদের বঞ্চিত, অবহেলিত মনে করেন৷\nবাংলাদেশের বাস্তবতায় বিষয়টি আরো এক কাঠি সরেস৷ ঐতিহাসিকভাবেই এখানে বিরোধী দল কখনো তেমন সুবিধা করতে পারেনি৷ স্বাধীনতার পর সেই ন্যাপ ও বাংলাদেশ কমিউনিস্ট পার্টি থেকে শুরু, এরপর জাসদ৷ পরবর্তীতে কালের পরিক্রমায় যা দাঁড়িয়েছে, তা কারো জন্যই সুখকর হয়নি৷ বরং ‘ক্ষমতায়' যাওয়া বা থাকার জন্য সবাই খেলেছে আগুন নিয়ে৷\nবিরোধী দলের মানেটা এমন হয়ে দাঁড়িয়েছে যন তারা একটি নিপীড়িত দল, যাদের কোনো অধিকার নেই৷ তাদের নেতা-কর্মীরা মামলার পর মামলা খাবে৷ জেল খাটবে৷ অথবা কোণঠাসা হয়ে থাকবে৷ রাজপথে কর্মসূচি দিতে পারবে না৷\nএই সংস্কৃতি একদিনের নয়৷ দিনের পর দিন ধরে এমনটিই চলে এসেছে, যার শিকার আওয়ামী লীগ বা বিএনপি নয়, শিকার আসলে মানুষ৷\n১৯৭৫ সালের ১৫ আগস্ট বঙ্গবন্ধুকে স্বপরিবারে হত্যা করা হয়৷ পরবর্তীতে তাঁর খুনিদের বিচার না করে ইনডেমনিটি দেয়া হয়৷ এরপরের সরকারগুলো দীর্ঘসময় তাঁর নামটি পর্যন্ত নিতে দেয়নি৷\nপরবর্তীতে ৯৬-তে যখন প্রথম আবার আওয়ামী লীগ সরকার গঠন করে, তখন থেকে তাদের একটাই লক্ষ্য যে, বঙ্গবন্ধু ও আওয়ামী লীগকে সমাজে, মননে পুণঃস্থাপন করা৷ কিন্তু তা করতে গিয়ে অনেক ক্ষেত্রেই তাদের নেতা-কর্মীরা বাড়াবাড়ি করে ফেলেন৷\nসে যা-ই হোক, বিরোধী দল মানে যখন এমন, তখন কে চাইবে বিরোধী দলে থাকতে? ফলে ঘাড় দিয়ে পর্বত ঠেলার মতো হয়ে যায় বিরোধী দলের আন্দোলন৷\nসে আন্দোলন মানে ‘লগি বইঠা' কিংবা ‘পেট্রোল বোমা' ও ‘গ্রেনেড'৷ বিষয়টি শুধু এখানেই সীমাবদ্ধ থাকলেও হতো৷\n‘ক্ষমতায়' যেতে রাজনৈতিক দলগুলো দলীয় নীতি নৈতিকতার বাইরেও অনেক কিছুই করে৷ কোনো কোনো বড় দলের আজ পর্যন্ত চরিত্রই দাঁড়ায়নি৷\nকেউ কেউ অসাম্প্রদায়িক চেতনার কথা বলেও ‘আপোষ' করেছে সাম্প্রদায়িক গোষ্ঠীর সঙ্গে৷ ফলে দীর্ঘমেয়াদে ক্ষতি হয়েছে এবং হচ্ছে দেশের মানুষের৷\nআজ পর্যন্ত যত রকমের সাম্প্রদায়িক ও কট্টর ধ্যান-ধারণার উন্মেষ হয়েছে এদেশে, ডালাপালা ছড়িয়েছে, তার প্রধান কারণ ‘ক্ষমতায় থাকা' গোষ্ঠীর তা আঁকড়ে ধরে রাখার ও ‘ক্ষমতাহীন' গোষ্ঠীর ক্ষমতায় যাওয়ার প্রবণতা, এবং সেই প্রবণতার কারণে বিষাক্ত শক্তিকে উসকে দেয়ার মানসিকতা৷\nতবে এ সবের মূলে রয়েছে রাজনৈতিক অসহিষ্ণুতা ও প্রতিহিংসা৷ যে প্রতিহিংসা বা অসহিষ্ণুতা তৈরি হয়েছে বিরোধী দলে না যেতে চাওয়ার মানসিকতা থেকে৷ বিরোধী দলে না যেতে চাওয়ার মানসিকতা তৈরি হয়েছে, সরকারের একচ্ছত্র ক্ষমতার সংস্কৃতির কারণে, নিপীড়িত হবার ভয়ে৷\nকিন্তু ধরা যাক, যদি এমন হতো যে, সংসদে সবচেয়ে বেশি ভোট পাওয়া দল যেমন রয়েছে, তেমনি রয়েছে তুলনামূলক কম ভোট পাওয়া বিরোধী দলগুলো৷ সবার প্রতিনিধিরাই সরকারের ‘দায়িত্ব' পালন করছে৷ তাহলে সহিষ্ণুতা ও হার মেনে নেবার সংস্কৃতি বজায় থাকতো৷ কারণ পরাজয় মানেই তখন ব্রাত্য হয়ে পড়া নয়৷ বরং আরেকটি বড় জনগোষ্ঠীর প্রতিনিধিত্ব করাই হতো তাদের মূল লক্ষ্য৷ তাই থাকতো না কারো একচ্ছত্র ক্ষমতা৷ ক্ষমতা প্রকৃতই থাকতো জনগণের হাতে৷


Katwa gang rape accused acquitted for insufficient documents - Anandabazar\nKatwa gang rape accused acquitted for insufficient documents\nপ্রমাণ নেই, কাটোয়া ধর্ষণে খালাস সকলেই\nকাটোয়া ২৮ নভেম্বর ২০১৫ ০৩:৪৮\nঅভিযোগকারিণী। — ফাইল চিত্র।\nসুবিচারের আশায় দিন গুনছিলেন কেতুগ্রামের বিধবা।\nপ্রায় চার বছর আগে গোটা রাজ্যে হইচই ফেলে দেওয়া সেই কাটোয়া ধর্ষণ মামলায় সব অভিযুক্তই বেকসুর খালাস হয়ে গেলেন।\nশুক্রবার দুপুরে বর্ধমানের কাটোয়া আদালতের ফাস্ট ট্র্যাক কোর্টের বিচারক কাজী আবু হাসেম জানান, যা সাক্ষ্যপ্রমাণ তাঁর হাতে এসেছে, তাতে ধর্ষণের অভিযোগ প্রমাণিত হয়নি। ডাকাতি হয়েছিল ঠিকই, তবে অভিযুক্তেরা যে তাতেও জড়িত ছিল, এমন কোনও প্রমাণও মেলেনি।\nপ্রত্যাশিত ভাবেই, রায় শুনে ভেঙে পড়েছেন অভিযোগকারিণী ও তাঁর পরিবার। হতাশ গোটা গ্রাম। অভিযোগকারিণী বলেন, “সত্য ঘটনাও প্রমাণিত হল না! অপরাধীদের চিনিয়ে দেওয়া থেকে সব রকম ভাবে সাহায্য করেছি। আর কী করতে পারতাম!” গ্রামের অনেকেরই প্রশ্ন, নাবালিকা মেয়ের মাথায় বন্দুক ধরে যে মাকে ট্রেন থেকে নামিয়ে নিয়ে যাওয়া হয়েছিল, তাঁর অভিযোগ প্রমাণ করা গেল না কেন? পুলিশের উপরে কোনও চাপ ছিল?\nঘটনাচক্রে, ২০১২ সালের ২৫ ফেব্রুয়ারি ওই ঘটনার পরেই মুখ্যমন্ত্রী মমতা বন্দ্যোপাধ্যায় ‘সাজানো ঘটনা’ বলে মন্তব্য করেছিলেন। এ দিন রেজাউল মির্জা-সহ পাঁচ অভিযুক্ত বেকসুর খালাস হওয়ার পরে অভিযোগকারিণীর ভাসুরের আক্ষেপ, “দীর্ঘ লড়াইয়ের পরে দেখা গেল, সবাই মিলে মুখ্যমন্ত্রীর কথা সত্যি পরিণত করল।”\nসেই সময়ে মুখ্যমন্ত্রীর বক্তব্য ছিল, ‘‘সে (অভিযোগকারিণী) বলেছে, তার স্বামী সিপিএম করেন।’’ যদিও মহিলার স্বামী তার ১১ বছর আগেই মারা গিয়েছেন। তা ছাড়া, কেউ সিপিএম করলে তাঁর স্ত্রীকে ধর্ষণ করার অধিকার মেলে কি না, সেই প্রশ্নও তুলেছিলেন বিরোধীরা। এ দিন রায় বেরনোর পরে প্রত্যাশিত ভাবেই তাঁরা ফের সরব হয়েছেন।\nসবিস্তারে পড়তে ক্লিক করুন...\nবিধানসভার বিরোধী দলনেতা, সিপিএমের সূর্যকান্ত মিশ্রের মম্তব্য, ‘‘মুখ্যমন্ত্রী এই ধর্ষণের ঘটনাকে সাজানো বলেছিলেন। এখন সব অভিযুক্ত খালাস পেয়ে গেল! এতেই তো গোটা ব্যাপারটা পরিষ্কার।’’ প্রদেশ কংগ্রেস সভাপতি অধীর চৌধুরীর কটাক্ষ, ‘‘মুখ্যমন্ত্রী তো বলেই দিয়েছিলেন, সাজানো ঘটনা। এই ইঙ্গিতই তো তৃণমূল সরকারের পুলিশের কাছে যথেষ্ট ছিল। পুলিশ তেমন ভাবেই কাজ করেছে।’’ রাজ্য বামফ্রন্টের চেয়ারম্যান, সিপিএম নেতা বিমান বসুর মতে, ‘‘সঠিক তদন্তই হচ্ছে না। প্রশাসন অপরাধীদের আড়াল করছে বলেই তারা ছাড়া পেয়ে যাচ্ছে।’’\nঅভিযোগ প্রমাণ না হওয়ায় প্রশ্ন উঠেছে সরকারি আইনজীবীর ভূমিকা নিয়েও। কাটোয়া আদালতের যে সরকারি আইনজীবী গোড়া থেকে এই মামলা লড়ে এসেছেন, তৃণমূলের জেলা সহ-সভাপতি সেই কাঞ্চন মুখোপাধ্যায় রায় শোনার পরেই ইস্তফা দেন। তাঁর কথায়, ‘‘অপরাধ প্রমাণের ভার আমারই ছিল। আমি আদালতকে বোঝাতে পারিনি, এটা আমার ব্যর্থতা। তাই ইস্তফা দিচ্ছি।’’\nরাজ্য সরকার কি এই রায়কে চ্যালেঞ্জ করে উচ্চ আদালতে যাবে? বর্ধমান জেলার সরকারি আইনজীবী সুব্রত হাটি রাতে দাবি করেন, গোটা ঘটনাটা তিনি বিশদে জানেন না। তাঁর কথায়, ‘‘আগে কাগজপত্র হাতে পাই। প্রয়োজনে উচ্চ আদালতে যাব।’’\nঅভিযোগকারিণীর যা পারিবারিক অবস্থা, তাতে নিজেরা এই মামলা চালিয়ে যাওয়ার ক্ষমতা তাঁদের নেই। সিপিএম সূত্রে খবর, মহিলা যাতে এই রায় চ্যালেঞ্জ করে উচ্চ আদালতে যেতে পারেন, তাতে সহায়তা করার ভাবনাচিন্তা চলছে। অভিযুক্ত পক্ষের আইনজীবী ধীরেন্দ্রনাথ বন্দ্যোপাধ্যায় অবশ্য বলেন, ‘‘আদালতে প্রমাণ হয়ে গিয়েছে যে ধর্ষণের মিথ্যা অভিযোগ করা হয়েছিল। উচ্চ আদালতে গেলেও ওরা হারবে।’’\nসুপ্রিম কোর্টের মতে, কোনও মহিলা নিজের সম্ভ্রম বাজি রেখে ধর্ষণের মিথ্যা অভিযোগ করেন না। কাজেই কেউ এমন অভিযোগ আনলে তা গুরুত্ব দিয়ে বিচার করতে হবে। এমনকী ডাক্তারি পরীক্ষায় যদি যথেষ্ট প্রমাণ না-ও মেলে, তাতেও অভিযোগ লঘু করা যাবে না। সেই প্রসঙ্গ টেনে বিরোধীদের প্রশ্ন, দুই মেয়ের মা তবে কি মিথ্যে অভিযোগ করেছিলেন, বিশেষ করে এক মেয়ের সামনেই যখন তাঁকে ট্রেন থেকে নামিয়ে নিয়ে যাওয়া হয়েছিল? তাতে তাঁদের কী লাভ হয়েছে? উল্টে গত সাড়ে তিন বছরেরও বেশি সময় ধরে ওই বিধবা ও তাঁর মেয়েরা প্রায় গৃহবন্দি রয়েছেন। এখন তাঁরা আরও বেশি সন্ত্রস্ত। মহিলার কথায়, ‘‘ওরা জেল থেকে বেরিয়ে আসছে। খুব বিপদে পড়ে গেলাম। আমার যা যাওয়ার তা তো গিয়েছেই, মেয়েদের নিয়েই চিন্তা।’’\n• রায় শুনে স্তম্ভিত সব মহলই\n• আতঙ্কে আর ঘুম হবে না\nফৌজদারি মামলায় অন্যতম গুরুত্ব পায় যে দু’টি বিষয়— ম্যাজিস্ট্রেটের কাছে গোপন জবানবন্দি এবং টিআই প্যারেডে অপরাধীদের শনাক্তকরণ, দু’টিই এই মামলায় করা হয়েছিল। গোপন জবানবন্দিতে বিধবা এবং তাঁর ছোট মেয়ে (ঘটনার সময়ে যার বয়স ছিল মোটে ১১ বছর এবং যার মাথায় বন্দুক ধরা হয়েছিল বলে অভিযোগ) ট্রেন থেকে\nনামিয়ে নিয়ে গিয়ে ধর্ষণের কথা বলেছিলেন। কাটোয়া উপ-সংশোধানাগারে টিআই প্যারেডে মূল অভিযুক্ত রেজাউল মির্জাকে দেখে চটি হাতে তেড়ে গিয়েছিলেন অভিযোগকারিণী।\nবিচারকের কিন্তু জবানবন্দির বয়ান বিশ্বাসযোগ্য মনে হয়নি। রায়ে অন্য নানা অসঙ্গতির উল্লেখ করেছেন তিনি। শনাক্তকরণ প্রসঙ্গে তাঁর সংশয়— ডাকাতির সময়ে একে তো অন্ধকার হয়ে গিয়েছিল, তার উপরে দুষ্কৃতীরা এসেছিল মুখে কাপড় বেঁধে, সে ক্ষেত্রে মহিলা বা তাঁর মেয়ে কী করে তাদের মুখ দেখলেন? পুলিশ আগেই রেজাউলদের ছবি তাঁদের দেখিয়ে দিয়েছিল কি না, সেই প্রশ্নও তুলেছে অভিযুক্ত পক্ষ।\nআশ্চর্য কারণে কিন্তু বাদ গিয়েছে জরুরি একটি পরীক্ষা। রেজাউলই আসল অপরাধী কি না তা যাচাই করার জন্য তার বীর্যের নমুনার সঙ্গে অভিযোগকারিণীর পোশাকে লেগে থাকা বীর্যের চিহ্ন মিলিয়ে দেখা জরুরি ছিল। কিন্তু পুলিশ তা সংগ্রহই করেনি। সে সময়ে কাটোয়া মহকুমা হাসপাতালের চিকিৎসক জানান, রেজাউল ঘাবড়ে যাওয়ায় তার বীর্য পাওয়া যায়নি। কিন্তু পরে আর চেষ্টা করা হল না কেন, তার সদুত্তর মেলেনি। ফলে পুলিশের ভূমিকা নিয়ে প্রশ্ন এড়ানো যাচ্ছে না।\nমামলার তদন্তকারী অফিসার জয়জিৎ লোধ অবশ্য দাবি করেন, ‘‘উপযুক্ত তদন্ত করেই চার্জশিট দেওয়া হয়েছিল। আশা করেছিলাম, অভিযুক্তেরা সাজা পাবে। কেন এই রায়, বুঝছি না।’’\nরাজ্যের মন্ত্রী তথা তৃণমূলের মহাসচিব পার্থ চট্টোপাধ্যায়ের মতে, বিরোধীরা বিষয়টির মধ্যে অহেতুক রাজনীতি খুঁজছেন। তাঁর বক্তব্য, ‘‘প্রশাসনকে সব সময়েই নির্ভীক ভাবে কাজ করতে বলা হচ্ছে। মুশকিল হল, যখন প্রশাসন কাজ করে, তখন বিরোধীরা বলে প্রভাবিত করা হচ্ছে! আর যখন কাজ করে না, বলা হয় প্রশাসন নিষ্ক্রিয়!’’\nKatwa Gang Rape Acquital Accused Insufficiant Documents\nআমলকি খেলে কি ক্ষতিও হতে পারে? নিয়মিত খেলে কারা সমস্যায় পড়তে পারেন


সৈয়দপুরে পুলিশের ফাঁদে আটকা পড়লেন মাদক ব্যবসায়ী - সিসি নিউজ সৈয়দপুরে পুলিশের ফাঁদে আটকা পড়লেন মাদক ব্যবসায়ী - সিসি নিউজ\nশুক্রবার, ২৫ সেপ্টেম্বর ২০২০, ১২:০৩ পূর্বাহ্ন\t|\nআপডেট : বৃহস্পতিবার, ৬ আগস্ট, ২০২০\nসিসি নিউজ, ০৬ আগষ্ট ।। অবশেষে পুলিশের কৌশলের কাছে গাঁজাসহ ধরা খেল নীলফামারীর সৈয়দপুরের শহরের কয়া গোলাহাট এলাকার চিহ্নত মাদক ব্যবসায়ী বাবু ওরফে জঞ্জালু (৪৫)। মোবাইল কোর্ট পরিচালনার মাধ্যমে মাদক বিক্রির দায় নির্বাহি ম্যাজিষ্ট্রেট সৈয়দপুর উপজেলা নির্বাহী কর্মকর্তা মো. নাসিম আহমেদ তাকে দুই হাজার টাকা জরিমানসহ এক বছরের বিনাশ্রম কারাদন্ডের আদেশ দেন।\nবৃহস্পতিবার (৬ আগষ্ট) দুপুরে সৈয়দপুর শহরের কয়া গোলাহাট এলাকার ওয়াপদা মোড়ের খাদিজা ফিলিং স্টেশনের সামনে থেকে পুলিশ ক্রেতা সেজে ওই মাদক ব্যবসায়ীকে গ্রেফতার করে।\nসৈয়দপুর থানার অফিসার ইনচার্জ (তদন্ত) মো. আতাউর রহমান এর সত্যতা নিশ্চিত করে বলেন, গ্রেফতার কৃত মাদক ব্যবসায়ীর বিরুদ্ধে সৈয়দপুরসহ বিভিন্ন থানায় মামলা রয়েছে। পুলিশ জানায়, উল্লেখিত এলাকার বদরুদ্দিনের পুত্র তালিকাভুক্ত মাদক ব্যবসায়ী বাবু পুলিশের চোখকে ফাঁকি দিয়ে দীর্ঘদিন ধরে মাদকের কারবার করে আসছে। ঘটনার দিনে পুলিশের সহকারি উপ- পরিদর্শক আখতারুজ্জামান পলাশ ক্রেতা সেঁজে তাকে গাঁজাসহ হাতেনাতে আটক করে । পরে নির্বাহী ম্যাজিষ্ট্রেট ও উপজেলা নির্বাহী কর্মকর্তা ঘটনাস্থলে উপস্থিত হয়ে উল্লেখিত সাজা প্রদান করেন। ওই দিনে তাকে নীলফামারী জেল হাজতে প্রেরণ করা হয়।\nসৈয়দপুর সরকারি কারিগরী কলেজের নাম পরিবর্তন\nখানসামায় হাঁস-মুরগির খামার সংক্রান্ত প্রশিক্ষন কর্মসূচির শুভ উদ্বোধন\nতারাগঞ্জে এসিআই মটরস্’র বার্ষিক সার্ভিস ও মতবিনিময় সভা


২৫ আমল জান্নাত পাওয়ার রাস্তা সহজ করে ২৫ আমল জান্নাত পাওয়ার রাস্তা সহজ করে – উদ্যোক্তার খোঁজে\n২৫ আমল জান্নাত পাওয়ার রাস্তা সহজ করে\nনিম্নে হাদীসের আলোকে জান্নাতে যাওয়ার ২৫টি পথ উল্লেখ করা হল। ১. আল্লাহ তায়ালার সঙ্গে কোনো শরীক না করে ঈমান নিয়ে যে বান্দা আল্লাহ তায়ালার সঙ্গে দেখা করবে (মারা যাবে), সে জান্নাতে প্রবেশ করবে। (বুখারী) ২. যে ব্যক্তি আল্লাহ ও তাঁর রাসূল সা.কে বিশ্বাস করবে, সালাত কায়েম করবে ও রমজানে রোজা রাখবে, আল্লাহ তায়ালা তাকে অবশ্যই জান্নাতে প্রবেশ করাবেন। (বুখারী)\n৪. যখন কোনো ব্যক্তি আল্লাহ তায়ালার কাছে তিনবার জান্নাত চায়, তখন জান্নাত বলে, হে আল্লাহ! আপনি তাকে জান্নাত দিয়ে দিন। (তিরমিযী) ৫. যে ব্যক্তি বলবে সুবহানাল্লাহিল আজীম ওয়া বিহামদিহী, জান্নাতে তার জন্য একটি খেজুর গাছ রোপণ করা হবে। (তিরমিযী)\n৭. সত্যবাদিতা মানুষকে তাকওয়ার পথে পরিচালিত করে, আর তাকওয়া জান্নাতের পথে পরিচালিত করে। (বুখারী) ৮. যে ব্যক্তি আল্লাহ তায়ালার সন্তুষ্টির জন্য একটি মসজিদ নির্মাণ করল, আল্লাহ তায়ালা জান্নাতে তার জন্য এরকম একটি বাড়ি নির্মাণ করবেন। (বুখারী) ৯. যে ব্যক্তি আন্তরিকভাবে মুয়াজ্জিনের (আজানের) উত্তর দেয়, সে জান্নাতে প্রবেশ করবে। (নাসাঈ)\n১০. যে ব্যক্তি ১২ বছর যাবৎ আজান দেয়ার কাজে নিয়োজিত থাকে, জান্নাত তার জন্য অবধারিত হয়ে যায়। (ইবনে মাজাহ) ১১. যে ব্যক্তি দুই ঠাণ্ডা নামাজ (ফজর ও আসর) নিয়মিত আদায় করবে, সে জান্নাতে প্রবেশ করবে। (বুখারী) ১২. যে ব্যক্তি জামায়াতে সালাত আদায়ের জন্য সকাল-সন্ধ্যা নিয়মিত মসজিদে যাবে, আল্লাহ তায়ালা তার জন্য জান্নাতে একটি সম্মানজনক স্থান নির্ধারণ করবেন যেখানে তার জন্য থাকবে উত্তম মেহমানদারির ব্যবস্থা। (বুখারী)\n১৩. যে উত্তরূপে অজু করল, অতঃপর খুশু-খুজুর সঙ্গে দুই রাকাত (তাহিয়্যাতুল অজু) সালাত আদায় করল, জান্নাত তার জন্য আবশ্যক হয়ে যায়। (আবু দাউদ) ১৪. যে ব্যক্তি দিনে এবং রাতে বারো রাকাত (নফল) সালাত আদায় করবে, জান্নাতে তার জন্য একটি বাড়ি নির্মাণ করা হবে। (নাসাঈ)\n১৫. যে ব্যক্তি দ্বীনি জ্ঞান অন্বেষণে বের হল, আল্লাহ তায়ালা তার জন্য জান্নাতের পথকে সহজ করে দেবেন। (তিরমিযী) ১৬. রাসূলুল্লাহ সা. বলেন, আমি দেখলাম এক ব্যক্তি রাস্তায় পড়ে থাকা একটি গাছ অপসারণের জন্য জান্নাতে আনন্দে ঘুরে বেড়াচ্ছে। যেই গাছটি রাস্তায় পড়ে থাকার কারণে মানুষের চলাচলে কষ্ট হচ্ছিল। (মুসলিম)\n১৭. রাসূলুল্লাহ সা. বলেন, যে ব্যক্তি দুই চোয়ালের মধ্যবর্তী জিনিস (জিহ্বা) আর দুই রানের মধ্যবর্তী জিনিস (গোপনাঙ্গ) হেফাজত করবে, আমি তার জন্য জান্নাতের জিম্মাদারি গ্রহণ করব। (বুখারী) ১৮. অহংকারমুক্ত, চুরিমুক্ত ও ঋণমুক্ত অবস্থায় যে ব্যক্তি দুনিয়া থেকে বিদায় নেবে, সে জান্নাতে প্রবেশ করবে। (ইবনে মাজাহ)\n১৯. রাসূলুল্লাহ সা. বলেন, যার দুটি কন্যাসন্তান আছে এবং সে তাদেরকে উত্তম শিক্ষা-দীক্ষায় লালনপালন করে, সে আর আমি জান্নাতে এইভাবে প্রবেশ করব। (এই বলে তিনি তার হাতের দুটি আঙ্গুল উত্তোলন করে দেখালেন) (তিরমিযী) ২০. যে ব্যক্তি আল্লাহ তায়ালাকে সন্তুষ্ট করার উদ্দেশে কোনো অসুস্থ ব্যক্তিকে দেখতে যায়, একজন ফেরেশতা ঘোষণা করতে থাকে, তুমি আনন্দিত হও, তোমার পদক্ষেপ বরকতময় হোক এবং জান্নাতে তোমার জন্য একটি সম্মানজনক স্থান দেয়া হোক। (তিরমিযী)\n২১. যে মুমিন আল্লাহ তায়ালার রাস্তায় জিহাদে বের হয়, আল্লাহ তায়ালা তাকে জান্নাতে প্রবেশ করাবেন। (বুখারী) ২২. রাসূলুল্লাহ সা. বলেন, তোমরা সালামের প্রসার ঘটাও, ক্ষুধার্তকে খাওয়াও, রাতের বেলায় মানুষ ঘুমন্ত থাকা অবস্থায় সালাতে দাঁড়িয়ে যাও, তাহলে তোমরা নিরাপদে জান্নাতে প্রবেশ করতে পারবে। (ইবনে মাজাহ)\n২৩. রাসূলুল্লাহ সা. বলেন, এক উমরাহ তার আগের উমরাহ থেকে এই পর্যন্ত সব গুনাহকে ধ্বংস করে দেয়, আর একটি কবুল হজ্বের প্রতিদান জান্নাত ছাড়া আর কিছুই নয়। (বুখারী) ২৪. যার জীবনের শেষ কথা হবে লা ইলাহা ইল্লাল্লাহ, সে জান্নাতে যাবে। (আবু দাউদ)\nসায়্যিদুল ইসতিগফার- আল্লাহুম্মা আনতা রাব্বি লা ইলাহা ইল্লা আনতা খালাক্বতানি ওয়া আনা আবদুকা ওয়া আনা আলা আহদিকা ওয়া ওয়াদিকা মাসতাতাতু আঊযু বিকা মিন শাররি মা সানাতু আবুউ লাকা বিনিমাতিকা আলাইয়্যা ওয়া আবুউ বিযাম্বি ফাগফিরলি ফাইন্নাহু লা ইয়াগফিরুজ জুনুবা ইল্লা আনতা।


ব্যবসা হালাল সুদ হারাম – Bdcost Magazine\nব্যবসা হালাল সুদ হারাম\nNovember 11, 2016 softonadmin শিক্ষা Leaveacomment\nমানুষের বেঁচে থাকার অন্যতম অবলম্বন হচ্ছে অর্থ। আর এই অর্থ উপার্জন প্রধানত চাকরি কিংবা ব্যবসার মাধ্যমেই হয়ে থকে। ইসলামি ঐতিহ্যের অনন্য মাধ্যম বা পেশা ব্যবসা-বাণিজ্য। হজরত আদম আ: থেকে শুরু করে মহানবী হজরত মুহাম্মদ সা: পর্যন্ত সব নবী-রাসূল ব্যবসা-বাণিজ্য পছন্দ করতেন। ব্যবসা-বাণিজ্যের গুরুত্ব উপলব্ধি করে ইসলামি ফিকাহ শাস্ত্রবিদেরা বলেছেন, ‘এই দুনিয়ায় অর্থনৈতিক কর্মকাণ্ডের মধ্যে ব্যবসায় হচ্ছে সবচেয়ে বড় উপার্যনের মাধ্যম। সভ্যতা-সংস্কৃতির উপকরণগুলোর মধ্যে এটা হলো সবচেয়ে বড় উপকরণ।’\nব্যবসা-বাণিজ্যের প্রেরণা : ব্যবসা-বাণিজ্যের প্রতি যে জাতি যত বেশি মনোযোগ দেয়, অর্থনৈতিক ক্ষেত্রে সে জাতি তত বেশি স্বয়ংসম্পূর্ণতা অর্জন করে। পক্ষান্তরে ব্যবসা-বাণিজ্যের প্রতি যে জাতি বা যে অধিবাসীদের আগ্রহ নেই, তারা সব সময় অর্থনৈতিক ক্ষেত্রে অন্যদের মুখাপেক্ষী হয়ে থাকে। তাই ইসলাম ব্যবসা-বাণিজ্যের প্রতি উৎসাহ দিয়েছে। তার ফজিলত ও বরকতের কথা শুনিয়েছে; ইহকালের কল্যাণ ও পরকালের সুসংবাদ দিয়েছে। পবিত্র কুরআনে বলা হয়েছে, ‘নামাজ শেষ হওয়ার পর পৃথিবীতে ছড়িয়ে পড়ো এবং মহান আল্লাহর অনুগ্রহ অনুসন্ধান করো।’ (সূরা জুমা : ১০)। এখানে অনুগ্রহের অর্থ জীবিকা ও সম্পদ। ব্যবসা-বাণিজ্যের প্রতি উৎসাহ দানের উদ্দেশ্যে মূলত আয়াতটি নাজিল হয়েছে।\nঅর্থনৈতিক ক্ষেত্রে মহানবী সা: ব্যবসায়ীদের অনুপ্রাণিত করতে গিয়ে বলেছেন, ‘তোমরা ব্যবসায় করো, ব্যবসাতে ১০ ভাগের ৯ ভাগ রিজিকের ব্যবস্থা আছে।’\nব্যবসায়ের মূলনীতি : ইসলামের অর্থনৈতিক ব্যবস্থায় ব্যবসা-বাণিজ্য ও পারস্পরিক কায়কারবারের বৈধতা ও সুষ্ঠুতা নি¤œলিখিত নীতিমালার ওপর নির্ভর করে।\nব্যবসা-বাণিজ্যে বৈধতা পারস্পরিক সহযোগিতার ওপর প্রতিষ্ঠিত। আর এ জন্য ব্যবসায়িক ব্যাপারে উভয় পক্ষের সহযোগিতা অবশ্যই থাকতে হবে। পবিত্র কুরআনে এ সম্পর্কে বলা হয়েছে, ‘পুণ্য ও আল্লাহভীরুতার পথে একে অপরকে সাহায্য করো। পাপ ও অন্যায় পথে কখনো কারো সহযোগিতা করবে না।’ (সূরা মায়িদা : ২)।\nযেকোনো কারবারে উভয় পক্ষের স্বতঃস্ফূর্ত সম্মতি অবশ্যই থাকতে হবে। জবরদস্তি সম্মতির কোনো মূল্য নেই। আল্লাহ বলেন, ‘হে মুমিনগণ! তোমরা একে অপরের সম্পদ বাতিল পন্থায় খেও না। কিন্তু তা ব্যবসার মাধ্যমে পারস্পরিক সম্মতিতে হলে (কোনো আপত্তি নেই)।’ (সূরা নিসা : ২৯)।\nচুক্তি সম্পাদনকারীর মধ্যে যোগ্যতা থাকতে হবে। অর্থাৎ তাকে জ্ঞানী, প্রাপ্তবয়স্ক কিংবা বিচারবুদ্ধিসম্পন্ন ও স্বাধীন হতে হবে। সে অবুঝ, অপ্রাপ্তবয়স্ক, পাগল হতে পারবে না। মহানবী সা: বলেছেন, ‘তিন ব্যক্তির ওপর শরিয়তের বিধান আরোপিত হবে না- পাগল, ঘুমন্ত ব্যক্তি ও অপ্রাপ্তবয়স্ক ব্যক্তি।’ (আবু দাউদ)।\nকারবারে কোনো প্রকার প্রতারণা, আত্মসাৎ, ক্ষতি ও পাপাচার থাকতে পারবে না। অর্থাৎ ইসলামি শরিয়ত যেসব বস্তুর ব্যবহার নিষিদ্ধ করেছে, সেসবের ব্যবহার করা যাবে না। মহানবী সা: বলেছেন, ‘(নিজে) ক্ষতিগ্রস্ত হওয়া এবং (অন্যকে) ক্ষতিগ্রস্ত করা উচিত নয়।’\nব্যবসার উদ্দেশ্য ব্যাহত হয় যাতে : নিচে বর্ণিত নীতিমালা ব্যবসা-বাণিজ্যের উদ্দেশ্যকে অসিদ্ধ ও বাতিল করে। যেমন- সম্পদ বাড়ানো ও মুনাফা অর্জনের এরূপ লেনদেন, যাতে পারস্পরিক সাহায্য সহযোগিতা থাকবে না। একজনের নির্ঘাত লোকসানের মাধ্যমে অপরের মুনাফা অর্জিত হবে। যেমন সর্বপ্রকার জুয়া ও লটারি। কারণ, একপক্ষের লাভ এবং অন্যপক্ষের নিশ্চিত লোকসানের ওপরই এসবের ভিত্তি রচিত হয়েছে। আল্লাহ বলেন, ‘তারা আপনাকে মদ ও জুয়া সম্পর্কে জিজ্ঞেস করছে, আপনি বলে দিন এগুলোতে বিরাট পাপাচার রয়েছে।’ (সূরা বাকারা : ২১৯)।\nসম্পদ বৃদ্ধি ও মুনাফা অর্জনের যেসব ব্যাপারে উভয় পক্ষের মধ্যে কোনো এক পক্ষের স্বতঃস্ফূর্ত সম্মতি পাওয়া যায়নি, বিপাকে পড়ে এবং জবরদস্তি সম্মতিকেই স্বতঃস্ফূর্ত সম্মতি বলে ধরে নেয়া হয়েছে, যেমন সুদের কারবার কিংবা কোনো শ্রমিককে ঠকানো। আল্লাহ বলেন, ‘আল্লাহ বেচাকেনা (বৈধ ব্যবসায়) হালাল করেছেন এবং সুদ হারাম করেছেন।’ (সূরা বাকারা : ২৭৫)। মহানবী সা: বলেছেন, ‘শ্রমিকের দেহের ঘাম শুকিয়ে যাওয়ার আগেই তোমরা তার মজুরি দাও।’\nইসলামের দৃষ্টিতে পাপ এমন কারবার করা অথবা এমন সব বস্তু কেনাবেচা করা, যা মূলত অপবিত্র। যেমন- মদ, মৃতদেহ, প্রতিমা, শূকর প্রভৃতি। আল্লাহ বলেন, ‘তোমাদের ওপর মৃতদেহ, রক্ত ও শূকরের মাংস হারাম করা হয়েছে।’ (সূরা মায়িদা : ৩)। হজরত জাবির রা: বলেন, ‘আমি মহানবী সা:কে বলতে শুনেছি, মহান আল্লাহ মদ, মৃতদেহ, শূকর ও মূর্তি বেচাকেনা হারাম করেছেন।’ (নায়লুল আওতার, পঞ্চম খণ্ড)।\nউভয় পক্ষের মধ্যে চুক্তি সম্পাদিত হওয়ার পরও যেসব লেনদেনে কলহবিবাদের আশঙ্কা থাকে। যেমন- পণ্য অথবা মূল্য কিংবা উভয়টাই অস্পষ্ট রাখা। কী দামে কেনা হলো কিংবা কী বস্তু কেনা হলো, তা স্পষ্ট করে বলা হলো না। অথবা একটা লেনদেনকে দুটোয় পরিণত করা হলো। যেমন যেসব পণ্য দেখা প্রয়োজন, কিন্তু না দেখেই ক্রয় করা হলো।\nমহানবী সা: বেচাকেনার সময় অনুপস্থিত বস্তু বেচাকেনা করতে নিষেধ করেছেন (তিরমিজি)।\nযেসব লেনদেনে ধোঁকা ও প্রতারণা নিহিত রয়েছে। যেমন- এক ধরনের পণ্য দেখিয়ে অন্য ধরনের পণ্য দেয়া কিংবা বস্তার ভেতরে কম দামি পণ্য রেখে ওপরে দামি পণ্য সাজিয়ে রেখে ক্রেতাকে ধোঁকা দেয়া। মহানবী সা: প্রতারণামূলক লেনদেন নিষেধ করে বলেছেন, ‘যে প্রতারণা করে সে আমাদের দলভুক্ত নয়।’\nউপার্জন হতে হবে হালাল : প্রত্যেক মুসলিম নরনারীর জন্য হালাল রুজির সন্ধান করা অবশ্যকর্তব্য। কেননা হালাল সম্পদ বা খাদ্যই হলো ইবাদত কবুলের শর্তগুলোর মধ্যে অন্যতম শর্ত। হালাল উপায়ে অর্জিত ও শরিয়ত অনুমোদিত সম্পদ বা খাদ্য গ্রহণ ছাড়া আল্লাহর দরবারে কোনো ইবাদতই কবুল হবে না। হালাল খাদ্য ভক্ষণ করা সম্পর্কে আল্লাহ বলেন, ‘হে মানবমণ্ডলী! পৃথিবীর হালাল ও পবিত্র বস্তুসামগ্রী ভক্ষণ করো।’ (সূরা বাকারা : ১৬৮)। মহানবী সা: বলেছেন, ‘যে মাংস হারাম খাদ্যে প্রতিপালিত হয়েছে, তা জান্নাতে প্রবেশ করবে না। আর হারাম খাদ্যে বর্ধিত প্রতিটি মাংসপিণ্ড জাহান্নামেরই যোগ্য।’ (আহমদ, দারেমি, বায়হাকি)।\nব্যবসায় হবে সুদ-ঘুষমুক্ত : সুদ একটি অতি প্রাচীন সমস্যা। ইসলামি সমাজে এটি একটি অমার্জনীয় অপরাধ এবং মারাত্মক ও ধংসাত্মক শোষণের কৌশল। প্রচলিত অর্থে সুদ হচ্ছে সেই বাড়তি অর্থ, যা ঋণদাতা ঋণ পরিশোধের সময় বাড়িয়ে দিয়ে তারই বিনিময় হিসেবে ঋণগ্রহীতার কাছ থেকে অতিরিক্ত অর্থ আদায় করে থাকে। অনুরূপভাবে ঘুষ একটি সামাজিক ব্যাধি। সমাজের ক্ষমতাহীন মানুষেরা তার হৃত অধিকার কিংবা অন্যের অধিকারকে করায়ত্ত করার লক্ষ্যে দুর্নীতিপরায়ণ দায়িত্বশীল ব্যক্তিকে যে অবৈধ অর্থ কিংবা পণ্যসামগ্রী পর্দার অন্তরালে প্রদান করে থাকে, তাই ঘুষ কিংবা উৎকোচ নামে পরিচিত। সুদ সম্পর্কে মহান আল্লাহ পবিত্র কুরআনে বলেছেন, ‘যারা সুদ খায় তারা সেই ব্যক্তির মতো দাঁড়াবে, যাকে শয়তান স্পর্শ করেই পাগল করে দেয়। এটা এ জন্য যে তারা বলে বেচাকেনা তো সুদের মতোই।’ (সূরা বাকারা : ২৭৫)। ঘুষ সম্পর্কে বলা হয়েছে, ‘মানুষের ধনসম্পত্তির কিছু অংশ জেনে বুঝে অন্যায়ভাবে গ্রাস করার উদ্দেশ্যে বিচারককে উৎকোচ দিও না।’ (সূরা বাকারা : ১৮৮)।\nমহানবী সা: সুদখোর, সুদ প্রদানকারী, সুদি কারবারের সাক্ষী এবং সুদ চুক্তি লেখককে অভিশাপ দিয়েছেন। (বুখারি, মুসলিম)। ঘুষ সম্পর্কে মহানবী সা: বলেছেন, ‘ঘুষ গ্রহণকারী এবং ঘুষ দানকারী উভয়ের ওপরই আল্লাহর লানত।’ (বুখারি, মুসলিম)।\nব্যয়ের মৌলিক নীতিমালা : উপার্জিত অর্থ ব্যয়ের খাত মূলত তিনটি। প্রথমত, কী ব্যয় করা হবে। দ্বিতীয়ত, কী পরিমাণ ব্যয় করা হবে। তৃতীয়ত, কোথায় ব্যয় করা হবে।\nকী ব্যয় করা হবে? এর উত্তরে বলা যাবে ব্যক্তি হালাল ও পরিত্র পন্থায় যা কিছু উপার্জন করেছে, সেটাই তার ‘জীবিকার পুঁজি’ এবং এটা তার জীবনের ক্রমবিকাশের প্রয়োজনে ব্যবহারোপযোগী।\nকী পরিমাণ ব্যয় করা হবে? নিজের হালাল বা বৈধ উপার্জনে প্রয়োজনাতিরিক্ত ব্যয় করা যাবে না। অপব্যয়-অপচয় পরিহার করে পরিমিত ব্যয় করাই হবে ব্যক্তির একান্ত কর্তব্য। কী পরিমাণ ব্যয় করা হবে, এ ব্যাপারে মহান আল্লাহ বলেন, ‘পানাহার করো, অপব্যয় করো না।’ (সূরা আরাফ : ৩১)। অন্যত্র বলা হয়েছে, ‘তোমরা কখনো অযথা ব্যয় করো না। (খরচপত্রে) সীমা অতিক্রমকারীরা শয়তানের ভাই (সমতুল্য)।’ (সূরা বনি ইসরাইল : ২৬-২৭)। মহানবী সা: বলেছেন, ‘আয়-ব্যয়ে মধ্যপন্থা অবলম্বন করা হলো সচ্ছল অর্থনৈতিক জীবনের অর্ধাংশ।’ (কানজুল উমাল)।\nকোথায় ব্যয় করা হবে? নিজের ও পরিবারের ব্যয় নির্বাহের পর সাধ্যানুযায়ী আত্মীয়স্বজন, পাড়া-প্রতিবেশী এবং গরিব-দুঃখীদের দুর্দশা লাঘবে অর্থ ব্যয় করতে হবে। আল্লাহ বলেন, ‘ধনসম্পদ থেকে পিতামাতা, আত্মীয়স্বজন, এতিম-মিসকিন ও মুসাফিরদের জন্য যে পরিমাণ ইচ্ছা খরচ করো।’ (সূরা বাকারা : ২১৫)।\nশেষ কথা : অর্থপ্রাপ্তির প্রত্যাশা মানুষের সহজাত প্রবৃত্তি। ইসলাম হালাল বা বৈধ পথে অর্থ উপার্জনে উৎসাহিত করেছে। আর অবৈধ পথে উপার্জনকে পরিহার করার নির্দেশ দিয়েছে। উপার্জন করতে গিয়ে অনেকেই অনেক সময় হালাল-হারাম চিন্তা করেন না, যা অত্যন্ত দুঃখজনক। বৈধ পথে এবং আমানত রক্ষা করে ব্যবসা-বাণিজ্য সম্পন্নকারীকে সুসংবাদ প্রদান করতে গিয়ে মহানবী সা: বলেছেন, ‘সত্যবাদী ও আমানতদার ব্যবসায়ী কিয়ামতের দিন নবী, সিদ্দিক ও শহীদদের সাথে থাকবে।’ (তিরমিজি)।\nPlease visit our site and compare price before you buy: BDcost\nব্যবসা হালালসুদ হারাম\nPrevious Post:ট্রাম্পের আমেরিকা, কে এই ট্রাম্প?\nNext Post:মুক্তিযুদ্ধের সিনেমা


বাংলাদেশ প্রিমিয়ার লিগ, বাংলাদেশের একটি ঘরোয়া টি-টোয়েন্টি আসরের ষষ্ঠতম মৌসুমের প্রথম দিন টেলিভিশন দর্শকরা বেশ নাখোশ ছিলেন। বাংলাদেশ প্রিমিয়ার লিগ শুরুর আগে বিপিএল এর গভর্নিং বডি বেশ কিছু আধুনিক প্রযুক্তির কথা বললেও সেসব না থাকার কারণে বেশ ক্ষোভ প্রকাশ করেছেন ক্রিকেট ভক্তরা।\n১১৯ বছর বয়সী ক্রিকেটার!\nখালিদ আহমেদ, চিটাগং ভাইকিংসের ডান হাতি পেস বোলার। তার নামের পাশে লেখা ছিল বয়স ১১৯। এনিয়ে বেশ হাস্যরস দেখা যায় সামাজিক যোগাযোগ মাধ্যমে।\nএবারের আসরে যাতে আম্পায়ারের সিদ্ধান্তের কারণে নেতিবাচক প্রভাব না পড়ে সেজন্যই এই ব্যবস্থা নিয়েছে বিপিএলের গভর্নিং বডি। তবে বাংলাদেশ প্রিমিয়ার লিগের এই ডিআরএস সিস্টেম কতটা কাজে দেবে সেটা নিয়েই প্রশ্ন উঠেছে।\nকারণ এখানে নেই বিশেষ কিছু প্রযুক্তি যা দিয়ে মাঠের আম্পায়ার যদি ভুল করে থাকেন সেটা থার্ড আম্পায়ার সঠিক রুপ দিতে পারতেন। যেমন স্নিকোমিটার, স্নিকোমিটার ব্যাটের ধার দিয়ে ঘেষে যাওয়া বল ব্যাটে আদৌ লেগেছে কি না সেটা নির্ণয় করতে সক্ষম। যা এই বিপিএলে নেই। ফলে সিদ্ধান্ত নিয়ে প্রশ্ন থেকেই যায় বিপিএল আসরে।\nকুমিল্লা ভিক্টোরিয়ান্সের স্টিভ স্মিথের আউট আম্পায়ারের যে সিদ্ধান্ত তা নিয়েও বিতর্ক দেখা গিয়েছে। এর আগে ডেভিড ওয়ার্নার আউট ছিলেন কি না সেটা নিয়েও প্রশ্ন ছিল।\nএলইডি, লাইট এমিটিং ডায়োড বা আলোক নিঃসারী ডায়োড যা ব্যবহার করা হয়ে থাকে বিশ্বের নামীদামী ক্রিকেট টুর্নামেন্টে। বিশেষত টি-টোয়েন্টি যুগে এটা ব্যবহৃত হচ্ছে বেশি।\nএলইডি যে শুধু খেলায় অলঙ্কার হিসেবে ব্যবহৃত হয় তা নয়, রান আউট বা স্ট্যাম্পিংয়ের ক্ষেত্রে ঠিক কোন সময় বেল নড়েছে সেটাও বোঝা যায় এই লাইটের মাধ্যমে। বিপিএল শুরুর আগে এটি থাকার কথা থাকলেও এখনো এর ব্যবহার দেখা যায়নি।\nধারাভাষ্যকার নিয়ে বিতর্ক\nঅধিকাংশ ধারাভাষ্যকার ক্রিকেটারদের নাম ঠিকমতো উচ্চারণ করতে পারেন না বলে অভিযোগ রয়েছে টেলিভিশন দর্শকদের। এর আগে ড্যানি মরিসনের তুমুল জনপ্রিয়তা থাকলেও এবারের আসরে মরিসনকে না দেখায় হতাশ হয়েছেন দর্শক-শ্রোতারা।\nবাংলাদেশ ক্রিকেট বোর্ড কী বলছে?\nডিসিশন রিভিউ সিস্টেম নিয়ে বাংলাদেশ প্রিমিয়ার লিগের টেকনিক্যাল কমিটির প্রধান জালাল ইউনুস বলেন, "আল্ট্রা মোশন দিয়ে শুরু করা হয়েছিল, এটার চেয়ে আল্ট্রা এজ টেকনোলজি ভালো, সেটা ইংল্যান্ড থেকে আসছে, আমরা আশা করছি দুই-তিন দিনের মধ্যে সেটা চলে আসবে।"\nতবে সম্প্রচার নিয়ে সুনির্দিষ্ট উন্নতির কথা বলেছেন ইউনুস, "প্রায় ৩৪টি ক্যামেরা রয়েছে, সঙ্গে আছে বল ট্র্যাকিং, যাতে দর্শকদের জন্য ভালো হয়।"\nতবে ধারাভাষ্যকার নিয়ে সন্তুষ্ট নন জালাল ইউনুস, "ড্যানি মরিসন দুই একদিন পরে আসবে, তবে আমরা বলেছি যারা ধারাভাষ্যকার যারা আছেন আন্তর্জাতিক আরো ভালো ধারাভাষ্যকার আমরা চেয়েছি।"\nজালাল ইউনুস জোর দিয়ে বলেছেন, মাঠে যারা খেলা দেখেছেন তাদের চেয়ে অনেক গুরুত্বপূর্ণ টেলিভিশন দর্শক। তাদের জন্য যথাসাধ্য চেষ্টা করা হচ্ছে সম্প্রচার উন্নত করার। তথ্যসূত্র: বিবিসি বাংলা\n০৬ জানুয়ারি, ২০১৯ ২০:২০:৩৬


ত্রিশাল পৌর নির্বাচনে হাওয়া প্রার্থীরা মাঠে! ত্রিশাল পৌর নির্বাচনে হাওয়া প্রার্থীরা মাঠে! – দেশ প্রতিদিন\nত্রিশাল পৌর নির্বাচনে হাওয়া প্রার্থীরা মাঠে!\nময়মনসিংহের ত্রিশালে বইতে শুরু করেছে পৌর নির্বাচনের হাওয়া। ভোটযুদ্ধে নামার প্রস্তুতি নিচ্ছে রাজনৈতিক দলগুলো। ইতিমধ্যে দলীয় প্রার্থী মনোনয়নে হিসাব-নিকাশ শুরু করেছেন প্রধান দল আওয়ামী লীগ। একক প্রার্থী নিয়ে ভোটযুদ্ধে নামার প্রস্তুতি তাদের। তবে দলের অভ্যন্তরে বিদ্রোহ দমাতে এখন থেকেই চ্যালেঞ্জের মুখে পড়েছে শাসক দল আওয়ামী লীগ।\nময়মনসিংহের আ.লীগের নেতারা জানিয়েছেন, ক্ষোভ-বিক্ষোভ কমিয়ে তারা বিজয়ের স্বার্থে একক প্রার্থী মনোনয়ন দেয়ার চেষ্টা চালাচ্ছেন। এক্ষেত্রে প্রয়োজনে দলের অভ্যন্তরে ভোটাভুটির মাধ্যমে প্রার্থী নির্বাচন করবেন।\nত্রিশালে পৌরসভার মধ্যে আগামী ৩০শে জানুয়ারি নির্বাচন হতে পারে। এ কারণে পৌরসভায় নির্বাচনী তোড়জোড় শুরু হয়েছে। এখনো পৌরসভার সীমানা নির্ধারণ ও ভোটার তালিকা হালনাগাদ করা হয়নি। এসব কাজ চূড়ান্ত হওয়ার পর পৌরসভার নির্বাচনের আয়োজন করা হবে। ত্রিশাল পৌরসভা নির্বাচনকে সামনে রেখে প্রার্থীরা আটঘাট বেঁধে মাঠে নেমেছেন। প্রতিদিনই তারা বিভিন্ন এলাকায় মতবিনিময় করে যাচ্ছেন। স্থানীয়রা জানিয়েছেন- দলীয় প্রতীকে নির্বাচন হলেও এলাকাভিত্তিক মানুষের মতামতকে গুরুত্ব দিয়েই প্রার্থীরা মাঠে নামছেন। এরপর তারা রাজনৈতিক দলগুলোর ভেতরে দলীয় প্রতীকের জন্য লড়াই চালাবেন।\nত্রিশাল পৌরসভায় গ্রামীণ রাস্তাঘাটের উন্নয়ন, বাজারের ড্রেনেজ ব্যবস্থার উন্নয়নে বর্তমান মেয়র এবিএম আনিছুজ্জামান আনিছ ও কাউন্সিলররা আন্তরিক ছিলেন। এই উন্নয়নের ধারবাহিকতা বজায় রাখতে পারলে খুব দ্রুত ত্রিশাল উন্নত আধুনিক শহরে পরিণত হবে বলে জানিয়েছেন পৌরসভার কাউন্সিলরা। তারা জানান- ত্রিশাল পৌরসভার অবহেলিত এলাকাগুলো উন্নয়নের ছোঁয়ায় বদলে যাচ্ছে। চলমান প্রক্রিয়া ধরে রাখতে পারলে অচিরেই ত্রিশাল পরিণত হবে একটি উন্নত পৌরসভায়। আসন্ন ত্রিশাল পৌরসভায় ইতিমধ্যে একাধিক আওয়ামী লীগ প্রার্থী মাঠে নেমেছেন। তারা চষে বেড়াচ্ছেন পৌর এলাকা। দিচ্ছেন নানান প্রতিশ্রুতি। আ.লীগের মনোনয়ন প্রত্যাশী প্রার্থীদের মধ্যে রয়েছেন- ময়মনসিংহ জেলা আ.লীগের সাবেক যুগ্ম আহবায়ক ও রামপুর ইউনিয়নের সাবেক চেয়ারম্যান নবী নেওয়াজ সরকার, উপজেলা আ.লীগের সাধারণ সম্পাদক আবুল কালাম, আ.লীগ নেতা মো. রুকন উদ্দিন খোকন, উপজেলা আ.লীগের যুগ্ম আহবায়ক আশরাফুল ইসলাম মন্ডল, সাবেক যুবলীগ নেতা ও বিশিষ্ট সমাজ সেবক মো. কামাল হোসেন ও ত্রিশাল উপজেলা ছাত্রলীগের সভাপতি হাসান মাহমুদ। নৌকার মনোনয়ন পেতে দলের ভেতরে তীব্র প্রতিদ্বন্ধিতা গড়ে তুলেছেন।\nএদিকে বর্তমান মেয়র ও দুইবারের সাবেক উপজেলা যুবলীগের সভাপতি এবিএম আনিছুজ্জামান আনিছ জনপ্রিয়তায় শীর্ষে রয়েছেন বলে জানিয়েছন পৌর এলাকার ভোটারগণ। তবে পৌর ভোটারদের চাপে এবারও তিনি স্বতন্ত্র প্রার্থী হতে পারেন। পৌরসভার নির্বাচন আগামী ৩০শে জানুয়ারি। ইতিমধ্যে এ পৌরসভার মেয়র আনিছুজ্জামান আনিছ প্রচারনায় মাঠে নেমেছেন। প্রায় প্রতিদিনই তিনি পৌরসভায় পাড়া মহল্লায় মতবিনিময় করছেন।\nবর্তমান পৌর মেয়র আনিছের পৌর এলাকায় ওয়ার্ড ভিত্তিক চলছে উঠান বৈঠক। দলীয় কোন্দল জটিলতায় এ পৌরসভায় আ.লীগের মনোনয়ন প্রত্যাশীর সংখ্যা অনেক বেশি। যে কারণে বিদ্রোহী প্রার্থী জয়ী হওয়ার সম্ভাবনা রয়েছে। দুই মেয়াদে দীর্ঘ ১০ বছর পৌর মেয়রের দায়িত্ব পালন কালে পৌর সভার সামগ্রীক উন্নয়নে সন্তোষজনক ভূমিকা রাখায় পৌরবাসীর কাছে তার আস্থা অর্জিত হয়েছে।\nগত নির্বাচনে দলীয় মনোনয়ন না পাওয়ায় নির্বাচন থেকে সরে দাঁড়াতে চেয়ে ছিলেন। এক পর্যায়ে জনগণ তার বাড়ি ঘেরাও করলে জনগণের চাপে তুপের মুখে বিদ্রোহী প্রার্থী হয়ে নির্বাচনে বিপুল ভোটের ব্যবধানে ২য় মেয়াদে জয়লাভ করে মেয়র হয়েছিলেন উপজেলা যুবলীগের সাবেক সভাপতি আনিছুজ্জামান আনিছ।\nউপজেলা আওয়ামীলীগের অভিভাবক পর্যায়ের এই নেতা এবারও দলীয় প্রতীকে নির্বাচনে প্রার্থী হতে লবিং চালাচ্ছেন। ত্রিশাল পৌরসভা এখনো গ্রামীণ জনপদ। বর্তমান মেয়র উন্নয়ন সহযোগী জাইকার অর্থায়নে বেশ উন্নয়ন কর্মকা- চালিয়েছেন। আরো কয়েকটি প্রকল্প রয়েছে। এসব উন্নয়ন প্রকল্পের কাজ সমাপ্ত হলে ত্রিশাল পৌরসভা পূর্ণাঙ্গ শহরে পরিণত হবে বলে ভোটাররা জানিয়েছেন।


০৮ এপ্রিল, ২০১৯ ১২:১৪\nএ অবস্থা আর কত?\nনিরুপায় আমরা অসহায়ের মতো হত্যার বিচার দাবিতে সড়কে দাঁড়াই; সড়ক দুর্ঘটনা, ধর্ষণ, সকল ধরনের নির্যাতন, ঘুষ দুর্নীতি আইনের অপব্যবহারে বিরুদ্ধে, ন্যায্য অধিকার কিংবা চাকরির দাবিতেও বিক্ষোভে দাঁড়াতে হয় সড়কে। নইলে যে টনক নড়বেনা সংশ্লিষ্টদের! উদাস কর্তাদের মগজে আমাদের আর্তনাদ পৌঁছে দিতে সড়ক অবরোধই এখন চূড়ান্ত হাতিয়ার। কারণ মিছিল, মানববন্ধন, স্মারকলিপি এখন আর এতটা কাজে দেয়না, এগুলো খবরের কাগজে ছাপা পর্যন্ত সীমাবদ্ধ থাকে। এ সীমা বড়জোর অতিক্রম করে আশ্বাসের বাণীতে। কিন্তু আশ্বাসে-আশ্বাসে যখন আরেকটা দীর্ঘশ্বাস ফেলার জন্য আচমকা আমরা বাধ্য হই, তখন সড়কের অবরোধের মতো কঠিন আন্দোলনের বিকল্প পথ পাইনা। আমরা নিশ্চয়ই শখের বসে কেউ সড়ক অবরোধ করিনা, কিন্তু “যার চলে যায় সেই বুঝে হায় বিচ্ছেদের কি যন্ত্রণা"। এ কথাটির মতো, আমাদের বুকের ভেতরটায় যখন যন্ত্রণার আগুন ধরে তখন আর কোন পথ না পেয়ে এ পথ ধরি। অথচ আমরা ভালভাবেই জানি এ সড়ক অবরোধ ব্যাপারটি হরতালের চেয়েও ভয়ঙ্কর।\nহরতালের পূর্বে অন্তত খবর পাওয়া যায় যে হরতাল হবে, এ জন্য আমরা কোথাও যাওয়া বা না যাওয়ার ব্যাপারে প্রস্তুতি নেওয়ার সময় পাই, কিন্তু অবরোধেরবেলায় সিংহভাগ মানুষই থাকে অজ্ঞাত। এতে করে আচমকা ঘণ্টার পর ঘণ্টা যাত্রীবাহী ও মালবাহী গাড়ি আটকা পড়ে। যার ফলে ঐ অবস্থায় পড়া ব্যক্তিরা মারাত্মক অস্বস্তিকর অবস্থায় পড়তে হয়। কারণ যারাই গাড়িতে করে কোথাও যাওয়ার জন্য বের হয় তাদের ৯৯ ভাগ মানুষই জরুরি প্রয়োজনে বের হয়। অবরোধের জ্যামে অনেক সময় আটকা পড়ে মুমূর্ষু রোগী, যদিও অবরোধের বেলায় দেখেছি মুমূর্ষু রোগীর গাড়ি ছেড়ে দেওয়ার ইচ্ছা থাকে অবরোধকারিদের, কিন্তু অনেক সময় সামনে পেছনে অসংখ্য গাড়ি থাকায় জ্যাম ডিঙিয়ে গাড়িটি ঠিকঠাক সামনে যেতে পারেনা, তাই ঘটে যায় মৃত্যু, শুধু কী তাই? সড়ক অবরোধে আটকা পড়ে বিদেশ যাত্রীর ফ্লাইট মিস হয়, অনেকে সারা জীবনের সঞ্চয় দিয়ে বিদেশে যাওয়ার জন্য বের হয় কিন্তু ফ্লাইট মিসের কারণে অপূরণীয় ক্ষতি হয়ে যায়। পরীক্ষার্থী পরীক্ষা থেকে বঞ্চিত হয়। আটকা পড়া মালবাহী গাড়ি সময়মত পৌছাতে না পারায় মারাত্মক ক্ষতিগ্রস্ত হয় এর সাথে সংশ্লিষ্টরা। গরমে গাড়িতে বসে থাকা শিশু, মহিলা সহ অনেক যাত্রী অসুস্থ হয়ে পড়ে সব মিলিয়ে অবরোধে আটকা পাড়া যাত্রীদের অসহনীয় দুর্ভোগে পড়তে হয়। বিশেষ করে দূরপাল্লার যাত্রীদের কষ্টের সীমা থাকেনা। আর মাঝেমধ্যে কিছু উগ্র মেজাজিদের দেখি যারা অবরোধের সময় গাড়ি ভাঙচুর সহ মারমুখী হয়ে ওঠে এতে করে আহত হয় চালক ও যাত্রীরা। কে নেবে এই দায়ভার?\nতবে অবাক করা ব্যাপার হলো আজকাল আন্দোলনের এই কঠিন পর্যায়টিও এতোটাই কমন আর বিরতিহীনভাবে হচ্ছে যে জনদুর্ভোগ ছাড়া এটিতে আর বিশেষ কোন কাজ হচ্ছেনা। ঘনঘন এন্টিবায়োটিক গ্রহণে যেমন শরীরের রোগ প্রতিরোধ ক্ষমতা কমিয়ে দেয়, এবং দিনদিন আরও উচ্চ মাত্রার এন্টিবায়োটিক গ্রহণের প্রয়োজন পড়ে এভাবে একসময় শরীরে এন্টিবায়োটিক অকার্যকর হয়ে পড়ে। আমাদের রাষ্ট্রীয় রোগ সরাতে এন্টিবায়োটিকের মতো সড়ক অবরোধও অকার্যকর হচ্ছে।\nযার কারণে যা হওয়ার কথা, তা না হয়ে একেকটি ঘটনার পর আন্দোলন থামাতে গিয়ে আমাদের মন্ত্রীরা মাঝেমধ্যে এমনভাবে কথা বলেন, যেন তাদের কাছে একটা করে আলাদীনের চেরাগ আছে। ঘরে বসে বসে কুপির দৈত্য দিয়ে এক নিমিষেই সব সমস্যা সমাধান করিয়ে নেবেন। অথচ সমস্যা সমস্যার জায়গাতেই থাকে, বরং আরও একটি বড় সমস্যা সামনে আসে। মানলাম তারা স্বপ্ন দেখছে, স্বপ্ন দেখাচ্ছেন। কিন্তু উদ্যোগ আর পরিকল্পনাহীন এসব স্বপ্নের কথাতো হাস্যকর ছাড়া আর কিছুই না। প্রধানমন্ত্রী তাই যথার্থই বলেছিলেন আপনারা কম কথা বলুন, নিজ নিজ দায়িত্ব বুঝার চেষ্টা করুন, বেশি বেশি কাজ করুন । কিন্তু এরপরেও কথা কমছেনা, কাজও হচ্ছেনা।\nঅথচ সরকারি কিংবা বেসরকারি প্রতিষ্ঠানে যদি সকল ধরনের বৈষম্য দূর করা যায়, আইনের শাসন সু-প্রতিষ্ঠিত করা হয়, দক্ষ চালক, পরিকল্পিত সড়ক যোগাযোগ, ঘুষের বদলে মেধা ও দক্ষতার ভিত্তিতে চাকরি। কর্মসংস্থান সৃষ্টি, প্রশাসনের দুর্নীতি রোধ , এবং সর্বোপরি আমরা প্রত্যেকে যদি সত্য এবং সুন্দরকে প্রতিষ্ঠিত করতে স্ব-স্ব অবস্থান থেকে সচেতন হয়ে উঠি তবেই আর সড়ক অবরোধের প্রয়োজন হবেনা। জানি এমন কোন যাদুমন্ত্রও নেই যে সবাই একসাথে ভাল মানুষ হয়ে উঠবে, এমন কোন কথা নেই যে সব অপরাধ এক নিমিষে উঠে যাবে। কিন্তু আইনের কড়াকড়ি থাকলে অন্যায়কারীদের বাড়াবাড়ি নিশ্চয়ই নিয়ন্ত্রণে চলে আসবে। নিশ্চয়ই কর্মসংস্থান পেলে কেউ আর কুকর্মে জড়াতে চাইবেনা, অপসংস্কৃতি অপসারিত হলে অপরাধ জাগ্রত হবেনা।\nযখন লেখাটি লিখছি তখন টেলিভিশনের পর্দায় আরও একটি ব্রেকিং নিউজ। "চট্টগ্রামে লেগুনার ধাক্কায় স্কুল শিক্ষার্থীর মৃত্যুর প্রতিবাদে চট্টগ্রাম-কক্সবাজার মহাসড়ক অবরোধ করে রেখেছে শিক্ষার্থীরা। তাছাড়া ফেণীতে আলিম পরীক্ষার্থী ছাত্রীর গায়ে আগুন লাগিয়ে দিয়েছে দুর্বৃত্তরা, গাইবান্ধায় বাস উল্টে ৫ জন নিহত হওয়ার মতো আরও কিছু ব্রেকিং নিউজ।\nএ লেখাটি কোনো গণমাধ্যমের এক পাতায় থাকবে অন্য পাতায় থাকবে হয়তো কোন আরও কোন হত্যা, দুর্ঘটনার, কিংবা ঘুষ, দুর্নীতি ধর্ষণের খবর অথবা এগুলোর প্রতিবাদে কোথাও আন্দোলন, সড়ক অবরোধের খবর। একেকটি ঘটনার পর দেখা যাবে দায়িত্বশীলরা সাময়িক নড়েচড়ে বসে। আমরাও বিবেকবান হয়ে উঠি। সময়ের সাথে সাথে সেই আমরাই আবার বিবেকের বিসর্জন করে হয়ে উঠি হিংস্র, সংশ্লিষ্টজনরাও সব ভুলে যায়। যার ফলে সমাজে থেকে যায় জঞ্জাল, যন্ত্রণা, সব কিছু হয়ে যায় সেই যেইসেই।\nকিন্তু এ অবস্থা আর কতো? কতকাল চলবে? আর কতো অধিকার বঞ্চিত হবো, আর কতো নির্যাতন সইবো, আর কতো লাশের বিনিময়ে আমরা পাবো জীবনের নিরাপত্তা?\nআলমগীর হোসাইন: শিক্ষার্থী।


সংলাপে প্রাপ্তি থাকলেও খালেদার মুক্তির সম্ভাবনা নেই - Padma News\nসংলাপে প্রাপ্তি থাকলেও খালেদার মুক্তির সম্ভাবনা নেই\nপ্রকাশিতঃ ৩ November, ২০১৮ আপডেটঃ ২:৫৭ PM\nক্ষমতাসীন আওয়ামী লীগের নেতৃত্বাধীন ১৪ দলীয় জোটের সঙ্গে সংলাপে প্রধানমন্ত্রীর কাছ থেকে সুনির্দিষ্ট কিছু আশ্বাস পেয়েছে ঐক্যফ্রন্ট৷ তবে খালেদা জিয়ার মুক্তিসহ আরো কিছু দাবি পূরণের কোনো সম্ভাবনাই দেখা যায়নি৷ কিছু দাবি সরাসরি নাকচ করে দিয়েছেন প্রধানমন্ত্রী৷ এর মধ্যে কিছু বিষয় আদালতের বিবেচনাধীন আর কিছু বিষয় সংবিধান সম্মত নয় বলে মন্তব্য করেছেন প্রধানমন্ত্রী৷ ফলে সেই বিষয়গুলোতে যে কোনো অগ্রগতি হবে না তা মোটামুটি পরিস্কার হয়ে গেছে৷\nরাজনৈতিক বিশ্লেষক ও সুশাসনের জন্য নাগরিক ‘সুজন’-এর সম্পাদক বদিউল আলম মজুমদার বলেন, ‘‘সংলাপের পর দুই তরফ থেকে যেটা জানা গেল, তাতে খুব একটা আশা আমি দেখি না৷ তবে ভবিষ্যতে আরো আলোচনা হতে পারে- এই কথা কিন্তু ইতিবাচক৷ প্রধানমন্ত্রী তাঁদের যে দাবিগুলো মেনে নেওয়ার কথা বলেছেন, সেটা তো মানার বিষয় না৷ নির্বাচনের আগে প্রচার-প্রচারণা চালানো তো সাংবিধানিক অধিকার৷ এখানে তো সুযোগ দেয়ার কিছু নেই৷ আবার গায়েবি মামলার ব্যাপারে আশ্বস্ত করেছেন৷ কোনো সভ্য দেশে কি গায়েবি মামলা হতে পারে? তাহলে এটা নিয়ে আলোচনার কী আছে? আর নির্বাচনে বিদেশি পর্যবেক্ষক আনার যে আশ্বাস প্রধানমন্ত্রী তাঁদের দিয়েছেন, সেটা এই মুহুর্তে মানা সম্ভব নয়, কারণ, বিদেশি পর্যবেক্ষকদের এখন আর চেষ্টা করলেও আনা সম্ভব নয়৷ সেই সময় পার হয়ে গেছে৷ বরং যে বিষয়গুলো নিয়ে সমঝোতা হওয়া দরকার, সেখানেই কোনো সমঝোতা হয়নি৷ মানুষের ভোটের অধিকার কিভাবে নিশ্চিত করা যায়, সে বিষয়ে কিন্তু দুই জোট ঐক্যমতে পৌঁছাতে পারেনি৷’’\nপ্রধানমন্ত্রী কী বলেছেন জানতে চাইলে আওয়ামী লীগের মুখপাত্র ও যুগ্ম সাধারণ সম্পাদক মাহবুব-উল-আলম হানিফ বলেন, ‘‘প্রধানমন্ত্রী পরিস্কার করে বলেছেন, বাংলাদেশ স্বাধীন হওয়ার পর থেকেই এই ৪৭ বছরে নির্বাচনের সময় আসলেই নির্বাচনকালীন সরকার নিয়ে কথা হয়৷ একেকজন একেকরকম মত দেন৷ প্রধানমন্ত্রীর পরামর্শ, সংবিধানকে অনুসরণ করলেই আর কোনো সমস্যা থাকবে না৷’’\nসংলাপকে ড. কামাল হোসেন খানিকটা ইতিবাচক হিসেবেই নিয়েছেন৷ তিনি প্রধানমন্ত্রীর কিছু ভালো উদ্যোগের প্রসংশা করেছেন৷ পাশাপাশি পুরো সন্তুষ্ট হতে পারেননি বলেও জানিয়েছেন৷ তবে ঐক্যফ্রন্টের অন্যতম শরিক বিএনপি কিন্তু অনেকটা হতাশ৷ দলের মহাসচিব মির্জা ফখরুল ইসলাম আলমগীর সংলাপ থেকে বের হয়েই সাংবাদিকদের বলেছেন, ‘‘আমরা সন্তুষ্ট নই৷’’ এমন পরিস্থিতিতে আগামী ৬ নভেম্বর ঢাকার সোহরাওয়ার্দী উদ্যানে ঐক্যফ্রন্টের সমাবেশ ডাকা হয়েছে৷ বিএনপির সিনিয়র যুগ্ম মহাসচিব রুহুল কবির রিজভী আহমেদ শুক্রবার বিএনপি অফিসে এক সাংবাদিক সম্মেলন করে এই সমাবেশের ঘোষণা দেন৷\nসংলাপ সম্পর্কে জানতে চাইলে রিজভী আহমেদ বলেন, ‘‘সংলাপ নিয়ে এই মুহুর্তে আমাদের কথা হচ্ছে, মহাসচিব যেটা বলেছেন, সেটাই যে, আমরা সন্তুষ্ট নই৷ এর চেয়ে বেশি কিছু এখন আর বলা যাবে না৷ তবে সরকার তো অনেক কথাই বলে, কিন্তু শেষ পর্যন্ত সেটা নিজেরাই মানে না৷ সভা-সমাবেশ করার সুযোগ দেয়ার যে কথা বলেছে, এখন দেখি কী করে৷ আমরা তো ৬ নভেম্বর সমাবেশ ডেকেছি৷’’\nএসএইচ-০৫/০৩/১১ (সমীর কুমার দে, ডয়চে ভেলে)\nআগের সংবাদঅমিতাভ-শাহরুখ-আমিররা কুসংস্কারাচ্ছন্ন!\nপরবর্তি সংবাদপ্রবাসী শ্রমিকদের নতুন সম্ভাবনা


সাবরিনা’র আদ্যপ্রান্ত | Sylhet Diary সাবরিনা’র আদ্যপ্রান্ত – Sylhet Diary\nপ্রকাশিত: ১৭ জুলাই ২০২০, ৭:২৪ পূর্বাহ্ণ | আপডেট: ১ বছর আগে\nদিনাজপুরের মেয়ে ডা. সাবরিনা। বেড়ে ওঠেন ঢাকার শ্যামলীর পিসি কালচার রোডের নিজস্ব বাড়িতে। মাঝে বেশ কিছুদিন পরিবারের সঙ্গে দেশের বাইরে থাকার কারণে পাশ্চাত্য জীবনধারায় অভ্যস্ত ছিলেন তিনি। ১৯৯৩ সালে ঢাকার ভিকারুননিসা নূন স্কুল অ্যান্ড কলেজ থেকে এসএসসি পাস করেন সাবরিনা। এরপর এমবিবিএস পাস করেন সলিমুল্লাহ মেডিকেল কলেজ থেকে। এই কলেজে থাকাকালেই বেপরোয়া হয়ে ওঠেন এই প্রতারক চিকিৎসক।\nস্যার সলিমুল্লাহ মেডিকেল কলেজের ২২ ব্যাচের এই ছাত্রী বন্ধুদের সঙ্গে মাঝেমধ্যেই মেতে উঠতেন ডিসকো আর মদের আড্ডায়। রাত-বিরাতে তাদের সঙ্গে ছুটে যেতেন লং ড্রাইভে। একপর্যায়ে ছাত্রাবস্থাতেই বিয়ে করে ফেলেন সহপাঠীকে। তবে বেশি দিন টেকেনি সেই বিয়ে।\nবন্ধুর সাথে ছাড়াছাড়ি হওয়ার পর বেশ কিছুদিন একা থাকেন সাবরিনা। পরবর্তী সময়ে তিনি বিয়ে করেন এক ধনাঢ্য ব্যবসায়ীকে। সিই ঘরে সাবরিনার দুই সন্তান রয়েছে। কিন্তু সেই সংসারও বেশিদিন টেকেনি।\nদ্বিতীয় সংসার ভাঙার পর আরিফকে বিয়ে করেন সাবরিনা। নাম প্রকাশ না করার অনুরোধ জানিয়ে সাবরিনার এক আত্মীয় জানান, ২০১৪ সালের দিকে আরিফ রোগী হিসেবে মোহাম্মদপুরের হুমায়ুন রোডের বিডিএম হাসপাতালে ডা. সাবরিনার কাছে যেতেন। বিডিএম হাসপাতালে প্রাইভেট চেম্বার করতেন ডা. সাবরিনা। সেখানে রোগী হিসেবে যাতায়াতের সুবাদে আরিফ নিজেকে প্রতিষ্ঠিত ব্যবসায়ী ও ওভাল গ্রুপের সিইও পরিচয় দেন। স্বামীর সঙ্গে আগেই ছাড়াছাড়ি হয়ে যাওয়ায় সাবরিনা তখন ছিলেন অনেকটা নিঃসঙ্গ। সেই সুযোগ নেন আরিফ। সাবরিনার আগের সংসারে থাকা সন্তানদের দায়িত্বও নিতে রাজি হন আরিফ। ২০১৫ সালে বিয়ে করেন তারা। বিয়ের পর সাবরিনা-আরিফ দেশে-বিদেশে ঘুরে বেড়িয়েছেন। সেইসব ছবি সামাজিক যোগাযোগ মাধ্যমে প্রকাশ করেছেন।\nসূত্রমতে, আরিফের সঙ্গে বিয়ের পর বেপরোয়া হয়ে ওঠেন সাবরিনা। দু’জনে দেশে-বিদেশে ঘুরে বেড়ানোর পাশাপাশি স্বাস্থ্য মন্ত্রণালয় ও স্বাস্থ্য অধিদপ্তরে ইভেন্ট ম্যানেজমেন্ট ও ঠিকাদারি কাজ পেতে নানামুখী তদবির করেন সাবরিনা। এক্ষেত্রে সাবরিনা বাংলাদেশ মেডিকেল অ্যাসোসিয়েশন (বিএমএ) ও স্বাধীনতা চিকিৎসক পরিষদ (স্বাচিপ)-এর কয়েকজন নেতাকে কাজে লাগান বলেও অভিযোগ রয়েছে।\nজানা যায়, জাতীয় হৃদরোগ ইনস্টিটিউট ও হাসপাতালের কার্ডিয়াক সার্জারি বিভাগের রেজিস্ট্রারের দায়িত্ব পালন করে আসা ডা. সাবরিনা জেকেজি হেলথকেয়ারের প্রধান নির্বাহী আরিফুল হক চৌধুরীর চতুর্থ স্ত্রী ছিলেন। আরিফের এক স্ত্রী থাকেন রাশিয়ায়, অন্যজন লন্ডনে। আরেকজনের সঙ্গে তার ছাড়াছাড়ি হয়ে যায়। তবে ছাড়াছাড়ির পরও সাবেক ওই স্ত্রী উচ্চমহলে আরিফের জন্য দেনদরবার করে যাচ্ছেন।\nদেশে মার্চের ৮ তারিখে করোনার সংক্রমণ হওয়ার পর থেকে এই মহামারিকে কাজে লাগানোর চিন্তাভাবনা করছিলেন আরিফ-সাবরিনা। এরপর সাবরিনার হাত ধরেই করোনার স্যাম্পল কালেকশনের কাজটি বাগিয়ে নেয় অখ্যাত জোবেদা খাতুন সর্বজনীন স্বাস্থ্য সেবা বা জেকেজি হেলথ কেয়ার নামের এই প্রতিষ্ঠানটি। এপ্রিল মাসে দেশে করোনাভাইরাসের নমুনা পরীক্ষার জন্য অনুমতি পায় তারা। নমুনা পরীক্ষায় টেকনোলজিস্ট ও স্বেচ্ছাসেবকদের প্রশিক্ষণের জন্য তাদের রাজধানীর তিতুমীর কলেজে প্রশিক্ষণ কেন্দ্র স্থাপনের জায়গা করে দেয়া হয়। ১২ এপ্রিল স্বাস্থ্য অধিদপ্তরের মহাপরিচালক অধ্যাপক ডা. আবুল কালাম আজাদ জেকেজির প্রস্তুতি দেখতেও যান তিতুমীর কলেজে। তিতুমীরে ছিলেন জেকেজির অন্তত ২০০ কর্মী।\nজেকেজির কর্মীরা তিতুমীরে আসার পর শুরু থেকেই মাদকের আখড়া গড়ে তোলেন। তাদের সহোযোগিতা করেন আরিফুল ও সাবরিনা। রাতে চলতো উচ্চশব্দে নাচ-গান। মুসলিম প্রধান দেশেও তারা রমজানের কোনো বিধিনিষেধ না মেনে রোজার সময়ে কমপক্ষে দশটি সাউন্ড বক্স বাজিয়ে গানের সাথে সাথে নানান ভঙ্গিতে অশ্লীল নৃত্য প্রদর্শন করতো। যা নিয়ে স্থানীয়রা কয়েকবার অভিযোগ করলেও আরিফুলের ভাড়াটে ক্যাডারদের ভয়ে তারা কিছু করতে পারেননি। অভিযোগ রয়েছে জেকেজির কথিত স্বাস্থ্যসেবা দিতে আসা মেয়েরা অশালীন পোশাক পরে ঘুরে বেড়াতো। তিতুমীরের ৪র্থ শ্রেণির কর্মকর্তারা এ বিষয়ে একাধিকবার অভিযোগ করেও কোনো লাভ হয়নি। উল্টো তাদের ওপর হামলা চালায় আরিফুল চৌধুরীর ভাড়াটে ক্যাডার বাহিনী। সেই সব ঘটনা গণমাধ্যমেও আসে।\nতিতুমীর কলেজের কর্মীরা যখন জেকেজির নানান অনৈতিক কর্মকাণ্ড দেখতে ও জানতে পারেন তখন তাদের মুখ বন্ধ রাখার জন্য কয়েকবার হুমকি দেয়া হয়। এক পর্যায়ে তাদের মুখ বন্ধ করতে হামলার নির্দেশ দেন জেকেজির চেয়ারম্যানের দায়িত্বে থাকা সাবরিনা। তার নির্দেশ পেয়ে জেকেজির ক্যাডার বাহিনী ২ জুন রাত ২টার দিকে তিতুমীরের ৪র্থ শ্রেণির কর্মীদের ওপর হামলা চালায়। এরপর সাবরিনা এই হামলার ঘটনা সাজাতে গভীর রাতে সড়ক অবরোধ করে নানান ধরনের স্লোগান দেন এবং পরদিন ক্যাম্পাসে সাংবাদিকরা সংবাদ সংগ্রহ করতে গেলে তাদের ওপরও হামলা চালানো নির্দেশ দেন সাবরিনা। চেয়ারম্যানের নির্দেশ পেয়ে সে সময় দুই সাংবাদিকের ওপর হামলা চালায় জেকেজির ক্যাডাররা।\nএরপর ৩ জুলাই থেকে বিভিন্ন গণমাধ্যমে প্রথমবারের মতো আলোচনায় উঠে আসে জেকেজি ও সাবরিনা। এরপর ১৫ জুন একটি অনলাইন পত্রিকায় জেকেজির দুর্নীতির বিষয়টি উঠে আসে। পরে বেশ কয়েকজন ভুক্তোভোগী জেকেজির প্রতারণার বিষয়টি প্রশাসনের নজরে আনেন। এরপর অভিযান চালিয়ে ২৩ জুন (মঙ্গলবার) জেকেজি হেলথ কেয়ারের সিইও আরিফুল হক চৌধুরীসহ পাঁচজনকে আটক করে পুলিশ। একে একে চাঞ্চল্যকর সব তথ্য বেরিয়ে আসতে শুরু করে। জানা যায়, জেকেজি হেলথ কেয়ারের কোনো ল্যাব বা পরীক্ষাগার ছিলো না। কম্পিউটারে ফলাফল লিখে ই-মেইলে তা রোগীর কাছে পাঠিয়ে দিতেন।\nআরিফুল হক চৌধুরী গ্রেপ্তারের পর থেকেই অভিযোগ ওঠে তার স্ত্রী ডা. সাবরিনা আরিফ চৌধুরী জেকেজির সার্বিক কাজে শুরু থেকেই তাকে সহায়তা করে আসছিলেন। সাবরিনা নিজে জানিয়েছেন তিনি তিতুমীরের স্বেচ্ছাসেবীদের প্রশিক্ষণ দিয়েছেন যারা কিনা গ্রেপ্তার আতঙ্কে কলেজ ছেড়ে পালিয়েছেন। অভিযোগ রয়েছে ভুয়া পরীক্ষা সনদ দিতেন এসব কথিত স্বেচ্ছাসেবীরাও। আর তাদের প্রশিক্ষণ দিয়েছেন সাবরিনা আরিফ।\nএ সময় সাবরিনা দাবি করেন আরিফ চৌধুরী আর তার স্বামী নন। তাকে ডিভোর্স লেটার পাঠিয়েছেন সাবরিনা। দুই মাসের মধ্যে সেটা কার্যকর হবে। এর মাঝে নিজের সামাজিক যোগাযোগ মাধ্যম ফেসবুকের নাম পরিবর্তন করেন সাবরিনা। আগে তার নাম ‘সাবরিনা আরিফ চৌধুরী’ থাকলেও স্বামী জেলে যাওয়ার পর পরই তিনি তা বদলে করেন ‘সাবরিনা মিষ্টি চৌধুরী’। একই সাথে তিনি নিজের ফেসবুক প্রোফাইল থেকে স্বামীর সাথে থাকা সব ছবি মুছে ফেলেন।\nবেশ কিছু বিষয়ে তদন্তের পর ১২ জুলাই (রোববার) সাবরিনাকে গ্রেপ্তার করে পুলিশ। পরে তাকে সোমবার ঢাকার মহানগর হাকিম শাহিনুর রহমানের আদালতে হাজির করা হলে তিন দিনের রিমান্ড মঞ্জুর করা হয়।\nরিমান্ডের প্রথমদিনে সাবরিনা জিজ্ঞাসাবাদে প্রতারণার মাধ্যমে জেকেজিকে কাজ পাইয়ে দেয়ার বিষয়টি স্বীকার করেছেন। তবে, তিনি যে জেকেজির চেয়ারম্যান তা স্বীকার করেননি।\nএরপর আরিফুল হক চৌধুরী ও তার স্ত্রী প্রতিষ্ঠানটির চেয়ারম্যান ডা. সাবরিনা আরিফ চৌধুরীকে মুখোমুখি করে জিজ্ঞাসাবাদ করে মহানগর গোয়েন্দা পুলিশ (ডিবি)। এ সময় তারা প্রাথমিকভাবে জেকেজি হেলথকেয়ারে করোনার ভুয়ার রিপোর্ট দেয়ার বিষয়টি স্বীকার করেছেন। তবে প্রতারণার জন্য তারা দু’জনই একে অপরকে দোষারোপ করছেন।\nএর মাঝে গ্রেপ্তারের আগে আরিফ স্ত্রীর সঙ্গে আপত্তিকর অবস্থায় দেখতে পেয়ে সোহরাওয়ার্দী হাসপাতালের এক চিকিৎসককে মারধর করেন। এ ঘটনায় স্বামীর বিরুদ্ধে শেরেবাংলা নগর থানায় জিডি করেন ডা. সাবরিনা। সব আলোচনার পাশাপাশি সাবরিনার বস ডা. কামরুল হাসান মিলনের সঙ্গে ঘনিষ্ঠতার বিষয়টি বেশ চর্চা হচ্ছে সামাজিক যোগাযোগ মাধ্যমে। চাউর হয়েছে ডা. কামরুলের সঙ্গে ‘মাখামাখি’ সম্পর্ক ছিল সাবরিনার।\nসূত্র বলছে, দীর্ঘদিন ধরে জাতীয় হৃদরোগ ইনস্টিটিউটের কার্ডিয়াক সার্জারি বিভাগকে অনিয়মের স্বর্গরাজ্য করে রেখেছেন ডা. সাবরিনা আরিফ চৌধুরী। আর ছায়া হয়ে পাশে থেকেছেন ‘ইউনিট প্রধান’ ডা. কামরুল হাসান মিলন। এক বছর ধরে কার্ডিয়াক সার্জারির বিভাগীয় প্রধানের কক্ষ এবং পদবি অবৈধভাবে দখল করে রেখেছেন মিলন। তাদের অনিয়মে অতিষ্ঠ হাসপাতালের কর্মকর্তা-কর্মচারীরাও।\nজাতীয় হৃদরোগ ইনস্টিটিউটের কার্ডিয়াক সার্জারি বিভাগের একটি ইউনিটের প্রধানের দায়িত্বে আছেন ডা. কামরুল হাসান মিলন। তার অধীনেই রেজিস্ট্রার চিকিৎসক হিসেবে কাজ করতেন ডা. সাবরিনা আরিফ চৌধুরী। অভিযোগ রয়েছে, মিলনের ছত্রছায়াতেই অনিয়মের চূড়ায় উঠেছিলেন সাবরিনা।\nঅভিযোগ রয়েছে, সাবরিনা দিনের পর দিন কাজ না করেই নিতেন বেতন। ডা. মিলনের সুনজরে থাকায় অনুপস্থিত থাকার পরও নাম উঠে যেত হাজিরা খাতায়।\nসর্বশেষ তিন দিনের রিমান্ড শেষে সাবরিনাকে আবারও রিমান্ডে নেয়ার আবেদন করা হবে বলে জানিয়েছে ডিবি পুলিশ। বৃহস্পতিবার দুপুরে ঢাকা মহানগর গোয়েন্দা পুলিশের প্রধান অতিরিক্ত পুলিশ কমিশনার আব্দুল বাতেন একথা জানান।\nতিনি বলেন, সাবিনার রিমান্ড শেষ হলে আদালতের কাছে তাকে আরো রিমান্ডের জন্য আবেদন করা হবে।\nআব্দুল বাতেন আরো বলেন, সাবরিনার প্রতিষ্ঠানটির করোনা স্যাম্পল কালেকশনের অনুমোদন ছিল; কিন্তু তাদের সার্টিফিকেট দেয়ার অনুমোদন ছিলো না। তারা অবৈধভাবে সেই কাজটি করেছে। তবে যে সার্টিফিকেটগুলো দিয়েছে সেগুলো কতটুকু সত্য মিথ্যা সেই তদন্ত এখনো বাকি আছে। আমরা আদালতের কাছে সাবরিনার আরো রিমান্ড আবেদন করবো। যে বিষয়গুলো বাকি আছে আমাদের সন্দিহান সে বিষয়গুলো নিয়ে কথা বলবো।\nডিবির সূত্র বলছে, জিজ্ঞাসাবাদে সাবরিনা সব সময় নিজের দায় এড়িয়ে চলছেন। কিন্তু তিনি যে প্রতারণার সাথে জড়িত এরই মধ্যে বেশ কিছু প্রমাণ মিলেছে।\nএদিকে তদন্ত-সংশ্লিষ্ট একজন নাম প্রকাশ না করা শর্তে বলেছেন, সাবরিনা তো দারুণ স্মার্ট। গ্রেপ্তারের আগেই মনে হয়ে তিনি কারো কাছে প্রশিক্ষণ নিয়েছেন কীভাবে তদন্ত কর্মকর্তাকে মোকাবিলা করবেন। কীভাবে কতটুকু উত্তর দেবেন। ভয়ংকর প্রতারণায় লিপ্ত প্রতিষ্ঠান জেকেজির সঙ্গে নিজের সম্পৃক্ততার বিষয়টি বরাবরই এড়িয়ে যাচ্ছেন ডা. সাবরিনা আরিফ চৌধুরী। তবে নিজের রেখে দেয়া প্রমাণ সামনে আনলেও তা আনঅফিসিয়াল বলে দাবি করছেন তিনি।\nসিলেটসহ সারাদেশে টিকা নিতে আগ্রহী ৩ লাখ ২৮ হাজার\nকুমিল্লার পূজামণ্ডপে কোরআন রাখেন ইকবাল\nঅবশেষে কমিটি পেলো সিলেট জেলা ও মহানগর ছাত্রলীগ\nপ্রকৃতি আপন রূপে সাজিয়ে তুলছে জৈন্তার শ্রীপুর\n৪০ ঘণ্টার অভিযান, গণধর্ষণ মামলার আসামী গ্রেফতার\nসাবরিনার ৫ দিনের রিমান্ড চেয়ে ডিবির আবেদন


ঢামেক কর্মচারীদের ৫ দাবিতে বিক্ষোভ\nবৃহস্পতিবার ০২ এপ্রিল, ২০২০ ১১:৫৮ এএম\nপ্রকাশিত: ১৭:৪১, ১ জানুয়ারি ২০২০\nআউটসোর্সিংয়ের মাধ্যমে নিয়োগ বন্ধ, শূন্য পদে নিয়োগ এবং পদোন্নতির ব্যবস্থাসহ ৫ দফা দাবি বাস্তবায়নে বিক্ষোভ কর্মসূচি পালন করেছে ঢাকা মেডিকেল কলেজ (ঢামেক) হাসপাতালের তৃতীয় ও চতুর্থ শ্রেণি সরকারি কর্মচারী সমিতি সমন্বয় পরিষদ।\nবুধবার (১ জানুয়ারি) সকাল ১০টা থেকে ঢাকা মেডিকেল কলেজ প্রাঙ্গণে হাসপাতালের তারা এ কর্মসূচি পালন করে। এতে বিভিন্ন সরকারি হাসপাতালের কর্মকর্তারাও যোগ দেন।\nবিক্ষোভ সমাবেশে বক্তব্য রাখেন ঢাকা মেডিকেল কলেজ হাসপাতালের ৩য় ও ৪র্থ শ্রেণি কর্মচারী সমিতি সমন্বয় পরিষদের সভাপতি মো. আবু সাঈদ মিয়া।\nতিনি বলেন, সরকারি হাসপাতালে আউটসোর্সিংয়ের মাধ্যমে জনবল নিয়োগ প্রথা বাতিল করতে হবে। তৃতীয় ও চতুর্থ শ্রেণির সকল পদে রাজস্ব খাতে নিয়োগ দিতে হবে। ডিপিসির মাধ্যমে পদোন্নতি যোগ্য শূন্য পদে দ্রুত পদোন্নতি দিতে হবে। আগামী ২১ জানুয়ারির মধ্যে দাবি না মানলে আরও কঠোর কর্মসূচীর হুঁশিয়ারি দেন তিনি। এ সময়ের মধ্যে দাবি না মানা হলে, কোনো ধরনের অপ্রীতিকর, অবাঞ্ছিত ঘটনা ঘটলে হাসপাতাল কতৃপক্ষ থাকবে না বলে জানান আবু সাঈদ।\nসভাপতি আরও বলেন, কতৃপক্ষ আমাদের শুধু আশ্বাস দিয়ে যাচ্ছে। এটা আমাদের রুটি-রুজির ব্যাপার। আমরা শুধু আশ্বাসের বাণী শুনি কিন্তু কোনো কাজ হয়না। চলমান প্রক্রিয়া যদি বহাল থাকে, তাহলে যারা এ প্রক্রিয়া চালাচ্ছে তাদের দায়ী থাকতে হবে। কোনো ধরনের ষড়যন্ত্র হলে হাসপাতাল বন্ধ করে দেয়া হবে। পুলিশদের মতো আমাদেরও রেশন ভাতা চালু করতে হবে।\nবিক্ষোভ সমাবেশে বাংলাদেশ চতুর্থ শ্রেণির সরকারি কর্মচারী কেন্দ্রীয় সমিতির সভাপতি এম এ হান্নান, তৃতীয় শ্রেণি কর্মচারী কল্যাণ সমিতির সভাপতি এস এম আব্দুর রব, সাধারণ সস্পাদক মো. মজিবুর রহমান খান, বক্ষব্যাধী সরকারি হাসপাতালের সভাপতি মো. নাসির আলম, মিটফোর্ড হাসপাতালের সভাপতি মোজাফফর হোসেন বাবুল ও সাধারণ সম্পাদক মো. মনির হোসেনসহ আরও অনেকে উপস্থিত ছিলেন।\nবিএসএমএমউতে করোনাভাইরাস টেস্ট:ফলাফল ৩ থেকে ৪ ঘণ্টায়\nশিক্ষা উপকরণ কিনতে পারছে না শিক্ষার্থীরা\nটিভিতে পাঠদান:যেসব সমস্যার সম্মুখীন শিক্ষার্থীরা


নোয়াখালীতে আরও ৪২ জনের করোনা শনাক্ত নোয়াখালীতে আরও ৪২ জনের করোনা শনাক্ত – এন.কে. টেলিভিশন\nনোয়াখালীতে আরও ৪২ জনের করোনা শনাক্ত\nপোষ্ট করা হয়েছে : রবিবার, ২৮ জুন, ২০২০\nপ্রতিবেদক: নোয়াখালীতে নতুন করে আরও ৪২ জন করোনাভাইরাস সংক্রমণে আক্রান্ত হয়েছেন। সুস্থ হয়েছেন আরও ১৪ জন। এ নিয়ে জেলায় মোট আক্রান্ত ২০১৩ জন, মৃত্যু হয়েছে ৪২ জনের এবং হয়েছেন ৮২৭ জন।\nরোববার (২৮ জুন) দুপুর ১টায় এ তথ্য নিশ্চিত করেছেন জেলা সিভিল সার্জন ডা. মাসুম ইফতেখার।\nতিনি বলেন, গত ২৫ ও ২৬ জুন তাদের শরীরের নমুনা সংগ্রহ করে পরীক্ষা জন্য আব্দুল মালেক উকিল মেডিকেল কলেজে ও নোয়াখালী বিজ্ঞান ও প্রযুক্তি বিশ্ববিদ্যালয় (নোবিপ্রবি) করোনা ল্যাবে পাঠানো হয়। পরে ২৭ জুন রাতে তাদের রিপোর্ট আসলে তাতে করোনা পজিটিভ আসে। গত চব্বিশ ঘণ্টায় ল্যাবে স্যাম্পল প্রেরণ-১৬২ জনের, ফলাফল এসেছে-৯৯ জনের। এ যাবত দুইটি ল্যাবে মোট স্যাম্পল পাঠানো হয়েছে ১০ হাজার ৩৮৭ জনের এবং ফলাফল এসেছে ৯ হাজার ৬৮৪ জনের।\nসিভিল সার্জন আরও বলেন, আক্রান্তদের মধ্যে বিভিন্ন শ্রেণী পেশার মানুষ রয়েছেন। তাদের মধ্যে ৪৯ জনকে মাইজদী শহীদ ভুলু স্টেডিয়ামে অস্থায়ী করোনা ভাইরাস হাসপাতালের আইসোলেশনে রাখা হয়েছে। নিজ নিজ বাড়িতে আইসোলেশনে চিকিৎসাধীন রোগীর সংখ্যা ১১৪৪ জন।\nএদিকে, করোনাভাইরাস সংক্রমণ ও মৃত্যু বেড়ে যাওয়ায় নোয়াখালীর কোম্পানীগঞ্জ উপজেলায় দ্বিতীয় দফায় ১৬ জুন থেকে ৩০ জুন পর্যন্ত লকডাউন দিয়েছে প্রশাসন। তবে লকডাউন চলছে ঢিলেঢালা। বাজারে বাজারে চলছে নানামুখী অর্থনৈতিক কর্মকাণ্ড। মাস্ক ছাড়া চলছে পথচারী, চায়ের দোকানে জমিয়ে আড্ডা চলছে। লকডাউন ভেঙে পড়ায় করোনা সংক্রমণে ঝুঁকি বাড়ছে কোম্পানীগঞ্জ উপজেলায়।


করোনা মোকাবেলায় মোদির ফান্ডে কোন খেলোয়াড় কত দিলেন? - Click Here For More Details - NewsPick24.com\nHome / খেলাধুলা / করোনা মোকাবেলায় মোদির ফান্ডে কোন খেলোয়াড় কত দিলেন?\nএপ্রিল ২, ২০২০\tখেলাধুলা, বিদেশ 132 Views\nনিউজ ডেস্ক: করোনাভাইরাস রুখতে ভারতজুড়ে চলছে ২১ দিনের লকডাউন। এ সংকটময় পরিস্থিতিতে সেখানে চিকিৎসা ও গরিব মানুষের মুখে খাবার তুলে দিতে বিপুল সহায়তার প্রয়োজন। কঠিন অবস্থায় সাধ্যমতো সাহায্য করছেন দেশটির ক্রীড়াঙ্গনের তারকারা। একনজরে দেখে নেয়া যাক ভারতীয় খেলার দুনিয়ার কোন সুপারস্টার কত দান করলেন।\nশচীন টেন্ডুলকার: করোনা মোকাবেলায় কেন্দ্রীয় সরকার এবং রাজ্যসভা মিলিয়ে ৫০ লাখ টাকা দান করেছেন ভারতীয় ব্যাটিং ঈশ্বর। দেশটির অ্যাথলেটদের মধ্যে তিনিই সর্বপ্রথম মোটা অংকের অর্থ দেন।\nরোহিত শর্মা: টিম ইন্ডিয়ার ওপেনার প্রধানমন্ত্রী নরেন্দ্র মোদির আপতকালীন ত্রাণ তহবিলে ৪৫ লাখ টাকা দান করেছেন। এছাড়া মহারাষ্ট্রের সরকারের রিলিফ ফান্ডে ২৫ লাখ টাকা দিয়েছেন তিনি। জাতীয় সংকটের মুহূর্তে দুঃস্থ, অসহায় মানুষের মুখে খাবার তুলে দেয়ার কথা ভেবেছেন হিটম্যান। যে কারণে গরিব মানুষদের জন্য ৫ লাখ টাকা এবং রাস্তার কুকুরদের এ অসময়ে খাবারের জোগান দিতে ৫ লাখ টাকা দান করেছেন রোহিত।\nসুরেশ রায়না: করোনা ফান্ডে ৫২ লাখ টাকা দান করেছেন তিনি। এর মধ্যে প্রধানমন্ত্রীর আপতকালীন ফান্ডে ৩১ লাখ টাকা দিয়েছেন মেন ইন গ্রিনদের বাঁহাতি ব্যাটসম্যান। সেই সঙ্গে উত্তরপ্রদেশ মুখ্যমন্ত্রীর ত্রাণ তহবিলে ২১ লাখ টাকা জমা করেছেন রায়না। সব মিলিয়ে বর্তমান ক্রিকেটারদের মধ্যে তিনিই সবচেয়ে বেশি দান করেছেন।\nগৌতম গম্ভীর: করোনামুক্ত দেশ গড়ার কাজে রিলিফ ফান্ডে নিজের সাংসদ তহবিলের লোকাল এরিয়া ডেভলপমেন্ট স্কিম থেকে ১ কোটি টাকা দিয়েছেন গম্ভীর। সেই সঙ্গে এমপি হিসেবে এক মাসের বেতনও দান করতে চলেছেন তিনি।\nমেরি কম: করোনার বিরুদ্ধে লড়াইয়ে সাংসদ তহবিলের লোকাল এরিয়া ডেভলপমেন্ট স্কিম থেকে তিনিও ১ কোটি টাকা দিয়েছেন। একইসঙ্গে সংসদ সদস্য হিসেবে এক মাসের বেতনও দান করেছেন কিংবদন্তি এ বক্সার।\nপিভি সিন্ধু: প্রাণঘাতী ভাইরাস রুখতে তেলেঙ্গানা ও অন্ধ্রপ্রদেশ সরকারকে যথাক্রমে ৫ করে মোট ১০ লাখ টাকা দিয়েছেন ব্যাডমিন্টন তারকা।\nবিসিসিআই: মারণঘাতী করোনা যুদ্ধে লিজেন্ড ক্যাপ্টেন সৌরভ গাঙ্গুলির নেতৃত্বাধীন ভারতীয় ক্রিকেট বোর্ড (বিসিসিআই) ৫১ কোটি টাকা দান করেছে। সবটাই সহায়-সম্বলহীনদের স্বার্থে ব্যয় করা হবে।\nওয়ান ইন্ডিয়া ক্যাপ্টেন সৌরভ গাঙ্গুলি গৌতম গম্ভীর বিসিসিআই মোদির ফান্ড সুরেশ রায়না\t২০২০-০৪-০২\nTags ওয়ান ইন্ডিয়া ক্যাপ্টেন সৌরভ গাঙ্গুলি গৌতম গম্ভীর বিসিসিআই মোদির ফান্ড সুরেশ রায়না\nPrevious তথ্য গোপন করে করোনাভাইরাস মহামারী এড়ানো যাবে না: রিজভী\nNext লকডাউনে পেরুতেও একসঙ্গে নারী-পুরুষের বের হওয়া নিষিদ্ধ


প্রকাশিত: ৮:১২ অপরাহ্ণ, মার্চ ৮, ২০২১ | আপডেট: ৮:১২:অপরাহ্ণ, মার্চ ৮, ২০২১\nআজ সোমবার আন্তর্জাতিক নারী দিবস উপলক্ষে বিশেষ আয়োজনে প্রধান অতিথির বক্তব্যে শিক্ষামন্ত্রী ডা. দীপু মনি এসব কথা বলেন।\nঅনুষ্ঠানে শুভেচ্ছা বক্তব্য রাখেন বিশিষ্ট নাট্যব্যক্তিত্ব ও নির্বাহী কর্মকর্তা পীযুষ বন্দ্যোপাধ্যায়। বিশেষ অতিথি হিসেবে বক্তব্য রাখেন পুলিশের উপ-মহাপরিদর্শক (ডিআইজি) আমেনা বেগম, সংগীতশিল্পী ফাহমিদা নবী ও এভারেস্ট জয়ী নিশাত মজুমদার।\nসঞ্চালনায় ছিলেন আহমেদ মুশফিকা নাজনীন ও ফারজানা আঁখি। এ সময় কর্মরত নারী সাংবাদিক, বিভিন্ন বিভাগের কর্মকর্তা-কর্মচারি ও কলাকুশলীদের উপস্থিতিতে কেক কাটার মধ্য দিয়ে অনুষ্ঠানের শুভ সূচনা করেন প্রধান অতিথি শিক্ষামন্ত্রী ডা. দীপু মনি।\nতিনি বলেন, বঙ্গবন্ধু নারীর মর্যাদা দিয়েছেন। তাদের অধিকার দিয়েছেন। নারীদের বীরাঙ্গনা উপাধি দিয়েছেন। বঙ্গবন্ধুর কন্যা ১৯৯৭ সালে নারী নীতিমালা করেছেন। নীতিমালায় নারীর অধিকার ও ক্ষমতায়ন সন্নিবেশ ঘটিয়েছেন। কিন্তু নারী বিদ্বেষী রাজনীতিকরা ২০০৫ সালে নারী নীতিকে কেটেছেঁটে নারীর সম্পদ ও ক্ষমতায়নের অধিকার ক্ষুন্ন করেছে।\nবর্তমানে আবার আমাদের প্রধানমন্ত্রী বঙ্গবন্ধু কন্যা শেখ হাসিনার নেতৃত্বে দেশ অপ্রতিরোধ্য গতিতে এগিয়ে যাচ্ছে। নারীর ক্ষমতায়ন হচ্ছে। প্রতিটি কর্মস্থলে নারীর অংশগ্রহণ নিশ্চিত হয়েছে।\nএখান ভাবার সময় এসেছে। নারীর প্রতি ব্যবহার্য ভাষা নিয়ে ভাবতে হবে। যেমন ডাইনি ও শাকচুন্নি শব্দের কোন পুরুষবাচকতা নেই। গ্রামে একটি কথা প্রচলিত আছে কপাল খারাপ থাকলে গরু মরে, আর কপাল ভালো থাকলে বউ মরে।\nআমরা এই ভাষা দিয়ে নারীকে বৈষম্যে ফেলি। তাই ভাষার এ ধরণের বৈষম্য থেকে আমাদের বেরিয়ে আসতে হবে। কেননা আমরা চাই নারীর জয় হোক, নারী দিয়েই নারী পুরুষ উভয়েরই জয় হোক।\nআজকে নারী দিবসে সবাইকে শুভেচ্ছা। বর্তমান প্রধানমন্ত্রী বঙ্গবন্ধু কন্যা শেখ হাসিনা পুলিশ বিভাগে নারীর ক্ষমতায়ন এনেছে। আজকে বিভিন্ন গণমাধ্যমে গেলে আমরা দেখতে পাই নারীরা কিভাবে অবদান রাখছে।\n১৯৭১ সালের যুদ্ধেও নারীরা অবদান রেখেছিল। এখনো সামাজিক বাধা আছে। সব বাধা ডিঙিয়ে নারী এগিয়ে যাচ্ছে অপ্রতিরোধ্য গতিতে। তবে চলার পথে প্রতিবন্ধকতাও কমও নয়। আর তাই নীতি নির্ধারণী পর্যায়ে নারীর অংশগ্রহণ বাড়ানোর পাশাপাশি নারীর প্রতি দৃষ্টিভঙ্গি বদলানোর তাগিদ।\nপুলিশের উপ-মহাপরিদর্শক (ডিআইজি) আমেনা বেগম বলেন, স্বাধীনতার ৫০ বছরে করোনাকালে পুলিশ মানুষের বন্ধু হওয়ার বিষয়টি নিশ্চিত হয়েছে। এ সময়ে আমরা দেশের ৭০০ থানায় নারী হেল্প ডেস্ক খুলেছি। যেখানে সার্বক্ষনিক দায়িত্ব পালন করছেন একজন নারী।\nসু্ত্র: একুশে টেলিভিশন\nকরোনা: দেশে আরও ৯৪ মৃত্যু, শনাক্ত ৪১৯২\nমুভমেন্ট পাস পেতে ৪৬ ঘণ্টায় ১৬ কোটি আবেদন\nউপবৃত্তির পাশাপাশি শিক্ষার্থীদের টিউশন ফি দেবে সরকার!


ডা. দীপু মনি এমপির নেতৃত্বে দেশের শিক্ষা ব্যবস্থায় সুদিন ফিরে এসেছে\nHome / চাঁদপুর / ডা. দীপু মনি এমপির নেতৃত্বে দেশের শিক্ষা ব্যবস্থায় সুদিন ফিরে এসেছে\nচাঁদপুর পৌরসভার প্যানেল মেয়র ও জেলা যুবলীগের যুগ্ন আহবায়ক মোহাম্মদ আলী মাঝি বলেছেন, চাঁদপুরের গর্ব শিক্ষামন্ত্রী ডা. দীপু মনি এমপির নেতৃত্বে বাংলাদেশের শিক্ষা ব্যবস্থায় সুদিন ফিরে এসেছে। তাঁর বলিষ্ঠ নেতৃত্বে শিক্ষা প্রতিষ্ঠানে ব্যাপক উন্নয়নসহ শিক্ষাব্যবস্থার মানোন্নয়ন হয়েছে। প্রশ্ন ফাঁসের মতো অভিশাপ থেকে আমাদের সন্তানরা মুক্তি পেয়েছে।\n১৪ মে শনিবার দুপুরে তিনি বাংলাদেশ আওয়ামী লীগের যুগ্ম-সাধারণ সম্পাদক ও চাঁদপুর-৩ আসনের সংসদ সদস্য, শিক্ষামন্ত্রী আলহাজ্ব ডা. দীপু মনি এমপির নির্দেশনায় এবং পুরানবাজার মধুসূদন উচ্চ বিদ্যালয়ের শিক্ষার্থীদের সাথে কুশল বিনিময়কালে এসব কথা বলেন।\nবিদ্যালয়ের ম্যানেজিং কমিটির অভিভাবক প্রতিনিধি মোহাম্মদ আলী মাঝি শিক্ষার্থীদের উদ্দেশ্যে বলেন, এখন আর শিক্ষাপ্রতিষ্ঠানে সন্ত্রাস নেই। ইভটিজারদের ভয় মেয়েদের ঘরবন্দী থাকতে হয় না। আমাদের মাননীয় প্রধানমন্ত্রী জননেত্রী শেখ হাসিনা সন্ত্রাস, জঙ্গিবাদ এবং ইভটিজিংয়ের বিরুদ্ধে জিরো টলারেন্স ঘোষণা করেছেন। তোমরা মন দিয়ে লেখাপড়া করবে, নিয়মিত স্কুলে আসবে।স্কুলে আসা যাওয়ার পথে তোমাদের যদি কোন ইভটিজার ডিস্টাব করে তাহলে শিক্ষকদের পাশাপাশি আমাকেও জানাবে। আমি তোমাদের অভিভাবক হিসেবে নিজে গিয়ে তাদের প্রতিরোধ করব।\nমোহাম্মদ আলী মাঝি আরো বলেন, প্রধানমন্ত্রী জননেত্রী শেখ হাসিনার নেতৃত্বে দেশ এগিয়ে যাচ্ছে। আমাদের প্রাধানমন্ত্রী শেখ হাসিনার প্রতিনিধি হিসেবে ডাক্তার দীপু মনি এমপি চাঁদপুরে ব্যাপক উন্নয়ন করে যাচ্ছেন। তোমরা সবাই তার জন্য দোয়া করবে এবং নিজেরা ভালো মানুষ হয়ে বঙ্গবন্ধু সোনার বাংলা গড়ে তুলবে।\nএ সময় বিদ্যালয়ের প্রধান শিক্ষক গনেশ চন্দ্র দাশসহ সকল শিক্ষকরা উপস্থিত ছিলেন।\nপ্রতিবেদক:আশিক বিন রহিম, ১৪ মে ২০২২


লালমনিরহাটে অবস্থিত দেশের বৃহত্তম সেচ প্রকল্প তিস্তা ব্যারাজে বাংলাদেশ নদী বাঁচাও আন্দোলন কমিটি’র উদ্যোগে নদীযাত্রা কর্মসুচী পালিত হয়েছে। শুক্রবার সকালে ব্যারাজে ঘন্টা ব্যাপী মানববন্ধন ও সমাবেশ অনুষ্ঠিত হয়। এ সময় বক্তব্য রাখেন, বাংলাদেশ নদী বাঁচাও আন্দোলন কেন্দ্রীয় কমিটির সভাপতি অধ্যাপক আনোয়ার সাহাদত, সহ-সভাপতি বাচ্চু মিয়া, ড. মহসিন আলী মন্ডল, যুগ্ম সম্পাদক ডাঃ বোরহান উদ্দিন অরণ্য, আন্তর্জাতিক বিষয়ক সম্পাদক ড. আনোয়ার হোসেন, অর্থ বিষয়ক সম্পাদক তাজুল ইসলাম, লালমনিরহাট জেলা কমিটি’র সভাপতি গেরিলা লিডার ড. এস এম শফিকুল ইসলাম কানু, কালীগঞ্জ প্রেসক্লাব সভাপতি আমিরুল ইসলাল হেলাল, সাংস্কৃতিক কর্মী শরিফা খাতুন ও জেলা সম্পাদক বাদশা আলম। বক্তারা তিস্তা নদীর পানির ন্যায্য হিস্যা আদায়ের লক্ষে ভারত ও বাংলাদেশ সরকারের প্রতি আহবান জানান।


ঢাকা, ২০ ডিসেম্বর – বিতর্কিত রাজনীতিক সাবেক তথ্য প্রতিমন্ত্রী ডা. মুরাদ হাসান দেশে ফিরেছিলেন গত ১২ ডিসেম্বর। বিতর্কিত মন্তব্য ও নারীদের নিয়ে অশোভন বক্তব্য দিয়ে প্রতিমন্ত্রীর পদ হারিয়ে দেশত্যাগ করে কানাডা গিয়েছিলেন তিনি। কিন্তু দেশটিতে ঢুকতে না পেরে দুবাই চেষ্টা করেন। সেখানেও ব্যর্থ হওয়ার পর আর উপায় না পেয়ে দেশে ফিরে আসেন তিনি।\nএছাড়া পটুয়াখালী, কুমিল্লা ও সুনামগঞ্জে মামলার আবেদন হয়েছে। এসব আবেদনে সামাজিক যোগাযোগমাধ্যমে বিএনপির শীর্ষ নেতার মেয়ের বিরুদ্ধে কুরুচিপূর্ণ কথা ও নারীবিদ্বেষী বক্তব্যের অভিযোগ আনা হয়েছে। জিয়া পরিবারকে হেয় করারও অভিযোগ এসেছে। ব্যুরো ও প্রতিনিধিদের পাঠানো খবর-\nঝালকাঠি : সাবেক তথ্য প্রতিমন্ত্রী মুরাদ হাসানের বিরুদ্ধে ঝালকাঠির আদালতে করা মানহানি মামলার আবেদন খারিজ হয়েছে। জেলা বিএনপির আহ্বায়ক ও জেলা জাতীয়তাবাদী আইনজীবী ফোরামের সভাপতি সৈয়দ হোসেন রোববার সকালে ঝালকাঠির সিনিয়র জুডিশিয়াল ম্যাজিস্ট্রেট আদালতে মামলার আবেদন করেন। বিচারক আবুল কালাম আজাদ শুনানি শেষে আবেদনটি খারিজ করে দেন।\nপঞ্চগড় : মুরাদ হাসানের বিরুদ্ধে পঞ্চগড়ের মুখ্য বিচারিক হাকিমের আদালতে মামলা হয়েছে। মামলায় চট্টগ্রামের হালিশহরের মুহাম্মদ মহিউদ্দিন হেলাল নামের একজনকে দুই নম্বর আসামি করা হয়েছে। পঞ্চগড় জেলা জাতীয়তাবাদী আইনজীবী ফোরামের সভাপতি ও পঞ্চগড় আইনজীবী সমিতির সাবেক সভাপতি অ্যাডভোকেট মির্জা নাজমুল ইসলাম কাজল রোববার এই মামলা করেন। আদালতের বিচারক হুমায়ূন কবির সরকার বাদীর জবানবন্দি রেকর্ড করেন।\nপটুয়াখালী : মুরাদ হাসানের বিরুদ্ধে পটুয়াখালী সিনিয়র জুডিশিয়াল ম্যাজিস্ট্রেট আদালতে অভিযোগ করা হয়েছে। রোববার জাতীয়তাবাদী আইনজীবী ফোরাম পটুয়াখালী শাখার সভাপতি মো. মোহসীন উদ্দীন আদালতে এ অভিযোগ করেন। এতে পটুয়াখালী আইনজীবী ফোরামের ৮ আইনজীবীকে সাক্ষী রাখা হয়েছে। বিচারক মো. আশিকুর রহমান অভিযোগ আমলে নিয়ে সাইবার ট্রাইব্যুনালে মামলা করার নির্দেশ দিয়েছেন। মামলায় চট্টগ্রামের পটিয়া এলাকার ইউটিউবার মুহাম্মদ হেলাল নাহিদ ওরফে নাহিদ হেলালকেও আসামি করা হয়েছে।\nকুমিল্লা : মুরাদ হাসান ও টকশোর উপস্থাপক মহিউদ্দিন হেলাল নাহিদের বিরুদ্ধে মামলার আবেদন করেছেন এক আইনজীবী। রোববার কুমিল্লার ১নং আমলি আদালতের সিনিয়র জুডিশিয়াল ম্যাজিস্ট্রেট মো. মাজহারুল হকের আদালতে এ আবেদন করেন জেলা আইনজীবী ফোরামের নেতা অ্যাডভোকেট আতিকুল ইসলাম। তবে ম্যাজিস্ট্রেট এ বিষয়ে পরবর্তী সময়ে সিদ্ধান্ত হবে বলে জানিয়ে দেন।\nসুনামগঞ্জ : মুরাদ হাসানসহ দুজনের বিরুদ্ধে সুনামগঞ্জে মামলা হয়েছে। রোববার দুপুরে সুনামগঞ্জ জেলা জাতীয়তাবাদী আইনজীবী ফোরামের সাধারণ সম্পাদক অ্যাডভোকেট মো. আব্দুল হক সুনামগঞ্জ চিফ জুডিশিয়াল ম্যাজিস্ট্রেট মুহাম্মদ আব্দুর রহিমের আদালতে মামলাটি নেওয়ার আবেদন করেন। মামলার আবেদনে আরেক আসামি টকশোর সঞ্চালক মহিউদ্দিন হেলাল নাহিদ।


কোটার ফাঁদে ২০ হাজার নিয়োগ! | ক্রাইম প্রতিদিন । অপরাধ মুক্ত বাংলাদেশ চাই\nHome / এক্সক্লুসিভ / কোটার ফাঁদে ২০ হাজার নিয়োগ!\nPosted by: বার্তা বিভাগ6June, 2018\t109 Views\nক্রাইম প্রতিদিন, ডেস্ক : কোটার সিদ্ধান্তহীনতায় আটকে আছে কয়েক হাজার পদের নিয়োগ। ফলে চাকরি প্রত্যাশীদের মধ্যে হতাশা ও উদ্বেগ বিরাজ করছে। পরবর্তী আদেশ-নির্দেশ জারি না হওয়া পর্যন্ত বিদ্যমান আদেশ বহাল থাকে—এই নিয়মও উপেক্ষিত হচ্ছে।\nপ্রসঙ্গত, এখন দেশে প্রথম থেকে শুরু করে চতুর্থ শ্রেণির প্রায় তিন লাখ পদ শূন্য রয়েছে। চাকরির আবেদনযোগ্য বেকারের সংখ্যা সাড়ে চার কোটি। প্রধানমন্ত্রী শেখ হাসিনা একাধিকবার দ্রুততার সঙ্গে শূন্য পদ পূরণের তাগিদ দিয়েছেন। সচিব সভায়ও পদ শূন্যতার কারণে কাজকর্মে গতি ফেরানো যাচ্ছে না-এই অভিমত ব্যক্ত করে শূন্য পদ পূরণের সিদ্ধান্তও নিয়েছে। কিন্তু নিয়োগকারী কর্তৃপক্ষের অতিসতর্কতা অবলম্বনের নীতির কারণে এখন নিয়োগ কার্যত বন্ধ। সূত্র: ইত্তেফাক\nকোটার সিদ্ধান্তহীনতা পিএসসি\t2018-06-06


চলনবিলে শুঁটকির উৎপাদন কমছে - দিনাজপুর নিউজ\nচলনবিলে শুঁটকির উৎপাদন কমছে\nচলনবিলে শুঁটকির উৎপাদন কমছে। বর্ষা সংক্ষিপ্ত হওয়া ও নির্বিচারে সোঁতিবাঁধ দিয়ে ডিমওয়ালা মাছ নিধন করায় এই পরিস্থিতি। শুঁটকি মাছের চাতাল কমে গেছে। এক সময় চলনবিলের মাছ স্থানীয়দের জীবনযাত্রায় বিপুল প্রভাব ফেলত। তখন মাছ বিক্রি করে আর্থিকভাবে সচ্ছল হতো বিলাঞ্চলের মানুষ। ব্রিটিশ সরকার চলনবিলের এই মাছ কলকাতায় নেওয়ার জন্য ১৯১৪ সালে চলনবিলের মাঝ দিয়ে ঈশ্বরদী-সিরাজগঞ্জ রেলপথ নির্মাণ করে। তখন চলনবিলের সঙ্গে কলকাতার যোগাযোগ স্থাপিত হয়।\nদেশি মাছকে কেন্দ্র করে চলনবিল এলাকায় ২৫০টি অস্থায়ী শুঁটকির চাতাল পড়তো। এখন কমে তা ১২০টিতে দাঁড়িয়েছে। গুরুদাসপুরের সাতগাড়ী গ্রামের ব্যবসায়ী নান্নু মিয়ার শুঁটকির চাতাল মহিষলুটি মাছের আড়তের পাশে। তিনি জানান, এবার বিলে দুই মাস বর্ষা হয়েছে। সৈয়দপুর, নীলফামারীসহ বিভিন্ন এলাকার শুঁটকি ব্যবসায়ীরা এসে আমার চাতাল থেকেই শুঁটকি কিনে নিয়ে যায়। এবার চাতালে শুঁটকির উত্পাদন গত বছরের অর্ধেক হবে।\nচাতাল মালিকদের সূত্রে জানা গেছে, চলতি শুঁটকি মৌসুমে প্রায় ২৫ কোটি টাকা মূল্যের ১০০ মেট্রিক টন শুঁটকি উত্পাদনের সম্ভাবনা রয়েছে। তারা জানান, এ গ্রেডের (ভালো মানের) শুঁটকি মাছ আমেরিকা, মালয়েশিয়া, সৌদি আরব, কাতার, ওমান, বাহরাইন, দুবাই, ইরাক, কুয়েত, লিবিয়া, ইন্দোনেশিয়াসহ ২৫টি দেশে রপ্তানি করা হয়। সাধারণত এসব দেশে বসবাসরত প্রবাসী বাঙালিদের মধ্যে রয়েছে চলনবিলের সুস্বাদু শুঁটকির ব্যাপক সমাদর। সৈয়দপুরের শুঁটকি ব্যবসায়ী এখলাছ উদ্দিন মিয়া জানান, চলনবিলের শুঁটকির মান ভালো, স্বাদ বেশি। তাই ব্যাপক চাহিদা রয়েছে। চাটমোহরের শুঁটকি ব্যবসায়ী আ. মতিন জানালেন, চলনবিল অঞ্চলে শুকানো শুঁটকি মাছ সংরক্ষণের কোনো ব্যবস্থা নেই, ফলে অনেক সময় শুঁটকি মাছ নষ্ট হয়, ক্ষতির সম্মুখীন হন ব্যবসায়ীরা।\nআশ্বিন মাসের শুরুতেই শুঁটকির চাতাল পড়তে শুরু করে। অগ্রহায়ণ মাসে পানি না শুকানো পর্যন্ত চাতালগুলো চালু থাকে। ইতিমধ্যেই বিলপাড়ের চাতালে মাছ শুঁটকি শুরু হয়েছে। সকাল থেকেই চাতালে নারী শ্রমিকরা শুঁটকি শুকানো ও আনুষঙ্গিক কাজে ব্যস্ত হয়ে পড়েন। চাতালের নারী শ্রমিক সাবিনা জানালেন, সারা দিন শুঁটকি চাতালে কাজ করে ৪০০ টাকা পাওয়া যায়। চাটমোহরের চাতালগুলোতে অর্ধশতাধিক নারী শ্রমিক রয়েছেন। জানা যায়, চলনবিলের দুই সহস্রাধিক পরিবার মৌসুমি এই শুঁটকি তৈরির কাজে জড়িত। তবে এবার মাছের সংকট রয়েছে। ফলে শুঁটকির উৎপাদনও কম হবে।\nউপজেলা সিনিয়র মৎস্য কর্মকর্তা মো. শরিফুল ইসলাম জানান, চলনবিলের মাছের সুনাম রয়েছে। চলনবিলে প্রচুর মাছ ধরা পড়ে। যোগাযোগ ব্যবস্থা ভালো হওয়ায় এ অঞ্চলের অধিকাংশ মাছ বাইরে চলে যায়। বিলপাড়ের মৎস্যজীবীরা বিলের ছোটো-বড় মাছ ধরে শুঁটকি চাতালে বিক্রি করেন। বিলপাড়ের বিভিন্ন স্থানে দেখছি শুঁটকির চাতাল পড়েছে। তবে এবার বর্ষার সময়টা কম ছিল। ফলে মাছের স্বল্পতা রয়েছে। তিনি মনে করেন এ অঞ্চলে শুঁটকি সংরক্ষণাগার ও বিক্রয়কেন্দ্র প্রতিষ্ঠিত হলে ব্যবসায়ীরা লাভবান হবেন।\nরেসিপিঃ বাঁধাকপির দুধ সেমাই


বিকেলে রাষ্ট্রপতির সঙ্গে প্রধানমন্ত্রীর সৌজন্য সাক্ষাত\nআজ রবিবার,২৬ বৈশাখ, ১৪২৮ ৷ ৯ মে, ২০২১, সকাল ৯:৪৭\n❏ বৃহস্পতিবার, জানুয়ারী ৩, ২০১৯ ☵ জাতীয়\nসময়ের কণ্ঠস্বর, ঢাকা- রাষ্ট্রপতি মো. আবদুল হামিদের সঙ্গে সৌজন্য সাক্ষাৎ করবেন প্রধানমন্ত্রী শেখ হাসিনা। আজ বৃহস্পতিবার বিকেল ৪টায় বঙ্গভবনে এ সাক্ষাৎ অনুষ্ঠিত হবে। একাদশ জাতীয় সংসদ নির্বাচনের পর এটাই তাদের মধ্যে প্রথম সাক্ষাৎ।\nএকাদশ জাতীয় নির্বাচনে নিরঙ্কুশ সংখ্যাগরিষ্ঠতা পেয়েছে বাংলাদেশ আওয়ামী লীগ। সংখ্যাগরিষ্ঠ দলের সভাপতি হিসেবে এবারও টানা তৃতীয় মেয়াদে সংসদ নেতা হতে যাচ্ছেন শেখ হাসিনা।\nএ প্রক্রিয়ার অংশ হিসেবে ২ জানুয়ারি ২৯৮ সংসদীয় আসনে বিজয়ীদের গেজেট প্রকাশ করে নির্বাচন কমিশন। আজ তাদের শপথ পাঠ অনুষ্ঠিত হয়েছে। তাদের শপথ বাক্য পাঠ করান জাতীয় সংসদের স্পিকার ড. শিরীন শারমিন চৌধুরী। তবে ঐক্যফ্রন্ট থেকে নির্বাচিত ৭ জনপ্রতিনিধি শপথবাক্য পাঠ থেকে বিরত থাকেন।


রাজশাহীর মেয়র প্রার্থী ‘এএইচএম খায়রুজ্জামান লিটন’ | janatar alo\n১৩ই জ্যৈষ্ঠ, ১৪২৯ বঙ্গাব্দ,২৭শে মে, ২০২২ খ্রিস্টাব্দ,সন্ধ্যা ৭:৩২,শুক্রবার,গ্রীষ্মকাল\nHome নির্বাচন রাজশাহীর মেয়র প্রার্থী ‘এএইচএম খায়রুজ্জামান লিটন’\nরাজশাহীর মেয়র প্রার্থী ‘এএইচএম খায়রুজ্জামান লিটন’\non: জুলাই ০৬, ২০১৮ In: নির্বাচন, রাজশাহী বিভাগNo Comments\nজনতার আলো, নজরুল ইসলাম তোফা: রাজশাহীকে বদলে দেয়ার অঙ্গীকার নিয়ে ইতোমধ্যেই ক্ষমতাশীন দলের নেতা এ এইচ এম খায়রুজ্জামান লিটন সহ অনেক নেতা কর্মীরা মিলিত হয়ে যেন জয়ের হিসাব নিকাশ কষে নির্বাচনী প্রচারণায় চালিয়ে যাচ্ছেন। রাজশাহী মহা নগরীর একজন সন্তান জনগণের খুবই প্রিয় নেতা। রাজশাহী মহানগরীর সাবেক এবং সফল মেয়র এ এইচ এম খায়রুজ্জামান লিটন। জাতীয় ৪ নেতার অন্যতম শহীদ, এ এইচ এম কামারুজ্জামানের সুযোগ্য পুত্র তিনি।\nএ এইচ এম খায়রুজ্জামান লিটন রাজশাহী অঞ্চল কিংবা উত্তর বঙ্গের অবিসংবাদিত নেতা বলা চলে। তাঁর নেতৃত্বের জন্যই রাজশাহীতে আওয়ামী লীগের রাজনৈতিক অনগ্রসরতা বৃদ্ধি পায়। তাই আওয়ামী লীগের কেন্দ্রীয় কমিটির সদস্য এবং নগর সভাপতি এএইচএম খায়রুজ্জামান লিটনকেই প্রার্থী হিসেবে দাঁড় করিয়ে নির্বাচনে জয়ের জন্য একযোগে কাজ করছে নেতাকর্মীরা।\nতিনি বলেছেন, বাংলাদেশের উন্নয়নের সাথে সাথে রাজশাহীর উন্নয়নে জন্য তাঁর বাবা শহিদ এ.এইচ. এম কামরুজ্জামান ব্যাপক পরিকল্পনা ও উদ্দেশ্য নিয়েই কাজ শুরু করেছিলেন। কিন্তু কারাগারে এই জাতীয় নেতার হত্যাকান্ডের মধ্য দিয়েই রাজশাহীর উন্নয়ন স্হবির হয়ে যায়। ২০০৮ সালে তাঁকে মেয়র পদে নির্বাচিত করে তাঁর বাবার স্বপ্ন বাস্তবায়ন এবং রাজশাহী উন্নয়নে কাজ করার সুযোগ করে দেয় এ শাস্তিপ্রিয় রাজশাহীর জনগণ। তিনি আরও বলেন, তাঁর সৌভাগ্য রাজশাহী উন্নয়নে মাননীয় প্রধানমন্ত্রী জননেত্রী শেখ হাসিনার কাছে যা চেয়েছিলেন তাই পেয়েছিলেন। দেশনেত্রী “শেখ হাসিনা” বলেছিলেন, ‘তুমি কাজ করে যাও, টাকার কথা ভেবো না।’ তাই তো রাজশাহীর এমন এই জনপ্রিয় নেতা এএইচএম খায়রুজ্জামান লিটন সমস্ত ধ্যান জ্ঞান দিয়েই যেন রাজশাহী উন্নয়নে নেমেছিলেন। সুতরাং বলাই যায়, সেই উন্নয়নের নজির আজও রাজশাহীবাসী ভুলতে পারেনি। উন্নয়নের ভাবনা ছিল বহুমাত্রিক। একজন মেয়ের গতানুগতিক কাজের বাইরেও রাজশাহীর আর্থ-সামাজিক উন্নয়নের জন্য সকল ক্ষেত্রে কাজ করার চেষ্টা করেছেন। রাজশাহীতে পাইপ লাইনের মাধ্যমে গ্যাস, ১২শো কোটি টাকা ব্যয়ে মেডিক্যাল বিশ্ববিদ্যালয়সহ নতুন ১০০০ শয্যা বিশিষ্ট আধুনিক হাসপাতাল, শিশু হাসপাতাল, কর্পোরেশনের নিজস্ব বিশ্ববিদ্যালয়, ফ্রি ওয়াই-ফাই জোন, হাইটেক পার্ক, রাজশাহীর বহু শিক্ষা প্রতিষ্ঠানকেই কর্পোরেশনের আওতায় আনা, নতুন নতুন শিক্ষা প্রতিষ্ঠান স্থাপন ও জাতীয়করণ করা,\nবৃক্ষরোপণ,রাজশাহীর ঐতিহ্য পূর্ণ জনপ্রিয় স্হান শাহ মুখদম কেন্দ্রীয় ঈদগাহকে সম্প্রসারণসহ অন্যান্য ঈদগাহের উন্নয়নসহ শহরের মসজিদ নির্মাণ, মাদ্রাসা, শ্মশানসহ ধর্মীয় প্রতিষ্ঠান সমূহের উন্নয়ন, রাজশাহী শহর রক্ষা বাঁধের উন্নয়ন,\nপূর্ণাঙ্গ টিভি কেন্দ্র স্থাপনের উদ্যোগ, নভো থিয়েটার, ওয়াসা, ওয়াটার ট্রিটমেন্ট প্ল্যান্ট, বিকেএসপি, খেলা ধুলা ও সাংস্কৃতিক চর্চা প্রসারের উদ্যোগ গ্রহণ, বন্ধ হয়ে যাওয়া বিমান বন্দর চালু, আধুনিক শপিংমল সহ শহরের বিভিন্ন স্থানে বাজারের কাঠামো উন্নয়ন, শহর রক্ষা বাঁধের বুলনপুর হতে মিজানের মোড় পর্যন্ত ১২ কি.মি. পাকা রাস্তা নির্মাণ, আলিফ-লাম-মিম ভাটা থেকে চৌদ্দপাই পর্যন্ত ৪ লেন বিশিষ্ট ফ্লাই ওভার সহ রাস্তা, শহরের প্রধান প্রধান সড়ক প্রশস্ত করণ ও এর পার্শে চলাচলের জন্যেই রঙ্গিন টাইলস দিয়ে ফুটপাত নির্মাণ, শহর রক্ষা বাঁধের পার্শ্বে চরম বিনোদনের জন্য অবকাঠামো উন্নয়ন, রাজশাহী টু ঢাকা নৈশ কালীন ট্রেন চালু, রাত্রি কালীন বর্জ্য অপসারণ ও শহর পরিষ্কারকরণসহ আরও অনেক উল্লেখযোগ্য কাজ সুচারুভাবে সম্পন্ন করেছিলেন। তাছাড়াও তিনি রাজশাহী শহরের বহু তল ভবনের নির্মাণ উদ্যোগ প্রথম গ্রহণ করেছিলেন। এর ফলেই আবাসন খাতে ব্যাপক বিনিয়োগসহ অনেক ব্যবসা বাণিজ্যের প্রসার ঘটে যা এখনও চলমান রয়েছে।\nতিনি বলেছেন, অক্লান্ত পরিশ্রম আর নিজ চেষ্টায় ও মহানগরবাসী এবং সরকার সহ দেশ-বিদেশের বহু সংগঠনের সহযোগিতায় শুধুমাত্র সাড়ে চার বছরের মধ্যে রাজশাহী সিটি কর্পোরেশনকে অনেক অনেক উন্নয়নেরই দ্বারপ্রান্তে নিয়ে গিয়েছিলেন। এই নগর সেবার উন্নয়নে ও মহানগরের আর্থ-সামাজিক বহু কাজে তিনি ব্যাপক অগ্রগতি সাধন করেছিলেন তা জনগণের অস্বীকার করার উপায় নেই। এই জন্যই পরিচ্ছন্ন নগরী হিসেবে রাজশাহী সকলের কাছেই সুখ্যাতি অর্জন করেছিল। কিন্তু তাঁর শতভাগ ইচ্ছা থাকা সত্ত্বেও যেন তিনি সামান্যই বাস্তবায়ন করতে পেরেছিলেন। সুতরাং বলতেই হচ্ছে এমন অসমাপ্ত অনেক কাজ সমাপ্ত করার লক্ষ্যে আরও একটিবার নির্বাচিত করা।\nসামনে আবারও এই “রাজশাহী সিটি কর্পোরেশন” নির্বাচন। তাঁকে ইতিমধ্যেই জননেত্রী শেখ হাসিনা মেয়র পদে নির্বাচনে অংশগ্রহণের অনুমতি প্রদান করেছেন।\nঅতীতের নেওয়া পরিকল্পনা বাস্তবায়ন সহ রাজশাহী বিশ্বমানের একটি নগরী হিসেবে গড়ে তোলার লক্ষ্যেই এ এইচ এম খায়রুজ্জামান লিটন মেয়রপ্রার্থী। “বদলে দেই রাজশাহী” স্লোগানে এমন মেয়র প্রার্থী বিভিন্ন এলাকায় প্রচার-প্রচারণা শুরু করা হয়েছেন। নির্বাচনী প্রচারণায় মাঠে রয়েছেন, রাসিকের সাবেক মেয়র পত্নি এবং নগর আওয়ামী লীগের সহ সভাপতি শাহিন আকতার রেণী ও তাঁর জ্যেষ্ঠ কন্যা বলা যায় পরিশ্রমী এবং মেধাবী নেত্রী। তিনি ছাত্রলীগের কেন্দ্রীয় সংসদেরই সহ সভাপতি আনিকা ফারিয়া জামান অর্ণা। সভা-সমাবেশ এবং উঠান বৈঠককে উপস্থিত হয়ে লিটনের জন্যই ভোট প্রার্থনা করছেন। বিশেষ করে তরুণ প্রজন্মের নতুন ভোটারদের নৌকার পক্ষে আনতে কাজ করছেন অর্ণা জামান। তার সঙ্গে রয়েছেন নগর ছাত্রলীগের নেতৃবৃন্দ ও দলের সকল নেতৃবৃন্দ। সুতরাং আসন্ন সিটি কর্পোরেশন নির্বাচনে রাজশাহী পরিবর্তনে এই মহান জনপ্রিয় সফল নেতার এমন মেয়র নির্বাচনে যাওয়াটাই যেন যথার্থ বলে মনে করি।\nলেখক: নজরুল ইসলাম তোফা, টিভি ও মঞ্চ অভিনেতা, চিত্রশিল্পী, সাংবাদিক, কলামিষ্ট এবং প্রভাষক।\nজনতার আলো/শুক্রবার, ০৬ জুলাই ২০১৮/দানেজ\nপ্রধানমন্ত্রী শেখ হাসিনার নৌকা মার্কায় ভোট চাইলেন এ…\nহিলিতে চতুর্থ জাতীয় উন্নয়ন মেলা ২০১৮ উদযাপিত\nকোটচাঁদপুরে বর্ণাঢ্য আয়োজনে জাতীয় উন্নয়ন মেলা উদ্বোধন\nশেখ হাসিনার অধিনেই নির্বাচন হবে: স্বাস্থ্যমন্ত্রী…\nকুষ্টিয়ায় উন্নয়ন মেলার বর্ণিল আয়োজন


মনের ইচ্ছা পূরণ এর জন্য কোনো দোয়া/আমল আছে কি? - শিখো বাংলায়\nHome আজকের ফতোয়া মনের ইচ্ছা পূরণ এর জন্য কোনো দোয়া/আমল আছে কি?\nপ্রশ্ন:- মনের ইচ্ছা পূরণ এর জন্য কোনো দোয়া/আমল আছে কি?জানালে উপকৃত হব৷\nউত্তরঃ মনের ইচ্ছা পূরণের সবচেয়ে উৎকৃষ্ট পন্থা হল, মহান আল্লাহর নিকট মনের চাহিদা তুলে ধরে দুআ করা। বিশেষ করে, সেজদা অবস্থায়, ভোর রাতে, যে কোন ইবাদত (যেমন নামায, রোযা, কুরআন তিলাওয়াত, দান-সদকা ইত্যাদি) এর পরে ইত্যাদি।\nযে কোন মনবাসনা, চাহিদা, ও অভাব পূরণের জন্য কার্যকরী দুআগুলোর মধ্যে অন্যতম হল দুআ ইউনুস (দুআ যিন নূন/মাছ ওয়ালার দুআ) এই দুআটি:\nলা ইলাহা ইল্লা আনতা সুবহানাকা ইন্নী কুনতু মিনাজ যলিমীন\n“হে আল্লাহ ! তুমি ছাড়া প্রকৃত কোন মাবুদ নাই, তুমি পবিত্র, মহান। আর আমি তো জালিমদের অন্তর্ভুক্ত।” (সুরা আম্বিয়া: ৮৭)\nএ ছাড়া আমাদের মনে রাখতে হবে, জীবনের যে কোন উদ্দেশ্য বাস্তবায়নের জন্য প্রয়োজন চরম ধৈর্য-অধ্যবসা, চেষ্টা-সাধনা এবং উপযুক্ত সময়ে উপুক্ত পন্থা অবলম্বন করা। তাই সৎ উদ্দেশ্য পূরণের জন্য চেষ্টা-সাধনার পাশাপাশি মহান রবের নিকট একান্তভাবে প্রর্থনা করতে হবে। তাহলে ইনশাআল্লাহ তিনি প্রত্যাশা পূরণ করবেন। দুনিয়াতে প্রত্যাশা পূরণ না হলেও আমাদের বিশ্বাস রাখতে হবে, আল্লাহ হয়ত এর মধ্যেই কল্যাণ রেখেছেন। কেননা তিনি আমাদের অতীত, বর্তমান ও ভবিষ্যত সম্পর্কে সম্যক অবগত। সুতরাং তার সিদ্ধান্তই চূড়ান্ত। আমরা তাঁর সিদ্ধান্তের বাইরে যাওয়ার মোটেই ক্ষমতা রাখি না। তাই তাঁর সিদ্ধান্তের প্রতি সন্তুষ্ট থাকাই ঈমানের একান্ত দাবি।\nকাউকে পেতে হলে কি করতে হবে\nকি করলে দোয়া কবুল হবে\nমনের ইচ্ছা পূরণ হওয়ার আমল\nPrevious articleপ্রশ্নঃ নারীর সুগন্ধি/পারফিউম ব্যবহার নিয়ে ইসলাম কী বলে??\nNext articleবিবাহের খুতবা পড়ার সময় ও পড়ার তরীকা


ভোটের আগে অশুভ জোট-রাজনীতি ভোটের আগে অশুভ জোট-রাজনীতি – News Pabna\n১৯৭০ সালের নির্বাচনের আগে তৎকালীন চীনপন্থী বামেরা স্লোগান তুলেছিল, ‘ভোটের আগে ভাত চাই,’ উদ্দেশ্য ছিল, যাতে নির্বাচন হতে না পারে। নির্বাচন না হলে আওয়ামী লীগ জয়ী হতে পারত না। বাংলাদেশও স্বাধীন হতো না। দিনকাল বদলে গেছে। এখন নির্বাচন এলেই স্লোগান ওঠে ‘ভোটের আগে জোট চাই’, উদ্দেশ্য একই। দেশে গণতন্ত্র রক্ষা করা নয়, আওয়ামী লীগের ক্ষমতায় যাওয়া ও থাকা ঠেকানো। তাতে যদি স্বাধীনতার শত্রুরা ক্ষমতায় আসে, তাতেও আপত্তি নেই।\nদেশে দুটি মহাজোট সেই এরশাদের আমল থেকেই আছে। একটি আওয়ামী লীগের নেতৃত্বে গণতান্ত্রিক ও বাম-গণতান্ত্রিক দলগুলোর জোট ও আরেকটি বিএনপির নেতৃত্বে ডান-গণতান্ত্রিক, সাম্প্রদায়িক ও মৌলবাদী দলগুলোর জোট। এই দুই জোটের আদর্শ ও উদ্দেশ্যের মধ্যে একটা সুস্পষ্ট বিভেদরেখা আছে। আওয়ামী জোট স্বাধীনতাযুদ্ধে অংশগ্রহণকারী ও স্বাধীনতাযুদ্ধের আদর্শের অনুসারী জোট। বিএনপি জোটে একমাত্র বিএনপি ছাড়া সাম্প্রদায়িক, মৌলবাদী গোষ্ঠী ও স্বাধীনতাযুদ্ধের আদর্শ ও চেতনায় বিশ্বাসী নয় এমন দলগুলোর ভিড়। বিএনপিতেও স্বাধীনতাযুদ্ধের সমর্থক ও অংশগ্রহণকারী যেসব নেতা ছিলেন, দলটিতে জামায়াতের অনুপ্রবেশের ফলে তাঁদের অধিকাংশই একে একে বিতাড়িত। দু-একজন যাঁরা আছেন তাঁরা নিষ্ক্রিয়।\n১৯৭৫ সালের ন্যাশনাল ট্র্যাজেডির পর বাংলাদেশের নির্বাচনের মাধ্যমে হোক আর নির্বাচন ছাড়াই হোক যে ক্ষমতার দ্বন্দ্ব চলছে, তা এই বিপরীত আদর্শের দুই শিবিরের যুদ্ধ। বাংলাদেশের রাজনীতিও তাই এখন দুই শিবিরে বা দুই জোটে বিভক্ত। দুই জোটেই দুর্নীতি, ক্ষমতার অপব্যবহার—সবই আছে। কিন্তু পার্থক্য এই যে আওয়ামী লীগের নেতৃত্বে বাংলাদেশের স্বাধীনতাযুদ্ধ পরিচালিত হয়েছে। এখনো তাদের নেতৃত্বে সেই স্বাধীনতার ভিত্তিকে রক্ষার প্রয়াস চলছে। অন্যদিকে বিএনপি পাকিস্তানের সামরিক শাসক আইয়ুব খানের কনভেনশন মুসলিম লীগের কায়দায় গঠিত এবং পাকিস্তানের ধর্মীয় দ্বিজাতিতত্ত্বের আদলে বাংলাদেশকে রূপান্তর করে তার অসাম্প্রদায়িক ও ধর্মনিরপেক্ষ চরিত্র বদলে দিতে চাচ্ছে, যা বাংলাদেশের স্বাধীনতার মূল চেতনার ঘোর বিরোধী।\nবাংলাদেশের রাজনীতির এই দুই বিভাজনের বাইরে আর কোনো উদ্দেশ্য ও উদ্দেশ্যভিত্তিক শক্তিশালী রাজনীতি ও রাজনৈতিক শিবির নেই। যাঁরা এই বিভাজনের বাইরে তৃতীয় বা বিকল্প শিবির গড়তে চেয়েছিলেন, দেশের মানুষ তাঁদের পাত্তা দেয়নি। তাঁরা আজ রাজনীতিতে ফসিল। এই ফসিলরা ভোট এলেই জোট বাঁধতে চায়। তাদের মধ্যে লক্ষ্য-আদর্শের কোনো ঐক্য নেই। তারা একটা লক্ষ্যের ভিত্তিতে নির্বাচন এলেই জোট বাঁধতে চায়। লক্ষ্যটা হলো আওয়ামী লীগকে ক্ষমতা থেকে টেনে নামানো। এটা হচ্ছে কুঁজোর চিত হয়ে চাঁদ দেখার চেষ্টা। নির্বাচনে দাঁড়িয়ে জয়ী হওয়া দূরের কথা, তাদের জামানত বাজেয়াপ্ত হয়। তাদের প্রচারণা, কার্যকলাপে বিএনপি-জামায়াত জোট লাভবান হয়। আওয়ামী লীগের কিছু ভোট কাটা যায়। বিএনপি তাদের তত্পরতায় নির্বাচনে জয়ী হলে দেশে আধা-তালেবানি শাসন কায়েম হওয়ার আশঙ্কা দেখা দেয়।\nব্রিটেনের মতো উন্নত গণতান্ত্রিক দেশেও কনজারভেটিভ ও লেবার এই দুই ধারার রাজনীতির মাঝখানে কোনো তৃতীয় ধারা সৃষ্টির কোনো চেষ্টাই এখন পর্যন্ত সফল হয়নি। একসময় লেবার পার্টির কয়েকজন শীর্ষ নেতা দল ত্যাগ করে সোশ্যাল ডেমোক্র্যাট পার্টি নামে একটি দল গঠন করেছিলেন। তারপর এই তৃতীয় ধারাকে শক্তিশালী করার জন্য লিবারেল পার্টির সঙ্গে জোট গঠন করেছিলেন। নির্বাচনে ভরাডুবির পর এই জোট প্রায় নিশ্চিহ্ন হয়। আরো পরে টনি ব্লেয়ারের নীতিচ্যুতি ও বিশ্বাসঘাতকতার ফলে লেবার দলে নিউ লেবার নামে একটি উপদল গঠিত হয়। এই নিউ লেবার ছিল টোরিদের শ্যাডো পার্টির মতো। লেবার পার্টিকে তারা প্রায় ভাঙনের দশায় নিয়ে এসেছিল। কিন্তু সাম্প্রতিক সাধারণ নির্বাচনে গণরোষে এই নিউ লেবার নিশ্চিহ্ন হওয়ার পথে এবং জেরেমি করবিনের নেতৃত্বে পুরনো লেবার পার্টি তার পুরনো নীতি ও আদর্শের ভিত্তিতে আবার জেগে উঠেছে।\nবাংলাদেশে অবশ্য একটি শক্তিশালী বিরোধী দল দরকার। কিন্তু সে দলকে হতে হবে বাংলাদেশকে স্বাধীন করার মূল উদ্দেশ্যের সঙ্গে সংগতিপূর্ণ নীতির অধিকারী, তাহলে শক্তিশালী দুটি গণতান্ত্রিক দল দেশটিতে সুস্থ দ্বি-দলীয় রাজনীতির ভিত্তি গড়ে তুলবে। বাংলাদেশে দুটি শক্তিশালী দল আওয়ামী লীগ ও বিএনপি। এই দুই দল যদি নিজেদের রাজনৈতিক ও অর্থনৈতিক কর্মসূচির পার্থক্য বজায় রেখে স্বাধীনতার মূল আদর্শের প্রতি অনুগত থাকে, তাহলে এই দুই দলের মধ্যে পালাক্রমে নির্বাচনের মাধ্যমে ক্ষমতা হস্তান্তর হলে দেশে গণতান্ত্রিক রাষ্ট্রব্যবস্থা শক্তিশালী হবে। তা না হয়ে কোনো একটি দল যদি স্বাধীনতার মূল আদর্শগুলো ধ্বংস করে দেশ চালাতে চায়, তাহলে দেশপ্রেমিক নাগরিক মাত্রেরই দায়িত্ব হবে সে দলকে প্রতিহত করা।\nবাংলাদেশের দুর্ভাগ্য, এ দেশে আওয়ামী লীগের বিকল্প বা প্রতিদ্বন্দ্বী কোনো বড় দল গড়ে ওঠেনি। বিএনপি একটি বড় দল, কিন্তু তার নীতি ও কার্যক্রম স্বাধীনতার মূলনীতির সঙ্গে সংগতিপূর্ণ নয় বরং বিরোধী। স্বাধীনতার শত্রুপক্ষের সঙ্গে হাত মিলিয়ে ক্ষমতায় বসে এবং ক্ষমতার বাইরে থাকার সময়ও তারা দেশে যে সন্ত্রাসের রাজত্ব কায়েম করেছিল, তাতে অন্য কোনো গণতান্ত্রিক দেশ হলে বিএনপিকে সন্ত্রাসী দল ঘোষণা করে নিষিদ্ধ করে দেওয়া হতো। বাংলাদেশে তা করা হয়নি।\nবাংলাদেশের রাজনীতিতে একটি সুধীসমাজের ভূমিকাও অভিনব। তারা মুখে মৌলবাদ বিরোধিতা, ধর্মনিরপেক্ষতা, নাগরিক অধিকারের পক্ষে জোর গলায় কথা বলে। কিন্তু কাজে যা করে, তা আওয়ামী লীগের বিরোধিতা, সুযোগ পেলে প্রকাশ্যে, নইলে প্রচ্ছন্নভাবে। তাদের দুটি শক্তিশালী মিডিয়া আছে। তারা সুযোগ পেলেই ইঁদুর হয়ে গৃহস্থের ঘরের বাঁধন কাটে। তাদের কার্যকলাপ বিএনপি-জামায়াতের রাজনীতিকেই সাহায্য জোগায়। এই গ্রুপের নেতারা বিশেষ করে ড. কামাল হোসেন, ড. ইউনূস, ডা. বদরুদ্দোজা চৌধুরী প্রমুখ বহুবার দেশে তৃতীয় ধারার শক্তিশালী দল অথবা জোট গঠনের চেষ্টা করেছেন; পারেননি। কিছু রেটোরিক ছাড়া কোনো সুস্পষ্ট নীতি ও আদর্শের ভিত্তিতে তাঁরা দল গঠন করেননি। আওয়ামী লীগবিদ্বেষ ছিল (এখনো আছে) তাঁদের একমাত্র রাজনৈতিক মূলধন এবং আওয়ামী লীগকে ক্ষমতায় থাকতে ও ক্ষমতায় যেতে না দেওয়াই ছিল তাঁদের একমাত্র উদ্দেশ্য; কখনো অগণতান্ত্রিক পন্থায়, কখনো গণতান্ত্রিক পথে।\nতাঁদের চেষ্টা সফল হয়নি। দেশকে একটি শক্তিশালী গণতান্ত্রিক বিরোধী দল উপহার দেওয়ায় পরিবর্তে বিদ্বেষ প্রচার ও চক্রান্তের রাজনীতির সহযোগী হওয়ার ফলে গণফোরাম, বিকল্পধারা প্রভৃতি দল নির্বাচনে জামানত রক্ষা করতেও পারেনি। তারা নিজেদের ব্যর্থতা বুঝতে পেরে পরে জোট গঠন করে আওয়ামী লীগের কিছু ভোট কেটেছে এবং বিএনপি-জামায়াতকে ক্ষমতায় যেতে সাহায্য করেছে। ২০০১ সালের নির্বাচনের সময় তারা প্রকাশ্যে জোট গঠন না করলেও জোট বেঁধে বিএনপি-জামায়াতের চক্রান্তে সাহায্য জুগিয়েছে।\n২০১৪ সালেও তারা আওয়ামী লীগবিরোধী প্রচারণায় বাতাস দিয়েছে। এই নির্বাচনে বিএনপি নানা ধুয়া তুলে নিজেরাই আসেনি। পরে প্রচার চালিয়েছে এই নির্বাচন অবৈধ এবং সরকারও অবৈধ। বিদেশি কোনো দেশ এই অভিযোগ মেনে নেয়নি। কিন্তু স্বদেশের সুধীসমাজ ও তাদের বাকপটু অধিকাংশ বুদ্ধিজীবী বিএনপির প্রচারণায় গলা মিলিয়েছেন। যা হোক, আওয়ামী লীগ শাসনামলে দেশের অভূতপূর্ব অর্থনৈতিক উন্নয়ন ও বিদেশে তা প্রশংসিত হওয়ায় এই ‘সুধীরা’ এত দিন একটু নিষ্ক্রিয় ছিলেন।\nএখন আরেকটি সাধারণ নির্বাচন সমান এগিয়ে আসার সঙ্গে সঙ্গে তাঁরা ভাদ্র মাসের কই মাছের মতো আবার উজিয়ে উঠেছেন। এঁরা কারা? নামের তালিকা দেখলেই বোঝা যায়, তাঁরা অতীতের সেই চিহ্নিত মুখ। আওয়ামী লীগ ও হাসিনাবিদ্বেষে অন্ধ হয়ে অতীতে যাঁরা গণতন্ত্রের নাম ভাঙিয়ে চক্রান্তের রাজনীতি করেছেন এবং বিএনপি-জামায়াতের রাজনীতিতে শক্তি জুগিয়েছেন, তাঁরা সেই পুরনো মুখ। জনগণ দ্বারা বারবার প্রত্যাখ্যাত রাজনীতির ফসিল।\nসম্প্রতি ঢাকার কাগজে একটি খবর দেখলাম। নির্বাচন সামনে রেখে একটি নতুন রাজনৈতিক জোট গঠনের উদ্যোগ চলছে। এই জোট গঠনের লক্ষ্যে উত্তরায় আ স ম আবদুর রবের বাসভবনে একটি বৈঠক হয়েছে। তাতে ড. কামাল হোসেন নিজে যোগ না দিলেও তাঁর দলের প্রতিনিধি নাকি ছিলেন। ছিলেন ডা. বদরুদ্দোজা চৌধুরী, মাহমুদুর রহমান মান্নাসহ অতীতের অনেক চিহ্নিত মুখ। নির্বাচন সামনে রেখে প্রতিদ্বন্দ্বিতার জন্য জোট গঠনের অধিকার সবারই আছে। কিন্তু এই জোট গঠনের বিসমিল্লায়ই গলদ। দেশে রাজনীতির তৃতীয় ধারা সৃষ্টির শুভ ইচ্ছা প্রকাশের বদলে অন্ধ আওয়ামীবিদ্বেষ প্রচার দ্বারাই বৈঠকটির উদ্বোধন হয়েছে। মাহমুদুর রহমান মান্না বলেই ফেলেছেন, ‘আওয়ামী লীগে যোগ দিয়ে তিনি বেকুবের কাজ করেছিলেন। ’\nএই বেকুবির কাজটি তিনি তো একবার করেননি। একবার জাসদ, একবার বাসদ, তারপর আওয়ামী লীগ, আওয়ামী লীগ ত্যাগ—এই শাখামৃগের রাজনীতি করা তো বেকুবি করার চেয়েও নিকৃষ্ট। বারবার একই বেকুবি করার চেয়ে রাজনীতি থেকে সসম্মানে বিদায় নিলে কি তিনি ভালো করতেন না? ড. কামাল হোসেনের সম্পর্কেও একই কথা, আওয়ামী লীগ ছাড়ার পর এই দলকে ঘায়েল করার জন্য তিনি তো বহু জোট গঠন করেছেন। কখনো কাদের সিদ্দিকীর সঙ্গে, কখনো ড. বদরুদ্দোজার সঙ্গে। ১৯৭১ সালের যুদ্ধাপরাধী মতিউর রহমান নিজামীর সঙ্গেও ইফতার পার্টিতে পাশাপাশি বসেছেন। ড. ইউনূসের আইনজীবী সেজে গ্রামীণ ব্যাংক নিয়ে হাসিনা সরকারের বিরুদ্ধে তাঁকে দাঁড় করিয়েছেন। তাঁর সব চেষ্টা ব্যর্থ হয়েছে। হতাশায় তিনি একবার রাজনীতি ছাড়ার ঘোষণাও দিলেন। ছাড়লেন না কেন? একই হাসিনাবিদ্বেষ তাঁকে এখনো কি তাড়িয়ে নিয়ে চলেছে?\nডা. বদরুদ্দোজার অবস্থা না ঘরকা না ঘাটকা। রাষ্ট্রপতির পদ থেকে তাঁর দল বিএনপির দ্বারাই গলাধাক্কা খেয়ে বিদায় নেওয়ার পর তিনি নতুন দল বিকল্পধারা গঠন করেন। একবার তিনি আওয়ামী লীগের মহাজোটের সভায়ও যোগ দিয়েছিলেন। তারপর দেখা গেল, তিনি বিকল্পধারায় সভাপতি এবং বিএনপির সঙ্গেও গলাগলি করছেন, অর্থাৎ আওয়ামীবিদ্বেষ ও বিএনপির প্রতি পুরনো প্রেম ছাড়তে পারছেন না। আ স ম আবদুর রবকে নিয়ে কথা না বাড়ানোই ভালো। বঙ্গবন্ধুর রাজনৈতিক আশ্রয়ে লালিত হয়ে পরে তাঁকে কদর্য ভাষায় গালিগালাজ করেছেন। এরশাদের আমলে সংসদে ছিলেন গৃহপালিত বিরোধী দলের নেতা। হাসিনা সরকারে ছিলেন মন্ত্রী। মন্ত্রিত্ব হারানোর পর আবার অন্ধ আওয়ামী লীগ বিদ্বেষে ফিরে গেছেন।\nএই অন্ধ বিদ্বেষের রাজনীতি যাঁদের একমাত্র মূলধন, তাঁরা জোট গঠন করে কী করবেন? তাঁদের নিজেদের আদর্শ-উদ্দেশ্যের মধ্যেও তো মিল নেই। ড. কামাল হোসেন তো বঙ্গবন্ধুর বাঙালি জাতীয়তাবাদে বিশ্বাস করেন বলে এখনো দাবি করেন। ড. বদরুদ্দোজা তার বিপরীত বাংলাদেশি জাতীয়তাবাদে বিশ্বাসী। আ স ম আবদুর রব এককালে ছিলেন বৈজ্ঞানিক সমাজতন্ত্রে বিশ্বাসী। বর্তমানে তাঁর বিশ্বাসের হদিস খুঁজে পাওয়া যাবে না। এই বহু পথের বহু পথিক শুধু আওয়ামীবিদ্বেষকে মূলধন করে জোট গঠন করে দেশের কী উপকার করবেন? দেশের মানুষ কি এই জোট গঠনের চেষ্টাকে ফসিল রাজনীতিকদের আরেকটি ব্যর্থ প্রহসন বলে ভাববে না?\nসবশেষে একটি কথা, উত্তরায় এই জোট গঠনের শলাপরামর্শের বৈঠকে পুলিশ অকস্মাৎ হানা দিয়ে ভালো কাজ করেনি। এটা পুলিশের বাড়াবাড়ি, তাতে সরকারের সুনামহানি হয়েছে এবং বৈঠকটিকে অকারণে গুরুত্ব দেওয়া হয়েছে। সূত্র : যুগান্তর


জাস্টিন ট্রুডোর ভাগ্যে কী ঘটতে যাচ্ছে? | NTV Online\n১৭ সেপ্টেম্বর, ২০২১, ১২:৫৫\nআপডেট: ১৭ সেপ্টেম্বর, ২০২১, ১৪:২৩\nকানাডার ৪৪তম জাতীয় নির্বাচন আগামী ২০ সেপ্টেম্বর (সোমবার) অনুষ্ঠিত হতে যাচ্ছে। সে হিসাবে কানাডার ফেডারেল নির্বাচনের বাকি মাত্র তিন দিন। আর, এই নির্বাচনের ওপর নির্ভর করছে দেশটির পরবর্তী শাসন ব্যবস্থায় কারা থাকছে। যেটা কানাডার নাগরিকেরা ১৫১ বছর ধরে চলে আসা গণতন্ত্র, স্বাধীনতা ও ঐতিহ্যের মধ্য দিয়ে নির্ধারণ করবেন, যাতে তাঁদের ব্যক্তিস্বাধীনতা ও রাষ্ট্রীয় ক্ষমতা প্রসারিত হয়।\nবর্তমানে দ্য লিবারেল পার্টি অব কানাডা দলের নেতা এবং বর্তমান প্রধানমন্ত্রী হিসেবে সরকার পরিচালনা করে আসছিলেন জাস্টিন ট্রুডো। সমস্যাটা শুরু হয় সাংবিধানিক কিছু নীতি অনুমোদন করা নিয়ে। কারণ, সংসদে তাদের অবস্থান সংখ্যালঘু। গত ২০১৯ সালের নির্বাচনে দলটি ১৫৫ আসন পেয়ে নির্বাচিত হয়েছিল, যেখানে সংখ্যাগরিষ্ঠতা পেতে হলে ১৭০ আসন লাগে। এ কারণে সংসদে উত্থাপিত বিভিন্ন ইস্যু অনুমোদন করতে তাদের সমস্যা হয়। বিশেষ করে, বিরোধী দল এবং অন্যান্য দল অনেক সময় বিভিন্ন ইস্যুতে ভেটো দেয়। যার ফলে সংসদের চলমান ধারাবাহিকতা বাধাগ্রস্ত হয়। কিন্তু, গত মাসে লিবারেল পার্টির নেতা এবং বর্তমান প্রধানমন্ত্রী জাস্টিন ট্রুডো গভর্নর জেনারেল মেরি সাইমনকে সংসদ ভেঙে দেওয়ার অনুরোধ করেন। তখন জাস্টিন ট্রুডো তাঁর বিবৃতিতে আরও উল্লেখ করেন যে, নির্বাচনে অংশ নেওয়ার জন্য কানাডার সব রাজনৈতিক দলকে প্রস্তুত থাকতে বলা হয়েছিল। আর তারই পরিপ্রেক্ষিতে কানাডার ৪৪তম জাতীয় নির্বাচন অনুষ্ঠিত হতে যাচ্ছে আগামী ২০ সেপ্টেম্বর। যদিও কানাডার জাতীয় নির্বাচন অনুষ্ঠিত হওয়ার কথা ছিল ২০২৩ সালের অক্টোবরে।\nনির্বাচনে অংশগ্রহণকারী দল\n* দ্য লিবারেল পার্টি অব কানাডা - নেতা জাস্টিন ট্রুডো\n* দ্য কনজারভেটিভ পার্টি অব কানাডা - নেতা এরিন ও’টুল\n* গ্রিন পার্টি - নেতা অ্যানামি পল\n* দ্যা নিউ ডেমোক্রেটিক পার্টি- নেতা জগমিত সিং\n* ব্লক কুইবিকইস- নেতা ইভেস ফ্রাঙ্কোয়া ব্ল্যাঞ্চেট (এটি কুইবেকভিত্তিক দল হলেও কেন্দ্রীয় নির্বাচনের দৌড়ে আছে।)\n* দ্য পিপলস পার্টি অব কানাডা - নেতা ম্যাক্সিম বার্নিয়ার\nকানাডার রাজনৈতিক দলগুলোর নির্বাচনি এজেন্ডা প্রায় একই। জাস্টিন ট্রুডোর লিবারেল পার্টির এজেন্ডার সঙ্গে অন্যান্য দলের এজেন্ডার অনেক সাদৃশ্য রয়েছে। এর মধ্যে রয়েছে—\n১. জলবায়ু পরিবর্তনের ওপর আরোপিত কার্বন ট্যাক্সকে সমর্থন।\n২. ব্যক্তি অধিকারের ওপর ক্রমবর্ধমান রাষ্ট্রীয় ক্ষমতার হস্তক্ষেপ\n৩. করোনা টিকার যথাযথ তত্ত্বাবধান\n৪. বাম রাজনীতির সঙ্গে নতুন কিছু নীতিমালা সংমিশ্রণ\n৫. করোনার কারণে বিপর্যস্ত অর্থনৈতিক ব্যবস্থার পুনরুদ্ধার\n৬. কর্মসংস্থানের সুযোগ সৃষ্টি করা।\nবর্তমানে লিবারেল পার্টির নেতা জাস্টিন ট্রুডো দেশটির শাসনভার নিয়ন্ত্রণ করছেন। এই সরকার মূলত সমর্থন হারিয়ে সংখ্যালঘু হয়ে গেছে। ফলে যেকোনো রাজনৈতিক বিল পাস বা সিদ্ধান্ত নেওয়ার ক্ষেত্রে লিবারেল পার্টিকে অনেক বেশি বাধার মুখোমুখি হতে হচ্ছে। আর, এ কারণেই প্রধানমন্ত্রী জাস্টিন ট্রুডো সংসদ ভেঙে দিয়ে আগাম নির্বাচনের পথে পা বাড়িয়েছেন। কানাডায় নির্ধারিত সময় অনুযায়ী, আগামী দুই বছর পরে অর্থাৎ ২০২৩ সালের অক্টোবরে নির্বাচন হওয়ার কথা। দুই বছর আগেই এ নির্বাচন হচ্ছে। কারণ, জাস্টিন ট্রুডো মনে করছেন—তিনি সংখ্যাগরিষ্ঠতা নিয়ে ফিরতে পারবেন এবং পরবর্তীকালে যেকোনো রাজনৈতিক সিদ্ধান্তের ক্ষেত্রে আর বেগ পেতে হবে না। কারণ, সংসদে লিবারেলদের নীতি-কর্মসূচি বাস্তবায়নে একক সংখ্যাগরিষ্ঠতা দরকার।\nকানাডার কেন্দ্রীয় পার্লামেন্টে মোট আসন সংখ্যা ৩৩৮টি। সরকার গঠনের জন্য প্রয়োজন ১৭০ আসন।\nগত নির্বাচনে লিবারেলরা হাউস অব কমন্সে ১৫৫ আসন পেয়ে সংখ্যালঘু সরকার গঠন করে। অপরদিকে, কনজারভেটিভদের ১১৯, ব্লক কিউবিকইস ৩২, নিউ ডেমোক্র্যাটস ২৪ এবং গ্রিন পার্টি দুটি আসন পায়। পাঁচটি আসন ছিল স্বতন্ত্রদের দখলে।\nব্রিটিশ কলাম্বিয়াভিত্তিক সংবাদমাধ্যম ভ্যাঙ্কুভার সানে ১০ সেপ্টেম্বর প্রকাশিত এক প্রতিবেদনে বলা হয়, ৯ সেপ্টেম্বরের এক জরিপে দেখা যায়, জাস্টিন ট্রুডোর লিবারেল পার্টির অবস্থান তৃতীয়। প্রথম অবস্থানে আছে নিউ ডেমোক্রেটিক পার্টি (এনডিপি)। ভোট বিশ্লেষণ করে দেখা যায়, প্রায় ৩৫ ভাগ ভোটার এনডিপিকে সমর্থন করছেন। তেত্রিশ ভাগ ভোটারের সমর্থন রয়েছে কনজারভেটিভ পার্টির সঙ্গে। আর, লিবারেল পার্টির সমর্থন ১৯ ভাগ।\nজরিপে আরও দেখা যাচ্ছে, ব্রিটিশ কলাম্বীয়দের মধ্যে মাত্র ৩৩ শতাংশ ট্রুডোর কার্যক্রমকে সমর্থন করেছেন, যেখানে এনডিপি নেতা জগমিত সিংয়ের ৫৬ শতাংশ এবং কনজারভেটিভ পার্টির নেতা এরিন ও’টুলের ৩৮ শতাংশ সমর্থন রয়েছে।\nব্রিটিশ কলাম্বিয়ার ৫৭ শতাংশ মানুষ ট্রুডোর গত ছয় মাসের কার্যক্রমে অসন্তুষ্টি প্রকাশ করেছেন। পোল অনুসারে সে ক্ষেত্রে মাত্র ৫% জনগণ এতে সন্তুষ্টি জানিয়েছেন। অর্থাৎ দেখা যাচ্ছে, তাঁরা এই ফেডারেল সরকারের পরিবর্তন চান।\nবিবিসি, আর এয়ার ফাউন্ডেশন ও ভ্যাঙ্কুভার সান অবলম্বনে\nট্যাগ: কানাডার নির্বাচন


সৈয়দপুরে চালককে অবচেতন করে একটি চার্জার রিকশা ভ্যান ছিনতাই | অবলোকন ।\nনীলফামারীর সৈয়দপুরে চালককে অবচেতন করে একটি ব্যাটারিচালিত চার্জার রিকশা ভ্যান ছিনিয়ে নিয়ে গেছে প্রতারক চক্রের দুই সদস্য। সৈয়দপুর - নীলফামারী বাইপাস সড়কের মতির মোড় থেকে গতকাল সোমবার রাত আটটায় অবচেতন অবস্থায় রিকশা ভ্যান চালক মো. মাসুম বিল্লাহকে (১৪) উদ্ধার করা হয়। পরে সৈয়দপুর থানা পুলিশের সহযোগিতায় তাকে সৈয়দপুর ১০০ শয্যা বিশিষ্ট হাসপাতালে ভর্তি করা হয়েছে।\nজানা গেছে, রংপুরের তারাগঞ্জ উপজেলার কুর্শা ইউনিয়নের শেরপুর গ্রামের ব্যাটারিচালিত রিকশা ভ্যান চালক মো. শফিকুল ইসলাম। তাঁর তিন ছেলের মধ্যে সবার বড় মো. মাসুম বিল্লাহ। সে মূলতঃ স্থানীয় একটি মাদ্রাসার চতুর্থ শ্রেণির ছাত্র। চলমান করোনা ভাইরাসের কারণে তাঁর মাদ্রাসা বন্ধ রয়েছে। ঘটনার দিন গত ৮ জুন সোমবার দুপুরে মাসুম বিল্লাহ্’র বাবা শফিকুল ইসলাম তাঁর ব্যাটারিচালিত রিকশা ভ্যানটি বাড়িতে রেখে ইরি-বোরো ধান কাটতে মাঠে যান। আর এই ফাঁকে তাঁর বড় ছেলে মাসুম বিল্লাহ্ বাবার ব্যাটারিচালিত রিকশা ভ্যানটি নিয়ে ভাড়া খাটতে বাড়ির অদূরে তারাগঞ্জ বাজারে আসে। সেখানে এসে ভাড়ার অপেক্ষায় থাকাকালীণ প্রতারক চক্রের দুই সদস্যের খপ্পরে পুড়ে মাসুম। প্রতারক চক্রের সদস্যরা তাকে বেশি ভাড়া দেওয়ার প্রলোভন দেখিয়ে তাঁর রিকশা ভ্যানটি ভাড়ায় নিয়ে সৈয়দপুরে নিয়ে আসে। পথিমধ্যে প্রতারক চক্রের দুই সদস্য তাকে ভাত এবং জুসের সঙ্গে চেতনানাশক মিশিয়ে খাওয়ায়। এতে রিকশাভ্যান চালক মাসুম বিল্লাহ্ আস্তে আস্তে অবচেতন হয়ে পড়ে। এ অবস্থায় প্রতারক চক্রের সদস্যরা তাকে সৈয়দপুর-নীলফামারী বাইপাস সড়কের মতির মোড় এলাকায় সড়কের ওপর ফেলে রেখে তাঁর রিকশা ভ্যানটি ও টাকা পয়সা নিয়ে পালিয়ে যায়। পরবর্তীতে আশেপাশের লোকজন ঘটনাটি টের পেয়ে তাকে উদ্ধার করেন। পরে খবর পেয়ে সৈয়দপুর থানা পুলিশ অবচেতন অবস্থায় মাসুম বিল্লাহকে সৈয়দপুর ১০০ শয্যা বিশিষ্ট হাসপাতালে ভর্তি করেন।\nএদিকে, দুুপুরে বাড়ি থেকে বের হয়ে রাতেও রিকশা ভ্যান নিয়ে ছেলে মাসুম বিল্লাহ না ফেরায় পরিবারের লোকজন তাকে খোঁজাখুঁজি করতে থাকেন। অবশ্য তার আগে সৈয়দপুরের একটি স্বেচ্ছাসেবী সংগঠনের সদস্য মো. সোহেল রানা অবেচতন অবস্থায় থাকা রিকশা ভ্যান চালক মাসুম বিল্লাহ্ একটি ছবিসহ পুরো ঘটনাটি নিয়ে সামাজিক যোগাযোগ মাধ্যম ফেসবুকে একটি স্ট্যাটার্স দেয়। পরবর্তীতে সামাজিক যোগাযোগ মাধ্যমে খোঁজ পেয়ে রাতে তাঁর বাবা সৈয়দপুর ১০০ শয্যা হাসপাতলে ছুঁটে আসেন।\n► জানুয়ারী 2021 (284)


‘ক্ষমতা থেকে অপরাধকে আলাদা না করলে নির্যাতন হবেই’\nপ্রকাশিত: ০৯:২২ এএম, ২৮ জানুয়ারি ২০২১\nডা. ফওজিয়া মোসলেম। ঊনসত্তরের গণঅভ্যুত্থান, একাত্তরের মুক্তিযুদ্ধ ও স্বৈরাচারবিরোধী আন্দোলনে একজন সংগঠক হিসেবে সক্রিয় ভূমিকা পালন করেছেন। বাংলাদেশ মহিলা পরিষদের প্রতিষ্ঠাকাল থেকে নারী নির্যাতন প্রতিরোধসহ মানবাধিকার প্রতিষ্ঠার লড়াই-সংগ্রামে যুক্ত রয়েছেন। বর্তমানে তিনি মহিলা পরিষদের কেন্দ্রীয় কমিটির ভারপ্রাপ্ত সভাপতির দায়িত্ব পালন করছেন।\nসাম্প্রতিক সময়ে নারী-শিশু নির্যাতন, আইন সংশোধন করে ধর্ষণের শাস্তি মৃত্যুদণ্ডের বিধান, নারী-পুরুষের সম্মিলিত প্রচেষ্টায় মানবিক রাষ্ট্র গঠন, তথ্যপ্রযুক্তির ব্যবহার এবং বাংলাদেশ মহিলা পরিষদের বর্তমান ও ভবিষ্যৎ কার্যক্রম প্রসঙ্গে কথা বলেছেন জাগো নিউজের সঙ্গে। সাক্ষাৎকার নিয়েছেন নিজস্ব প্রতিবেদক আলী ইউনুস হৃদয়।\nজাগো নিউজ: নতুন বছরে আপনি কেমন বাংলাদেশ দেখতে চান?\nফওজিয়া মোসলেম: নতুন বছরে আমাদের সবার একটাই আকাঙ্ক্ষা— করোনাভাইরাসমুক্ত কিংবা করোনা নিয়ন্ত্রণ হয়েছে, এমন একটি সুন্দর বাংলাদেশ। পাশাপাশি দেশে গণতান্ত্রিক পরিবেশ বিরাজ করবে, সুশাসন প্রতিষ্ঠিত হবে এবং নারী-পুরুষ নির্বিশেষে সমান অধিকার ভোগ করবে- এটাই প্রত্যাশা।\nনারী নির্যাতনের পেছনে ক্ষমতার দাপটকেই বেশিরভাগ ক্ষেত্রে দায়ী করেন বিশেষজ্ঞরা\nজাগো নিউজ: স্বাধীনতার ৫০ বছরে নারীর ক্ষমতায়ন কিংবা অধিকার কতটুকু নিশ্চিত হয়েছে বা হওয়া দরকার বলে মনে করেন?\nফওজিয়া মোসলেম: আসলে আমাদের দাবি, নারী তার ব্যক্তিগত, সামাজিক ও রাষ্ট্রীয় জীবনে সমান অধিকার ভোগ করবে। সেক্ষেত্রে আমরা যদি দেখি, বাংলাদেশের ৫০ বছরে নারীর জীবনে উন্নয়ন হয়েছে। কিন্তু সেই উন্নয়ন হয়েছে অনেক চ্যালেঞ্জ মোকাবিলা করে। আজ নারী যে পর্যায়ে পৌঁছেছে, সেখানে কিন্তু আবার নতুন নতুন চ্যালেঞ্জ আসছে। কাজেই সবমিলিয়ে নারী যেসব চ্যালেঞ্জই মোকাবিলা-অতিক্রম করে গেছে, সেটা এখনো হয়নি। তবে বাইরে থেকে আমরা যেটা দেখি—নারীর জীবনে একটা আকাঙ্ক্ষা তৈরি হয়েছে যে, নারী তার অধিকার নিয়ে বাঁচতে চায়।\nজাগো নিউজ: নারীর ক্ষমতায়ন নিশ্চিতকরণে বর্তমান সরকারের পদক্ষেপগুলোকে একজন সংগঠক হিসেবে কীভাবে মূল্যায়ন করবেন?\nফওজিয়া মোসলেম: সরকারের তো পদক্ষেপ আছেই, এর মাঝে বিশেষ করে আইন প্রণয়ন অন্যতম। এ আইনগুলোর কোনো কার্যকারিতা দেখছি না, সঠিকভাবে বাস্তবায়ন হচ্ছে না। এছাড়া রাষ্ট্রীয় কিছু নীতি আছে, যা সংবিধানের সঙ্গে সাংঘর্ষিক, যা নারীর অগ্রযাত্রার সহায়ক পরিবেশ সৃষ্টিতে অন্তরায় হয়ে আছে। এর পেছনে পুরুষতান্ত্রিক দৃষ্টিভঙ্গি রয়েছে, যা রাষ্ট্রীয় পর্যায়ের খুবই গভীরে ক্রিয়াশীল । সে জায়গা থেকে যদি মুক্ত না হওয়া যায়, তাহলে রাষ্ট্রীয় পদক্ষেপগুলোকে কাজে লাগানো যাবে না বা আমরা উপভোগ করতে পারবো না।\nজাগো নিউজ: তথ্যপ্রযুক্তির এ সময়ে নারী ও শিশু নির্যাতনের ধরন পরিবর্তিত হচ্ছে, এ বিষয়টিকে কীভাবে দেখছেন?\nফওজিয়া মোসলেম: তথ্যপ্রযুক্তি তো মানবসভ্যতার অন্যতম দিক। আমরা কেউই তথ্যপ্রযুক্তি ব্যবহারের বাইরে থাকতে পারবো না। কিন্তু এটাকে আমরা কীভাবে নিজেদের ও সমাজের কল্যাণে ব্যবহার করবো, সেজন্য রাষ্ট্রীয় পর্যায়ে নীতি থাকা দরকার। আমরা সম্প্রতি দেখলাম, কলাবাগানের স্কুলছাত্রীর ঘটনায় যা বের হয়ে এলো, তা আমাদের কাছে প্রথম অভিজ্ঞতা। এ করোনাকালে আমাদের ছেলে-মেয়েরা অনলাইনে পড়াশোনা করেছে, সময় কাটাচ্ছে। ইন্টারনেটে যে ধরনের পোস্টিং আসে, তা মানুষের মানসিক গঠনকে অনেকভাবে বিকৃত করে দিতে পারে। কাজেই তথ্যপ্রযুক্তির সে জায়গায় কড়া নিয়ন্ত্রণ থাকতে হবে। পাশাপাশি স্কুল-কলেজ পর্যায়ে শিক্ষার্থীদের প্রশিক্ষণ দিতে হবে, যেন প্রযুক্তি মাধ্যম ব্যবহারে সবাই সচেতন হয়ে ওঠে।\nবাংলাদেশ মহিলা পরিষদের ভারপ্রাপ্ত সভাপতি ডা. ফওজিয়া মোসলেম\nজাগো নিউজ: কঠোর শাস্তিই কি এসব অপরাধ প্রবণতাকে নিয়ন্ত্রণ করতে পারে?\nফওজিয়া মোসলেম: আইনের বিধান কখনোই অপরাধ কমাতে পারে না। সমাজের মধ্যে মূল্যবোধ জাগ্রত করার মধ্য দিয়ে অপরাধ কমাতে হবে। সেখানে যেটা আমরা দেখছি, ধর্ষণ কিংবা নির্যাতনের মতো যে ধরনের অপরাধ ঘটছে বা করোনাকালে বাড়লো, সেটার মূল কারণ হচ্ছে—নারীকে এখনো ভোগ্যপণ্য হিসেবে দেখা হচ্ছে। কাজেই শুধু কড়া আইন নয়, বাস্তবে তো ছোট আইনের কোনো বাস্তবায়ন নেই। একটা ধর্ষণ বা নারী নির্যাতনের মামলার বিচার হতে হতে ১৫-১৬ বছর লেগে যায়। আবার সেখানে যদি ঘটনাটি কোনো প্রভাবশালী ব্যক্তি দ্বারা সংঘটিত হয়, তাহলে ১৫-১৬ বছরেও বিচার হয় না। তাই এখানে যে গ্যাপগুলো (ঘাটতি) আছে সেগুলো পূরণ করতে হবে। পাশাপাশি নারীর প্রতি দৃষ্টিভঙ্গি পরিবর্তনের জন্য একটা সামাজিক আন্দোলন গড়ে তুলতে হবে। সেখানে বিভিন্নভাবে রাষ্ট্র ও সরকারকে সহযোগিতা করতে হবে।\nজাগো নিউজ: নারী-শিশু নির্যাতনের পেছনে পারিবারিক ও রাজনৈতিক কারণ দেখা যায়। এখান থেকে পরিত্রাণের উপায় কী?\nফওজিয়া মোসলেম: নির্যাতনের পেছনে পারিবারিক দৃষ্টিভঙ্গির পাশাপাশি ক্ষমতার ব্যবহার রয়েছে। এটা খুবই দুঃখজনক। আমরা দেখি, যতগুলো অপরাধ হয় সব অপরাধের মধ্যে ক্ষমতাসীন যারা—আমি শুধু রাষ্ট্রীয় বা সরকারদলীয় ক্ষমতা বলছি না; আমি বলছি, আমার চেয়ে ক্ষমতা বেশি হলেই হলো, সেখানে আমাদের দেশে যে অবাধ দুর্নীতি, এর ফলে যে কালো টাকা জমছে, এর মাধ্যমে ক্ষমতার কাছাকাছি চলে যাচ্ছে এবং সবাইকে কিনে ফেলছে—তারা জড়িত থাকে। কাজেই ক্ষমতা থেকে যদি অপরাধকে আলাদা না করা যায়, তাহলে অপরাধ বন্ধ হবে না। কেননা ক্ষমতা আর অপরাধ যদি হাত ধরাধরি করে চলে তাহলে তো অপরাধ-নির্যাতন হবেই।\nজাগো নিউজ: তাহলে এসব নির্যাতন-অপরাধ প্রতিরোধে চ্যালেঞ্জগুলো কী?\nফওজিয়া মোসলেম: প্রথমেই ক্ষমতা থেকে অপরাধকে আলাদা করতে হবে। পাশাপাশি যে আইন রয়েছে সেগুলোর বাস্তবায়ন করতে হবে। সেখানে ভুক্তভোগী পরিবারের আইনের আশ্রয় গ্রহণ করা থেকে শুরু করে মামলাগুলোর প্রভাবমুক্ত নিরপেক্ষ তদন্ত হওয়া প্রয়োজন। আইন সবার জন্য সমান, সে বিষয়টি বিচারিক প্রক্রিয়ার মধ্য দিয়ে প্রতিষ্ঠিত করা জরুরি। এর মাধ্যমে ধীরে ধীরে আমাদের দৃষ্টিভঙ্গির পরিবর্তন হবে এবং অপরাধ কমে আসবে বলেও মনে করি।\nনারী-শিশু নির্যাতন প্রতিরোধে সামাজিক সচেতনতা গড়ে তোলাও জরুরি বলে মনে করেন ডা. ফওজিয়া মোসলেম\nজাগো নিউজ: নারী-পুরুষের সম্মিলিত প্রচেষ্টায় একটি মানবিক রাষ্ট্র গঠনে সরকার, নারী সংগঠন ও বাংলাদেশ মহিলা পরিষদের ভূমিকাকে কীভাবে মূল্যায়ন করবেন?\nফওজিয়া মোসলেম: স্বাধীনতার ৫০ বছর ধরেই আমরা নারীর মানবাধিকার প্রতিষ্ঠার জন্য চেষ্টা করে যাচ্ছি। নারীকে তার অধিকার সম্পর্কে সচেতন করে তোলার পাশাপাশি পুরুষদেরও সচেতন করতে আমরা চেষ্টা করি, যেন তারা নারীবান্ধব মানুষ হন। সরকারও চেষ্টা করে যাচ্ছে। সে জায়গা থেকে যদি নারী-পুরুষের সমান অধিকার প্রতিষ্ঠায় সরকারের গৃহীত সব পদক্ষেপের সঙ্গে আমরা সবাই এক হয়ে কাজ করতে পারি, তাহলে নারী-পুরুষের সম্মিলিত অংশগ্রহণে মানবিক রাষ্ট্র গঠন সহজ হবে।\nজাগো নিউজ: আমাদের সময় দেয়ার জন্য আপনাকে ধন্যবাদ।\nফওজিয়া মোসলেম: জাগো নিউজকেও বাংলাদেশ মহিলা পরিষদের পক্ষ থেকে ধন্যবাদ।\nতথ্যপ্রযুক্তি কীভাবে নিজেদের ও সমাজের কল্যাণে ব্যবহার করবো, সেজন্য রাষ্ট্রীয় পর্যায়ে নীতি থাকা দরকার\nক্ষমতা আর অপরাধ যদি হাত ধরাধরি করে চলে তাহলে অপরাধ-নির্যাতন হবেই\nআইন সবার জন্য সমান, সে বিষয়টি বিচারিক প্রক্রিয়ার মধ্য দিয়ে প্রতিষ্ঠিত করা জরুরি